
PRVI PREDGOVOR 


MILIJUNAŠ KAO UMJETNIČKI MOTIV 


Milijunaši su izašli iz mode. Tvrde to štaviše 
filmski kritici. I to potiče na razmišljanje. 

Oni pišu, da se ne mogu dulje gledati livrirani 
sluge, vrtovi, koji su nalik na perivoj i pompozne 
vile. Ljudi da su se zasitili praviti Tizian-a po zido- 
vima, također da je dosta paketa dionica u tre- 
sorima — i pokazivati svečanosti s više od dvadeset 
gostiju, bili ma kako elegantno obučeni, da je pre- 
tjeranost kakvoj nema ravne. 

No čitao sam nedavno u novinama, da još uvijek 
ima milijunaša. 

Nemam prilike da ispitam ukoliko se toj vijesti 
može vjerovati. Među mojim poznanicima svakako 
ne postoji nijedan milijunaš. Ipak to može biti slu- 
čaj. Ne dokazuje još ništa. 

U Engleskoj, pisalo je u listu, ima dvije stotine 
stanovnika, pravilno prijavljenih, od kojih svaki 
raspolaže sa najmanje milijun funti sterlinga. I slič- 
no da je u drugim zemljama. 

Ali s kojega su razloga onda milijunaši izašli 
iz mode? Zbog čega se protiviti, da se oni i njihova 
skupocjena okolica odrazuju na platnu i u romanu? 

Zaista, kad bi se radilo o kakvim opasnim 
stvorovima i zabranjenim stvarima, ta bi se nena- 
klonost mogla shvatiti! Voziti se biciklom na 
obratnoj strani ulice naprimjer opasno je i zabra- 
njeno; i zato bi stvarno bilo vrlo neprilično pona- 
vijati nešto takvoga prikazujući to kao slikar ili kao 
pisac. To je jasno. 


Provale i razbojnički napadaji kao umjetnički 
motivi isto su tako nepodobni. Jer jedva da su po- 
željni i u zbilji, osim kod samih lopova. ' 

Ali milijunaši? Jesu li oni zabranjeni? Ili jesu: 
li bar opasni? Daleko od toga. Oni plaćaju poreze. 
Pribavljaju rada. Tjeraju luksus. Oni su bitni sa- 
stavni dijelovi države i društva. 

Kad sam nedavno čitao, da još uvijek ima mili- 


junaša, također sam pročitao, da njihov broj opada. 


1 možda to upućuje k onom odgovoru, koji tražim. 
— Sigurno je čitač kojom prilikom gledao prema 


nebu, dok je sunce zapadalo iza horizonta. Nekoliko 


minuta, pošto je zašlo, počinju iznenada da se žare 


zapadni oblaci. Pocrvene. Samotni sjaju nad sivim: 


svijetom koji se smrkava. 


Oblaci se blistaju ružičasto crveni, ali sunce je 


zapalo. Bi li milijunaši trebali da naliče na te obla- 


ke? Bi li trebali biti odsjev doba koje je već pro- 


palo? Bi li stoga trebalo da su izašli iz mode? 
Da budem kraći: Ja to ne znam. 


DRUGI PREDGOVOR 


PISAC PROKAZUJE IZVORE 


Premda su milijunaši izašli iz mode i premda 
nikako točno ne znam zašto, bez obzira na to, glav- 
na je figura ove knjige — milijunaš. To nije moja: 
krivica. Nego do toga je došlo ovako: 

Moj prijatelj Robert i ja zaputismo se prije ne-. 
koliko mjeseci u Bamberg, da vidimo tamošnjega: 
jahača. Bamberškoga jahača. 

Elfriede, neka mlada historikinja umjetnosti, 
kazala je Robertu da će se udati samo za čovjeka: 
koji pozna Bamberškoga Jahača. 

Ja sam nato svomu prijatelju savjetovao kako. 
mu to nitko ne bi bolje. Da me je poslušao, bili 
bismo prošli mnogo jevtinije. Ali on je bio protiv: 
toga. Prije svadbe čovjek ne bi smio tući svoju ženu. 
Zastario nazor, kako će se primjetiti. Ali on je ostao» 
na tomu. A konačno to je bila zaručnica njegova,, 
ne moja. 

Tako se odvezosmo u Bamberg. 

(Na ovom mjestu mogu unaprijed spomenuti, 
da se historikinja umjetnosti Elfriede, dok nas dvo- 
jica nismo bili nazočni, zaručila s nekim zubarom. 
On uostalom također nije poznavao Bamberškoga 
Jahača. Mjesto toga dao joj je jednu po gubici. To 
se naziva, mislim, duševnom kompenzacijom. Poslije: 
toga mu je Elfriede pala oko vrata. Takve su žene. 
Ali mi to onda nismo znali). 

U našemu je odjelu sjedio neki postariji gospo- 
din. Imao je žučni kamenac. Na njemu se to nije 
opažalo. Ali on je o tome pričao. Govorio je uopće: 

mnogo. I prije nego je, iza Leipzig-a, ustao, da u 
vagonu blagovaonice popije šalicu kave, pripovije- 
dao nam je do u sitnice ovu istinitu pripovijest, koja 
će sačinjavati sadržaj knjige, koja je tu pred Vama, 
i koje je glavna figura — to se ne da promijeniti, 
— milijunaš. 

Kad je dotični stari gospodin otišao iz kupea, 
Robert primjeti: »Uostalom izvrsna građa«. 

»Od toga ću napraviti roman«, odvratim ja. 

»Varaš se,« reče on hladnokrvno. »Roman ću 
napisati ja.« 

Omjerismo jedan drugoga ozbiljno. Nato on 
izjavi ponosito: »Ja ću od toga napraviti roman, a 
ti kazališni komad. Građa valja za obje svrhe. Osim 
toga je igrokaz najmanje polovicu manji od romana. 
Vidiš, da ti želim dobro.« 

Ne. Komad bih ja najljubaznije napisao. 

Ne. Ja se u igrokaze ništa ne razumijem. 

To je točno, ali nikakva zapreka. . 

.Šutili smo. Tada prijatelj Robert reče: »Bacit 
ćemo groš uvis. Meni grb.« On baci novac. Novac 
je pao na sliku banke. 

»Hura!« povikah. »Broj!« 

No bili smo zaboravili prije toga utanačiti šta 
zapravo treba biti odlučeno. »Ponovit ćemo ekspe- 
rimenat,« predložim ja. »Ko dobije, taj će pisati 
roman.« 

»Sada će meni biti broj,« reče Robert. (On ima 
svoje mračne strane). 

Bacio sam groš uvis. Novac padne na tlo. 
»Hurral« zavikah. »Grb!« 

Robert ožalošćen do dna srca pogleda prema 
prozoru. »Morat ću napisati igrokaz«, promrmlja. 
Gotovo da mi ga je bilo žao. 

Uto onaj stari gospodin sa žučnim kamencem 
dođe opet u kup€. »Da Vas nešto upitam, gospo- 
dine«, rekoh ja. »Hoćete li pripovijest o milijunašu 
uobličiti umjetnički? Šta ste Vi po zanimanju ?« 

On odgovori da je trgovac peradi. I da na to 
ni ne misli, da piše knjige ili kazališne komade. 
Moguće da on to uopće ne zna. 

Onda ćemo to mi za njega učiniti, izjavismo 
obojica. 

On se zahvali. Malo zatim upita, bi li mu dopu- 
stili da pripovijest i dalje kao i prije može pripo- 
vijedati u željezničkim kupeima. 

Ja rekoh: »Mi dopuštamo.« 

On se zahvali još jednom. Na slijedećoj je sta- 
nici izišao. I mahao je za nama. 

Pošto smo podrobno razmotrili Bamberškoga 
Jahača, povratismo se u Berlin. Historikinja je 
umjetnosti Elfriede stajala na Anhalter Bahnhof-u i 
predstavila nas svomu novomu zaručniku. Robert 
bijaše potresen. Zubar reče, da je dužan da mu se 
revanšira i pozove nas da nešto popijemo. Svoju je 
zaručnicu poslao kući. Ženino je mjesto uz ognjište, 


izjavi on strogo. Elfriede prozbori nešto o promjeni 


stila u braku i o cikličnoj polarnosti. Zatim se pope 
na autobus. A to je bila glavna stvar. Kada se žena 
pokorava, može štaviše biti naobražena. 

Mi trojica siđosmo u neku podrumsku vinaru, 
i nakon četiri sata bijasmo naljoskani da se sve 
vrtilo. Ja znam još samo da smo zubaru obećali, da 
ćemo mu na svadbi posipati cvijeće. Uto on počne 
glasno plakati. 

Malo zatim zajauče i Robert.  »Moram pisati 
igrokaz«, stao je mucati. »A dentist ženi Elfriedu a 
nije vidio ni Bamberškoga Jahača«. 

»Ti si upravo sretnik,« reče utren umjesno 
zubar. I zatim smo Roberta dovukli kući. Pripravio 
sam mu papir i olovku, da odmah slijedećega jutra 
neodgodivo može početi sa kazališnim komadom. 
»Sublimiraj bol, o Roberte, i pjesnikuj!« napisao sam 
mu na cedulji. Ništa više. 

Mi umjetnici smo hladne nemilosrdne naravi. 

Od tada prođe vrijeme. Zubar je oženio Elfriedu. 
Robert je napisao kazališni komad. A ja roman. 


Drago bi nam bilo kad bismo gospodinu sa žuč- 
nim kamencem posvetili naša djela. Jer njemu da- 
kako moramo zahvaliti, što nam je dao građu. Ali 
smo ga onda u željeznici zaboravili pitati kako mu 
je ime. Stoga: 

Vrlo poštovani gospodine! Bude li udes da vi- 
dite Robertov komad ili da čitate ovu knjigu, ne- 
mojte, molim Vas, da nas se ne sjetite, bez naklo- 
nosti. I znadnete li opet kakvu zgodnu građu, pišite 
nam naprosto kartu! Hoćete zar ne? 


Rijetko je da nama samima što pane na um. 
Dolazimo u kuću. 

NB. Poštarinu ćemo Vam razumije se nakna- 
diti. 

Prvo poglavlje 


SLUŽINČAD MEĐU SOBOM 


»Ne pravite toliku buku!« reče gospođa Kunkel, 
ređuša. »Ne trebate priređivati koncert, nego po- 
kriti stol!« 

Isolda, sluškinja koja je istom stupila u službu, 
fino se smiješila. 

Gospođi je Kunkel puckala haljina od tafta. 
Pregledavala je. Namjesti malo bolje jedan tanjir i 
dirkaše u jednu žlicu. 

»Jučer su bili rezanci sa govedinom«, melan- 
količno primjeti Isolda. »Danas bijeli grah sa koba- 
sicama. Milijunaš bi zapravo trebao imati elegant- 
niji apetit.« ' 

»Gospodin tajni savjetnik jede šta mu prija«, 
reče gospođa Kunkel nakon zrelijega razmišljanja. 

Isolda porazmjesti ubruse, zažmiri okom da 
pregleda je li aranžman dobar i htjede otići. 

»Ostanite još časl« gospođa će Kunkel. »Moj 
otac, Bog mu dao duši pokoj, običavao je reći: | 
onaj ko ujutro kupi trideset svinja, napodne može 
pojesti samo jedan kotlet.! Sjetite se toga na svomu 
daljemu životnomu putu! Jedva da mogu vjerovati 
da ćete dugo kod nas ostati.« 

»Ako dvije osobe misle isto, tada neka čovjek 
sebi nešto poželi«, sanjarski izusti Isolda. 

»Ja nisam nikakva osobal« poviče reduša. Ha- 
ljina od tafta je drhtala. 


Uto klapnuše vrata. 


Gospođa Kunkel se trgnu i bi sama. — Šta li 
je to Isolda sebi zaželjela? Nije se dalo smisliti! 

Zgrada, o čijoj je blagovaonici upravo bio go- 
vor, u onoj je staroj dostojanstvenoj aleji koja se 
proteže od Halensee-a u Hundekehle. Svakomu, koji 
bar nešto pozna tu ulicu, mora da je vila udarila u 
oči. Ne zato, što bi bila još veća, još žarče pozla- 
ćena i zanosnija nego druge. 

Ona je udarala u oči time, što se uopće ne vidi. 

Gledaš kroz željeznu ogradu, koja je dugačka 
dvije stotine metara, u šumu, što je sva zasuta sni- 
jegom, što ti uskraćuje svaki iskaz. Stoji li čovjek 
pred kapijom, kojoj su sa strana posivili kameni 
stupovi, vidi širok kolovoz i tamo, gdje zaokreće 
desno, prijatnu zgradu bez ikakvih uresa: kuću za 
služinčad. U njoj stanuju sluškinje, kuharica, šofer i 
vrtlari. Sama vila, mrtva tenis-igrališta, zamrznuti 
ribnjak, staklenici koji su grijani, livade i vrtovi 
što spavaju pod snijegom, sve je to nevidljivo. 

Na jednomu sivom stupu, desno od kapijske 
rešetke, ugledaš malu pločicu na kojoj je ime. Pri- 
stupiš bliže i čitaš: Tobler. 

Tobler? To je sigurno milijunaš Tobler. Tajni 
savjetnik Tobler. Čovjek kojemu pripadaju banke, 
dućani i tvornice. Pa rudnici u Šleskoj, talionice u 
području Ruhra i parobrodarske linije između kon- 
tinenata. 

Epoha je privrednih koncerna prošla. Koncern 
je Tobler još živ. Tobler se, otkada je prije petnaest 
godina naslijedio gospodina strica, nije ni za što 
brinuo. Možda je to radi toga. — Koncerni su nalik. 
na lavine. Postaju sve veće i veće: treba li u tomu 
pomagati? One dokončavaju u dolini: može li se to 
zapriječiti? 

Tobler ima mnogo milijuna. Ali nije mihjunaš. 


Gospođa je Kunkel proučavala jutarnje novine. 

Sluga Johann uđe u blagovaonicu. »Ne pravite 
se, kao da znate čitatil« reče nevoljko. »Nitko Vam 
neće vjerovati.« 

Ona ga oštro omjeri pogledom. Zatim pokaže 
na novine. »Danas su unutra dobitnici nagrada! 
Prvu je nagradu dobio neki doktor iz Charlotten- 
burga, a drugu izvjesni gospodin Schulze. Za par 
tako kratkih izreka sada će obojica biti četrnaest 
dana poslani u Alpe!« 

»Odveć malena kazna«, odgovori Johann. »Tre- 
balo bi ih poslati u Sibiriju. Uostalom o čemu se 
radi?« 

»O raspisu nagrade tvornice Putzblank-Werke.« 

»A tako«, reče Johann, uze novine i stane čitati 
inserat koji je bio na pola stranice. »Ovaj Schulze! 
Nema nikakve adrese. Stanuje poste restante.« 

»Može se stanovati poste restante?« upita go- 
spođa Kunkel. »Šta, može se to?« 


»Ne«, odvrati sluga. »Zašto zapravo niste uče- 
stvovali u natjecanju za nagrade? Vi biste bili si- 
gurno dobili koju od nagrada.« 

»Mislite li to ozbiljno?« 

»Bili biste poslani dvije sedmice u Alpe. Možda. 
bi Vam se bila uganula noga i ostali bi još dulje.« 
On naslađivački sklopi oči. 

»Vi ste odvratan čovjek«, reče ona. »Zbog Vas 
ne ću ni vrat slomiti.« 

Johann upita: »Kako je s novom sluškinjom ?« 

Gospoda se Kunkel diže. »Kod nas ne će ostariti. 
Zašto se zapravo ta osoba zove Isolda?« 

»Mati joj je bila vatrena politvačica Richarda 
Wagnera«, izvjesti Johann. 

»Šta?« poviče reduša. »Ta Isolda je još i neza- 
konita?« 

»Ni govora. Mati je bila udata.« 

»Za Richarda Wagnera?« 

»Ali ne.« 

»Pa zašto je htio, da djetetu bude ime Isolda? 
Šta ga se to ticalo?« , 

»Richard Wagner nije o toj pripovijesti ni slu- 
tio. Htjela je to majka gospođice Isolde.« 

»A otac je znao za to? 

»Razumije se. On je također volio Wagnera.« 

Gospođa Kunkel stisnu svoje šake u kojih su 
dlanovi bili kao jastučići. »Čula sam koješta«, reče 
muklo. »Ali to je previše!« 

Drugo poglavlje 


GOSPODIN SCHULZE I GOSPODIN TOBLER 


Padao je snijeg. Pred poštom u Lietzenburger 
ulici zaustavi se velika impozantna limuzina. 

Dva dječaka, koji su grudama snijega bacali u 
jednu laternu, prestadoše sa svojim mučnim poslom. 
»Najmanje dvanaest cilindera«, reče veći. 

»Krupna karoserija«, primjeti manji. 

Zatim se smjestiše pred vozilo, kao da se radi 
u najmanju ruku o Galu na umoru. 

Gospodin, krznom postavljen, koji je izišao iz 
goleme karoserije, naličio je na kakvog imućnog 
privatnog učenjaka, koji se redovito bavio sportom. 
»Samo čas, Brandes« reče šoferu. 

Uniđe u zgradu i potraži odio za pošiljke koje 
su poste restante. 

Činovnik je upravo otpravljao nekoga mladića. 
Pruži mu jedno pisamce ružičaste boje. Mladić je 
zasjao od radosti, zacrvenio se, htio je skinuti šešir, 
ali to ne učini i žurno iščeznu. 

Gospodin u krznenom kaputu i poštanski nad- 
sekretar se nasmijaše jedan drugomu. »To su još 
bila vremena«, reče gospodin. 

Činovnik kimnu glavom. »A sada smo stari 
magarci. U svakom slučaju ja.« : 
Gospodin se smijao. »Ja ne bih sebe isključio.« 

»Pa Vi još niste tako stari«, činovnik će.' 

»Ali već ovako magarac!« reče gospodin zado- 
voljno. »Uostalom nema li kakvo pismo za Eduarda 


“Schulze-a?« 

Poštanski nadsekretar potraži. I izvadi neko 
debelo pismo. Gospodin turi pismo u džep od ka- 
puta, zahvali se, nakloni se raspoložen i ode. 

Ona su dva dječaka još uvijek stajala pred 
automobilom. Preslušavali su šofera. On se upravo 
znojio. Oni su se raspitivali, je li oženjen. 

»Tada bih imao vjenčani prsten«, spomenu on 
prijekorno. 

Dječaci su se smijali. »Čovječe, taj će nas na 
nišan«, primjeti veći. 

»Tako nešto ne smijete s nama učiniti«, reče 
manji prigovarajući. »Moj tata ima ga također u 
džepu od prsluka.« 

Kada je gospodin izišao iz poštanskoga ureda 
hitro iziđe šofer van i otvori vrata automobila. 
»Takvi su derani kadri stara čovjeka baciti u boles- 
ničku postelju«, reče zbunjeno. 

Gospodin Schulze omjeri balavce. »Treba li da 
vas malo povezemo oko četverokuta?« Oni kimnuše 
glavom šutke. »No, hajte unutra!« rekne im. Oni 
se popeše u fond. 

Vožnja poče. »Eno tamo Arthurl« reče Veliki. 
Mali pokuca o okno. Obojica ponosno mahnuše. 
Arthur stade, pogleda za drugovima ne razumijeva- 
jući čitavu stvar i mahnu istom kad je auto već bio: 
skrenuo oko ugla. ž 

»Koliko je kilometara već vozio Vaš auto?« 
upita manji. 

»Ne znam ni sam«, odgovori gospodin Schulze. 

»Zar nije Vaš?« zapita veći. 

»Dakako.« 

»Ima auto, a ne zna koliko je kilometara već: 
prešao!« prigovori Veći otresajući glavom. 

Manji reče samo: »Koješta.« 

Gospodin Schulze otvori prozorčić. »Brandes, 
koliko su kilometara kola već vozila?« 

»60.350 kilometara !« 

»Svejedno izgledaju nova kao da su istom iz 
tvornice«, primjeti mališ stručnjački. 

»Kad budem velik, kupit ću i ja baš ovakva 
ista.« : 
. »Ti ne ćeš nikada biti velik«, upade drugi. »Ti 
više ne rasteš.« 

»Bit ću velik kao moj stric Gotthold. On ne 
može kroz vrata.« 

»Ti si tolicni! Ostat ćeš patuljak.« 

»Mirl« reče gospodin Schulze. »Brandes, zausta- 
vite malo!« 

Gospodin ode s mališima u čokoladarnicu. Po- 
nudi im da štogod izaberu. — Manji uze marcipan, 
Veći drops s voćem. 

A za sebe je gospodin Schulze kupio lakrice. 
Prodavačica naprći nos. , 

Zatim Brandes odveze malo društvance natrag 
u Lietzenburger ulicu. Oba se dječaka zahvališe za 
vožnju i darove, iziđu i nekoliko se puta duboko 
naklone. 

»Prolazite li Vi ovuda češće?« upita Veći. 

»Tada bismo naime svaki dan na Vas čekali«, 
reče Manji. 

. > >To je još trebalo«, promrmlja Brandes, šofer, 
i dade gas. 

Mališi su dugo gledali za automobilom. Zatim 
se latiše kutija sa slatkarijama. 

.. >»Divan čovjek«, reče Manji, »ali o automo- 
bilima ne zna ni be.« : 

Jelo je. prijalo. Nova sluškinja, Isolda, je sve 
pospremila, a da gospođu Kunkel nije počastila niti 
pogledom. | Sluga Johann donese cigare i pripali 
kućedomaćini. Gospođica Hilda, Toblerova kćer, 
metnu na stol šalice za crnu kavu. \ 

-Ređuša i sluga htjedoše otići. Na vratima Jo- 
hann zapita: »Imate li što naložiti, gospodine tajni 
savjetniče?« KE 

»Popijte s nama šalicu kave! Kunkel-ova ta- 
kođer. I zadjenite u zube cigaru!« 

»Pa Vi znate, da ja ne pušim«, reče gospođa 
Kunkel, m 

Hilda se zasmija. Johann uze cigaru. Tajni sa- 
vjetnik sjede. »Sjedite, djeco! Imam Vam nešto 
saopćiti.« 

Hilda će: »Sigurno opet nešto originalno.« 

»Strašno«, zastenje reduša. (Ona je patila od 
slutnja.) 

»Mirl« zapovjedi Tobler. »Sjećate li se, da sam 
već prije nekoliko mjeseci pisao tvornici Putzblank- 
Werke, da treba raspisati nagradni natječaj?« 

Ostali potvrdiše kimajući glavom. 

»Ali vi ne znate, da sam baš u tome natječaju, 
pošto je bio objavljen, aktivno učestvovao! I što do 
danas ujutro sam nisam znao, čudna stvar, u natje- 
čaju sam svoje vlastite tvornice dobio drugu na- 
gradu!« : 

»Isključeno«, reče gospođa Kunkel. »Drugu je 
nagradu dobio neki gospodin Schulze. Još k tomu 
poste restante. Čitala sam to u novinama.« 

»Aha«, zagunda gospođica Hilda Tobler. 

»Ne možete li to shvatiti?« upita Johann. a 

»Ipak«, reče Kunkel-ova. »Gospodin nas tajni 
savjetnik hoće da namaže«. sb 

Uto upane Hilda. »Ali dobro poslušajte! Tata 
nam pripovjeda, da je dobio nagradu. A u novinama 
piše, da se dobitnik zove Schulze. Šta se od toga 
može zaključiti?« 

»Onda novine lažu«, izjavi gospođa Kunkel. 
»To je.« 

Drugi upravo dobiše temperaturu. 

»Ima još i treća mogućnost«, reče Tobler. »Mo- 
gao sam naime sudjelovati pod imenom Schulze«. 

»To je također moguće«, nadoda gospođa Kun- 
kel. »Tada je lako dobiti! Kad je čovjek šef!l« Ona 
se malo tugaljivo zamisli i konačno postane. upravo 

stroga. »Onda su Vam Vaši direktori mogli dati 
prvu nagradu.« 

»Kunkel-ova, trebalo bi Vas strijeljati«, glasno 
će Hilda. 

»I tada ispuniti s majoranom i jabukama«, na- 
dopuni Johann. 

»To nisam zaslužila«, reče debela, stara gospođa 
glasom prigušenim od plača. 

Johannu ne popusti srčanost. »Direktori su ipak 
dali nagradu nekomu čovjeku što im je posve 
stran!« 

»Mislim, gospodinu tajnom savjetniku.« 

»Ali to ipak nisu znali«, viknu Hilda jedeći se. 

»Lijepi su to -direktori«, gospođa će Kunkel. 
»Tako nešto da ne znaju! Hal« Udari se po koljenu. 

»Dosta prepiranja!« viknu tajni savjetnik. »Inače 
ću se morati penjati na motku od zavjesa.« 

»Nek Vam bude«, reče gospođa Kunkel Johannu. 
koga gospodina tajnog savjetnika tako da mu- 
čite!« 

Johann od bijesa proguta veću količinu dima od 
cigare i stane ga kašalj. Gospođa se Kunkel zlobno 
nasmiješi. 

»Od čega se zapravo sastoji ta druga nagrada?« 
zapita Hilde. 

Johann kašljući izvjesti.  »Deset dana boravka 
u Grand hotelu Bruckbeuren. Vlak tamo i natrag 
2 razred.« 

»Strahota«, reče Hilda. »Ti ćeš nastupiti kao 
Schulze.« 

Tajni je savjetnik trljao ruke. »Izdan! Ovoga 
puta ne putujem kao milijunaš Tobler, nego kao 
siromašak imenom Schulze. Konačno jednom nešto 
drugoga. Konačno jedamput bez običajne rumenice.« 
Bio je oduševljen. »Gotovo sam zaboravio, kakvi su 
ljudi u zbilji. Razbit ću staklenik u kojemu sjedim.« 

»To može prsnuti u oči«, primjeti Johann. 

»Kada putuješ?« zapita Hilda. 

»Za pet dana. Sutra ću početi kupovati. Par 
jevtinih košulja. Par _mašna. Jedno odijelo iz kon- 
fekcije. Lak je gotov!« 

»Ako te kao protuhu zatvore u bajbuk, ne za- 
boravi brzojaviti«, molila je kćerka. 

Tajni savjetnik otrese glavom. »Ne boj se, 
dijete. Johann će sa mnom. Proživjet će deset dana 
u istom hotelu. Jedan drugoga ne ćemo poznavati 
ni u kojem slučaju i ni riječi izmijeniti. Ali će stalno 
biti u mojoj blizini.« 

Johann je shrvan sjedio na svomu stocu. 

»Sjutra ćemo dati da Vam se kod moga krojača 
napravi više odijela po mjeri. Izgledat ćete kao ka- 
kav penzionirani nadvojvoda.« 

»Čemu?« upita Johann. »Ja još nikada nisam 
htio išta drugo da budem osim Vaš sluga.« 

Tajni se savjetnik diže. »Hoćete li radije ostati 
ovdje?« 

»Ali ne«, odgovori Johann. »Ako želite, puto- 
vati ću kao nadvojvoda.« 

»Vi ćete putovati kao imućan privatnik«, odluči 
Tobler. »Zašto treba uvijek samo meni biti dobro! 
Bit ćete deset dana bogataš.« 

»Ne znam šta bih radije činio?«, reče Johann 
silno žalosno. »I za čitavo vrijeme Vam ne smijem 
ni riječi progovoriti?« 

»U nikakvim okolnostima. S tako bijednim čo- 
vjekom kao sa mnom gospoda iz Vaših krugova ne 
mogu ništa. Namjesto toga možete se zabavljati 
s barunima i internacionalnim sportskim veličinama. 
Pravo, trebat ćete uostalom i skijašku opremu!« 

»Ali ja se ne znam skijati«, odvrati sluga. 

»Onda ćete naučiti.« 

Johann se prenerazi. »Smijem li bar koji put 
doći u Vašu sobu i pospremiti?« 

»Ne.« . . 

»Ja ću sigurno doći samo, kad ne bude nikoga 
na hodniku.« 

»Možda«, reče tajni savjetnik. 

Johann se ponovo razvedri. 

»Jezik mi je stao«, reče gospoda Kunkel. 
»Zbilja?« upita Hilda. »Ozbiljno?« 

Tobler odmahnu. »Prazna obećanja!« 


»Preko petnaest godina sam u ovoj kući« reče 
Kunkel-ova. »I stalno se je nešto događalo. Gospodin 
je tajni savjetnik već uvijek imao odviše fantazije 
i odviše vremena. Ali tako mi se nešto ipak još nije 
zbilo! Gospodine tajni savjetniče, Vi ste najstarije 
dijete koje ja poznam. Ne tiče me se. Ali me uzbu- 
duje. Premda mi je doktor zabranio svako uzbu- 
divanje. Kakva smisla ima, što me svake bogovetne 
godine šaljete u kupalište zbog mojih srčanih bo- 
lesti, a jedva što sam se vratila, kazalište opet počne 
s početka? Evo sada imam najmanje stotinu i dva- 
deset kucaja u sekundi. I krv mi udara u glavu. To 
ni konj ne izdrži. Kad bih bar mogla uzimati tabele. 
Ne, tablete. Ali ne mogu ih progutati. Prevelike su. 
A čovjek ih ne smije rastopiti u vodi. Mislim bar u 
sebi. Jer tada ne djeluju.« Sustala je iscrpljena. 

»Bojim se, da ste se udaljili od teme«, Hilda će. 


Tajni se savjetnik dobroćudno nasmiješi. «Re- 
duše, koje laju, ne ujedaju«, reče. 

Treće poglavlje 


GOSPOĐA HAGEDORN 1 SIN 


Toga dana, otprilike u isto doba, pokuca go- 
spođa Hagedorn u Mommsenstrasse na vrata svoga 
podstanara Franke-a. Nije baš vrlo ugodno u vla- 
stitomu stanu morati kucati na tuđa vrata. Ali to: 
se ne da uvijek otkloniti. Najmanje, kada je čovjek 
udovica s velikim sinom i malom rentom i kada taj 
veliki sin ne nađe nikakvo namještenje. 

»Unutral« viknu gospodin Franke. Sjedio je za 
stolom i ispravljao zadaćnice. »Svinjel« mrmljao je. 
Mislio je svoje učenike. »Balavci izgleda da često 
sjede na ušima mjesto na.. .« 

»Obzir, obzir«, izusti gospoda Hagedorn. Ne ću 
da čujem, što ste gotovo bili izrekli. Hoćete li šalicu 
kave?« 

»Dvije šalice«, reče gospodin Franke. 

»Jeste li već čitali novine?« Staroj su se gospođi 
žarile jabučice, 

Franke otrese glavom. 

Ona stavi na stol novine. »To što je crveno pot- 
crtano«, reče ona ponosno. 

Kad se povratila s kavom, reče podstanar: »Vaš 
je sin nevjerojatan. Već ponovo prvu nagradu! U 
Bruckbeuren-u je vrlo lijepo. Prolazio sam tamo kađ 
sam putovao u Alpe. Kada je putovanje?« 

»Već za pet dana. Moram mu žurno oprati par 
košulja. To je sigurno opet kakav luksusni hotel, 
gdje svak ima smoking, samo moj mladić mora na- 
okolo u svom plavom odijelu. Nosi ga već četiri 
godine. Sja mu se kao slaninina kožura.« 

Učitelj je srkao kavu. »Koja je to već po broju 

nagrada koje je gospodin doktor dobio?« 
' Gospoda se Hagedorn spusti u jedan od svojih 
iznajmljenih stolaca, koji su bili presvučeni u crven 
pliš. »Sedma! Prvo je bilo prije tri godine veliko pu- 
tovanje po Sredozemnom moru. Dobio ju je za dva 
retka koji su se sricali. No, a zatim dvije sedmice 
u Palace hotelu u ChAteau Neuf. To je bilo malo 
prije nego ste k nama doselili. Onda putovanje u 
sjeverna njemačka morska kupališta. Kod natječaja 
Prometnih Saveza. Onda gratis lječil u Pišt'ani- 
ma. Stvarno dečko nije uopće bio bolestan. Onda let 
u Stockholm. Tamo i natrag. I tri dafa boravka na 
Scharen-u. Proljetos četrnaest dana na Rivieri. Gdje 
Vam je poslao kartu iz Monte Carlo-a. I sada puto- 
vanje u Bruckbeuren. Alpe zimi, to je sigurno veli- 
čanstveno. Tako se veselim. Zbog njega. Za jutro 
dakako ima sportsko odijelo. Treba da opet jednom 
dođe na druge misli. Možete li mu možda Vi pozaj- 
miti svoj debeli pulover? Ogrtač mu je malo tanak 
za planine.« hi 

Franke kimnu glavom da može. Stara žena stavi 
u krilo svoje ruke, koje su se dosta naradile, i na 
koje je izbrojila sedam uspjeha svoga sina, i na- 
smiješi se. »Pismo s plaćenim voznim kartama donio 
je listonoša već jutros.« 

»To je strahovita svinjarija!« progunđa gospo- 
din Franke. »Tako talentiran čovjek da ne može 
nigdje naći namještenje! Trebalo bi stvarno... .« 

»Pazite, pazitel« opomenu gospođa Hagedorn. 
»Danas je još zarana otišao. Da li već zna? Htio se 
je opet gdjegod predstaviti.« 

»Zašto nije postao profesor?« upita Franke. 
»Pa bi sada bio na kakvoj gimnaziji, ispravljao bi 
zadaćnice i imao bi stalnu plaću.« 

»Reklama je weć uvijek bila njegova strast«, 
reče ona. Njegova doktorska dizertacija također je 
radila o tom. O psihološkim zakonima djelovanja na 

mušterije. Nakon studija imao je nekoliko namješte- 
nja. Naposljetku s osamstotina maraka mjesečno. 
Ali tvrtka je propala.« Gospođa se Hagedorn digne. 
»A sada ću konačno namočiti u koritu košulje.« 

= >»I ja ću dovršiti ispravke diktata«, izjavi gospo- 
din Franke. »Valjda će mi doteći crvene tinte. Usput 
imam neki nejasan osjećaj, da derani prave samo 
stoga ovoliko mnogo pogrešaka, da bi me prije vre- 
mena otjerali u zemljicu hladnu. Sjutra ću im održati 


lekciju, da ć€ Ime se sjećati... .« 
»Pazite, pazite!« reče stara dama, uze rastvore- 


ne novine i odljedri u kuhinju. 

Kada se je povratio:doktor Hagedorn, upravo se 
smrkavalo. Bio je umoran i ozebao. »Dobra večer, 
čila udovice«, reče i poljubi je. 

Ona je stajala nad koritom za pranje, hitro 
otare ruke i pruži mu pismo od tvornice Putzblank- 
Werke. 


»Izišla mi je slika«, reče on. »Čitao sam u novi- 
nama. Šta misliš o tome? Nije li to da iskočiš iz 
kože? Od namještenja opet figa. Čovjek odlazi 
istom nakon pola godine u Braziliju. A nasljednika 
već imaju. Nećaka od šefa osoblja.« Mladac priđe 
k peći da ogrije malo prste koji su se od studeni 
bili ukočili. 

»Uspravi glavu, sinko!« reče mati. »Sada ćeš već 
jednom na zimski sport. To je bolje nego ništa.« 

On sleže ramenima. »Bio sam popodne vani u 
tvornici Putzblank. S podzemnom željeznicom. Go- 
spodin se direktor vrlo obradovao što je upoznao 
dobitnika prve nagrade lično, i čestitao mi je na 
mojim markantnim rečenicama, koje sam im sasta- 
vio za prašak za pranje i za mjehuriće od sapuna. 
Nadaju se znatnom uspjehu od toga u privlačenju 
mušterija. Ali nažalost nema mjesta.« : 

»A zašto si uopće tamo bio?« zapita ga mati. 

On je čas šutio. Zatim reče: »Predložio sam ne- 
što direktoru. I to, da mi njegova tvrtka mjesto 
gratis putovanja dade malu naplatu u gotovom.« 

Stara žena susta perući. 

»Bilo je to već uobičajeno kazalište«, nastavi on. 
»To da je nemoguće. Ugovori da su obvezatni. Osim 
toga da je Bruckbeuren divno mjestance. Osobito 
zimi. On da mi želi mnogo zabave i zadovoljstva. 
Tamo da ću susresti najbolje internacionalno dru- 
štvo i da njemu moram pisati kartu. Da nema vre- 
mena zimi putovati. Da je jako vezan. I da mi vrlo 
zavidi.« o 

»Bilo je to već uobičajeno kazalište?« zapita 
mati. »Ti si to već češće puta činio ?« i 

»Ja ti o tom nisam pripovjedao«, reče on. To je 
ipak da čovjek poludi! Već godinama ništa ne zaslu- 
žujem. Ti već sebi radi svojih par groša razbijaš 
glavu! A ja švrljam neprestance uzduž i poprijeko po 
zemljovidu. I to se naziva gratis i franko. Dakako, 
kruh! Svaki put prije nego pođem na put, otpješači 
udova Hagedorn nesmirenim nogama do Cradske 
Štedionice i digne pedeset maraka. Jer inače gospo- 
din sin nema da plati na putu šalicu kave ili svijetli 
kapuciner. To je da iskočiš iz kože!« 

»Svetkovine se moraju svetkovati onako kako 
dolaze, moj sinko.« 

»Ne raditi i ne očajavati«, reče on. »Variacija 
na staru temu« Upali svijetlo. »Ta tvornica Putz- 
blank pripada  Tobleru, jednomu od najbogatijih 
ljudi koje mjesec obasjava. Kad bi čovjek uhvatio 
jednom toga staroga ujaka!« 

»Nu ne plači«, dobaci mu mati. 

»Ili kad bi bar ti mogla putovati s mojom voz- 
nom kartom! Čitav svoj život nisi izašla preko 
Schildhorn-a i Werder-a.« 

»Lažeš kao naštampano«, reče mati. »Bila sam 
s tvojim ocem prije trideset godina u Swinemiinde. 
A s tobom 1910 u Harz-u. Kada si imao hripavac. 

Zbog promjene zraka. Nadalje bi ti mogla saopćiti,. 
da još večeras idemo u kino. Daje se neki film sa: 


snimkama iz visokih planina. Uzet ćemo drugi par- 
ket i umislit ćemo se da sjedimo na Matterhorn-u.« 

»Pristajem i zahvaljujem se, što pozivaš«, od- 
vrati on. »I ako ikada trebadnem postati engleski 
kralj, odlikovat ću te ordenom podvezice. To neka 
bude moje prvo vladalačko djelo. Eventualno ću ti 
podijeliti nasljedno plemstvo. To svakako zavisi ođ 
toga, šta večeras ima za večeru.« 

»Hladetina sa pečenim krompirima«, reče mati. 

»Ohol« viknu gospodin doktor Hagedorn. »Onda 
ćeš biti štaviše vojvodkinja od Cumberland-a. To je. 
stara, dobra obitelj. Jedan je od njezinih pređa 
otkrio engleski sos.« 

»Velika hvala«, reče gospođa Hagedorn. »Hoće 
li Veličanstvo uzeti sa sobom plavo odijelo.« 


»Naravno«, potvrdi on. »To je jedno od naj- 


sjajnijih odijela, kojih je uopće postojalo.« 

Poslije toga razapne mati konopac od prozor- 
skoga zasuna do gornje baglame od vrata i objesi, 
da se suše košulje sedmerostrukoga dobitnika na- 
grada. Zatim su, na kuhinjskomu stolu, u sjeni ko- 
šulja iz kojih je kapalo, jeli hladetinu s pečenim 
krompirima. Nakon toga je stara dama odnijela 
profesoru Franke-u čaj, tanjur i pribor. A konačno 
su mati i sin otišli u kino. Bio je u jednoj pokrajnjoj 
ulici, zasutoj dubokim snijegom, a zvao se ponosno: 
Palača Viktoria. 

»Dvaput loža za strance«, zatraži Hagedorn. 


»Loža za strance kod nas nažalost nema«, reče: 


gospođica na kasi. 


»Što li je to glupo, vrlo glupol« primjeti on. 


»Zar ne, to je nezgodno! To stvar strahovito mije- 
nja! Šta ti misliš, draga teta, hoćemo li pod tim 
okolnostima radije natrag kući?« 

»Ah ne«, reče mati. »Kad sam već u pohodima 
“u Berlinu. Onda hoću da nešto i doživim.« Dotle mu 


je krišom utisnula u šaku marku i pedeset pfeniga. 


Gospođica se promisli. »Pa uzmite sjedala u 


:prostoru za orkestar.« 


»To ne. Nismo muzikalni«, reče on. »Znate šta, 
dajte nam dvaput drugi parket!« . 


»Ali to je posve sprijeda«, reče gospođica. 
»U to ćemo se pouzdati«, ponosno će krepka 


udovica. U perlebergškom Stadttheater-u sjedimo mi 


i u prvom redu. Uzmemo često i prva mjesta.« 

»Moj je ujak naime kapetan vatrogasne straže«, 
Teče doktor Hagedorn, kao da objašnjava, i kimnu 
gospodici, da mu dA karte. »To on može sebi pri- 
uštitil« Tada pruži svojoj majci mišicu, i odmjerenim 
korakom odkoracaju u tamno gledalište. 

Četvrto poglavlje 


PRIGODNO KUPOVANJE 


Slijedećega se dana vozio tajni savjetnik neko- 
liko puta u Norden i Osten Berlina. Brinuo se za 
svoju ekspedicijsku opremu. Mašne — bile su to 
stvari prehistorijskoga izgleda — kupio u Tempel- 
hofu. Košulje je kupio u Landsberger Allee. Tri ko- 
šulje od flanela koje su bile impertinentno ispruga- 


ne. K tomu dvije požutjele »mako« košulje, neko-, 


liko tvrdih prsa, dva para manšeta od kaučuka i par 
poniklovanih gumba za manšete, od kojih je svaki 
predstavljao po jednu četverolisnu djetelinu. 


U Neue Kčnigstrasse kupio je — osobito jevti- 
no, zbog napuštanja dućana — partiju vunenih ča- 
rapa. A u Miinzstrasse proste čvrste cipele od teleće 
kože. Na dan odlaska konačno je nabavio odijelo! 
To se dogodilo iza Schlesischer Bahnhof-a. U Frucht- 
strasse. Dućan se nalazio u podrumu. Trebalo je šest 
stepenica silaziti u dubinu. 

Staretinar, bradat starac, rasprostro je nekoliko 
svoje skupocjene robe na tezgi. »Tako dobro kao 
da uopće nije nošeno«, reče on nesigurno. 

Tobler ugleda naiprije neki raspali kutavaj od 
marenga i ne bijaše baš tako zlovoljan, da ga uzme. 
Osim toga kutavaj ipak nije najpodesniji kostim za 
trideset centimetara ponovnoga snijega. 

Uz to je bilo na tezgi i jedno svijetlo smeđe 
žaket odijelo. S malim karoima i velikim masnim 
mrljama. A pokraj toga odijelo koje je Tobler na 
koncu odabrao. Boja mu je prije više godina bila 

ljubičasta. Uzduž sa svijetlim prugama. Vrijeme 
prolazi. 

»Strahovito lijepo«, reče Tobler. »Šta stoji ta 
odjeća?« 

»Osamnaest maraka«, odvrati stari. »To je zad- 
nja cijena.« 

Tajni savjetnik uze žaket i obuče ga. Na leđima. 
je bio zategnuo. Rukavi su bili odveć prekratki. 

»Uzmite kutavajl« savjetovaše starac. »Stoji 
dvadesetidvije marke, ali četiri se marke razlike: 
isplate. Tkanina je bolja. Ne ćete se pokajati.« 

»Nemate ogledala?« upita Tobler. 

»U zadnjoj sobi«, reče starac. Odu u zadnju 
sobu. Zaudaralo je po kupusu. Tajni savjetnik zabulji 
u ogledalo, ipak se tada prepoznadne i moradne se 
smijati. »Dopadam li Vam se?« upita. 


Vlasnik se uhvati za bradu i gladeći je kao da 
je pipao gdje će mu ruka stati. »Uzmite kutavaj! 
Za dvadeset maraka! Nek bude eto kao Vama.« 

Tobler ostade na svojoj. »Uzet ću ljubičasti 
model«, odgovori. »Mora biti iznenađenje.« 

»Utoliko imate pravo«, potvrdi starac. : 

Tobler se ponovo obuče i plati. Staretinar za- 
mota odijelo u smeđ omotni papir i sprovede mu- 
šteriju do vrata. Prije nego je otvorio, popipao je: 
Toblerov krzneni kaput, zapuhao je stručnjački u. 
kragen od vidre i rekao: »Hoćete li prodati ogrtač? 
Ja bih ga možda kupio. Za stotinu“i dvadeset ma- 
raka.« 

Tajni savjetnik otrese glavom. 

»Kutavaj Vam je bio preskup«, nastavi stari. 
»Vi nemate novaca. To se bogatašima češće događa,. 
nego to siromašni ljudi i slute. Pa lijepo. Stotinu 
i pedeset maraka. Gotovine u ruke! Predomislite sel«: 

»To je uspomena«, reče Tobler ljubazno i ode. 
. Staretinar je gledao za njim i vidio teška kola. 
1 šofera, koji izvježbano otvori vrata automobila. 

Auto odjuri. Starac naloži u peć ugljena i pri- 
stupi pred ptičji kavez, koji je visio na zidu iza 
tezge. »Shvaćaš li ti to?« upita maloga žutoga ka- 
narinca. »Ja također ne.« 

U Toblerovoj je radnoj sobi izgledalo da se pre- 
strašiš. Pokraj posve novih stvari ležali su predmeti 
koje je tajni savjetnik otkrio na tavanu u prašnja- 
vim sanducima i škripavim škrinjama. Par zarđalih 
cipela sa sklizaljkama. Topal sweater, koji je izgle- 
dao kao da ima pseću bolest. Rukama pletena, jarko 
crvena šubara. Staromodan flaušmantel, sivo kari- 
ran i najmanje iz doba križarskih vojna. Smeđa 
putna kapa. Par naušnjača od crnoga samta sa stre- 
menom koji se dao micati. Košara,. koja je već 
davno bila svoje odslužila. I par vunenih rukavica, 
koje su svojedobno bile slane pričuvnom poručniku 
u streljačke jarke. 


Tobler se jedva mogao otrgnuti od toga vidika. 
Konačno je otišao u zelenu sobu, što se nalazila na 
uglu kuće, a Johann je u njoj zlovoljan probao odi- 
jela, koja mu je prije četiri dana skrojio i zgotovio 
najbolji krojač u Berlinu. Posljednje i najmanje po- 
greške ljepote njihove bile su uklonjene, i poslovođa 
te svjetski poznate tvrtke, koji se lično potrudio 
do vile u Griinewaldu, nije se mogao suzdržati a da 
ne kliče od oduševljenja zbog tih krojačkih remek- 
«djela. 

Johann je stajao pred velikim ogledalom na stu- 
pove kao čovjek koji je nevin optužen. Dao je da 
mu se jedan za drugim oblače žaket, smoking, ski- 
jaško odijelo i frak, kao da su sve sami odjevni 
predmeti za nevolju. 


Kada je valjani sjedokosi sluga na koncu stajao 
u fraku, širokih pleća i uskih bokova, zanio je mili- 
junaša. »Johann-e«, uskliknuo je, »nalik ste na po- 
klisara! Ne vjerujem, da ću se odsele ikada ufati, 
da Vam dadem da mi očistite cipele.« 

Sluga se okrenu. »Ovo je grijeh, gospodine tajni 
savjetniče. Vi bacate novac kroz prozor. Ja oča- 
javam.« 

Krojač izjavi, da mu se to, ako smije što pri- 
mijetiti, još u životu nije desilo. | 

»Vi govorite, kako shvaćate«, reče mu sluga. 

Tome se gospodin nije mogao suprotiviti, i na- 
kon toga se odlazeći preporučio. 

Kada je on bio već vani, Johann zapita tajnoga 
savjetnika: »Ima li u Bruckbeuren-u zapravo kosti- 
miranih priredaba ?« 

»Posve razumljivo. U takvim hotelima za zimske 
sportove stalno se štogod priređuje.« 

Johann svuče frak. 

»Zar se hoćete kostimirati?« zapita Tobler za- 
čuđen. »Kao što?« 

Johann obuče svoju livreju i čeznutljivo iz- 
usti: »Kao sluga!« 


Poslije večere zamoli tajni savjetnik ostale, da 
pođu za njim. Njegova kćerka, gospođa Kunkel i Jo- 
hann pratili ga iščekivajući kao sa strahom, šta će 
sad biti. On otvori vrata radne sobe i odvrnu elek- 
triku. Zatim koju minutu zavlada šutnja. Na pisaćem 
je stolu kucao sat. 


Kunkel-ova se prva usudila u sobu. Polako se 
približavala odijelu iz Fruchtstrasse koje je nekada 
bilo ljubičasto. Popipala ga je tako: oprezno, kao 
da se plašila, da bi je moglo ujesti. Zgrozi se i obr- 
nu se prema prugastim košuljama od flanela. S jed- 
noga stoca dignu tvrde manšete i zanešena pogleda 
na četverolisne gumbe od manšeta. 


Tvrda prsa od košulja dadoše posljednji udarac. 
Padne jecajući u jedan klub-fotelj, svom svojom 
tustom težinom sjedne na cipele sa sklizaljkama, 
koje su bile na fotelju, ubodena skoči uvis, pogleda 
Zbunjena oko sebe i zajauče: »To ne ću preživjeti!« 

. »Držite o tome, što hoćetel« reče Tobler. »Ali 
prije svega spakujte, molim, sve te stvari u košaru!« 
Ona ispruži ruke uvis. »Nikada, nikadal« Duša 

joj je škrgutala zubima. 

On pođe k vratima. »Onda ću zovnuti koju od 
sluškinja.« 

Gospođa se Kunkel, pobjeđena, pokori. Povuče 
košaru na stol i stane spremati. »Šubaru također ?« 

Tajni savjetnik ponikne surovo glavom. 

Nekoliko puta sklopila je oči po više sekunda, 
da ne moradne gledati šta radi. 

Hilda reče: »Prekosjutra si.opet kod kuće, tata.« 

»Kako?« 

»Izbacit će te velikodušno napolje.« 

»Drago mi je što i ja idem«, reče Johann. 
»Možda biste trebali pribaviti revolver. Tada biste se 
mogli bolje braniti.« 

»Ne budite smiješni«, prigovori Tobler. »Nagradu 
koju sam dobio, mogao je isto tako dobiti netko, 
koji je čitav svoj život tako obučen, kao što ću se 
ja oblačiti deset dana! Pa šta onda?« 

»Toga bi također izbacili napolje«, reče sluga 
»Ali on se ne bi tome čudio.« 

»Sad ste mi upravo probudili znatiželju«, izjavi 
tajni savjetnik kao svoju zaključnu riječ. »Vidjet 
ćemo dakako, tko ima pravo.« Na. 

“ Pokuca. 

* Unutra uđe Isolda, nova sluškinja. mm 
generalni direktor Tiedemann čeka dolje u salonu.« 

»Doći ću odmah«, reče Tobler. »On hoće da 
drži predavanje. Kao da ću na put oko svijeta. $., 

Isolda ode. 

»A ti si zapravo već prekosjutra opet kod 
kuće!« pridoda Hilda. | 

Otac stade na vratima. »Zmate li, šta ću učiniti, 
ako me istjeraju van?« 

Svi ga pogledaše napeto. 

»Onda ću kupiti hotel i druge izjuriti svila. 

Kada je i Johann izišao, najavi Hilda hitro pre- 
šan razgovor sa Bruckbeuren-om. »Nema drugoga 
izlaza«, reče ona Kunkel-ovoj. »Inače je sjutra na- 
večer konac svijeta.« 


»Vaš je gospodin otac nažalost šenuo«, reduša 
će. »Moguće već odavno, a nama samo nije udarilo 
u oči. Te mašne! Valjda će to opet proći.« 

Hilda sleže ramenima. »Doklegod ne budem go- 
tova s razgovorom, nemojte nikoga pustiti u sobu! 
Osim preko Vašeg leša.« 

»Ama ni tadalk« osigura je gospođa Kunkel 
hrabro i nastavi zbijati stari, odvratni flaušmantel 
u košaru. Prostorija je polako dobivala svoj običaj- . 
ni, odlični izgled. »Od njega se čovjek može nadati 
koječemu. Već smo navikli, da mu se navikavamo«, 
reče reduša. »Sjećate li se, kako je prije dvije go- 
dine u Operi, ne znam kojoj, ali svejedno, dirigentu 
istrgnuo iz ruke štapić kojim se daje takt? Tajni 
je savjetnik sjedio točno iza kapelnika, koji je tako 
divno dirigirao. A gore je na pozornici ležala u kre- 
vetu neka bolesna gospođica, prijatelj joj je bio 
donio muf jer su joj zeble ruke, — i štapića nesta- 
ne! Dirigent se prestrašen okrene a gledaoci se sta- 
nu strahovito smijati. Osim toga predstava uopće 
nije bila kakva šaljiva komedija! I to sve zbog neke 
oklade!« 

Hilda je nestrpljivo gledala u telefon. »Valjda 
će ga generalni direktor zadržati dosta dugo.« 


»Telefonirajte istom, kada gospodin tajni sa- 
vjetnik bude otputovao!« 

»Sada ili nikada«, reče Hilda. »U biti mene se 
to sve uopće ne tiče. Moj je tata dosta star. Tek. ću 
sama sebi prigovarati.« š 

Kunkelova zakopča remen na košari. »On je 
malo dijete! Ne znam zbog čega je to. U biti, on: 
je ipak trijezan i pametan čovjek. Ne? I tako zgo-. 
dan i plemenit. Ali najedamput ga spopane. Možda. 

odviše čita. To mora da je vrlo škodljivo. No sada 
baš imamo što nam je trebalo. Sada kao najgori 
siromah putuje u Alpe.« 

Telefon zazvoni. 

Hilda pohiti za pisaći stol. Zvao je Bruckbeuren. 
Javila se hotelska centrala. Hilda je zahtjevala da 
dođe direktor. Trajalo je neko vrijeme. Zatim Hilda 
reče: »Vi ste direktor _ Grand hotela? Vrlo lijepo. 
Slušajte, molim Vas! Sjutra će dovečer stići k Vama 
nosilac nagrade natječaja koji je raspisala tvornica 
»Putzblank-Werke«. 

Direktor izjavi, da mu je već poznato, i da će 
mu to biti zadovoljstvo. 

»Predradost je najljepša radost«, reče ona. »Taj 
će Vam gost zapravo zadati glavobolje. Nastupit će 
kao siromak, premda je milijunaš. Štaviše multimili- 
junaš.« 

Direktor se hotela hiljadostruko zahvali za upu- 
tu. Zatim se stane raspitivati, zašto zapravo multi- 
milijunaš nastupa kao siromašan čovjek. 

»To su njegove mušice«, reče Hilda. »On hoće 
da proučava ljude. Hoće da pregleda srce i bubrege 
njihova morala. Ja sam mu vrlo bliza, i stalo mi je 
do toga, da mu se što nažao ne dogodi. On je dijete, 
razumijete li? Ni u jednom slučaju ne smije doznati, 
da Vi što o njemu znate. Mora se osvjedočiti o tom, 
da ga drže za siromaha i unatoč tomu da se s njim 
postupa, kako je navikao.« 

Direktor odgovori da će se to sve tako urediti. 
Zatim još upita, ima li tajanstveni gost možda kakvih 
navada, koje se na decentan način moraju uzeti u 
obzir. 

»Dobra ideja«, reče ona. »Dakle pazite pomno! 
On se svaki drugi dan daje masirati. Skuplja marke 
sa pisama. Navečer mu mora u krevetu biti topla 
opeka. Najvoli rezance s govedinom ili drugu do- 
maću hranu. Što se tiče pića, — probire. Osobito 
mu je drag francuski konjak. Šta još?« 

.. »Mačkek reče gospoda Kunkel, koja je fana- 
tično stražarila kod zatvorenih vrata. 

»Imate li sijamske mačke?« upita Hilda. »Ne? 
Nabavite mu ih nekoliko! Za njegovu sobu. Sjutra 
ću Vam uputnicom poslati hiljadu maraka.« 

Direktor hotela odgovori, da je sve zabilježio, 
naplata naravno da ne dolazi u pitanje. Oni da su 
velik luksusan hotel. Osim toga da je čitavi program, 
sve do sijamskih mačaka, posve lako ostvariti. »Ali 
i sijamske mačke... .« ' 

»Dolazi gospodin tajni savjetnik«, prošapće, uz- 
buđena, gospođa Kunkel. 

»Dobar dan«, reče Hilda i stavi slušalicu. 


. Brandes ih je odvezao na Anhalter kolodvor. 
Hilda su ih i Kunkel-ova ispratili. Tobler je volio, 
da zbog njega rupci mašu i lepršaju. 

»Dragi Johanne«, reče on u automobilu, »ne 
zaboravite što sam naredio. U Miinchenu ćemo par 
sati ostati u hotelu ,Regina'. Sjutra ću se u podne 
preobraziti u gospodina  Schulze-a. Pribavit ćete 
kakvu veliku kutiju od kartona i odnijet ćete 
odijelo, koje je sada na meni, rublje, čarape i cipele 
na poštu. Iz miinchenskoga ću hotela izići u svomu 
krznenomu kaputu. Uzet ćemo taxi. U taxi-u ću 
obući Schulze-ov flaušmantel. A Vi ćete preuzeti 
Toblerovu bundu. Kao svoju. Od Starnberger kolo- 
dvora se više ne poznamo.« 

. »Smijem li bar Vašu košaru odnijeti u vlak?« 
upita Johann. 

: »To mogu sam«, reče Tobler. »Uostalom, od 
Miinchena ćemo putovati svaki u drugom kupeu.« 

»Prava pravcata kriminalna pripovijest«, izjavi 
Kunkelova. 

»I kako glase Vaša pravila ponašanja u Bruck- 
beurenu?« zapita tajni savjetnik. 

Johann namršti čelo i mrko pogleda preda se. 
»Prvo doći ću prije Vas u Grand hotel. Drugo ne 

ćemo jedan drugoga poznavati. Ama u nikakvim 


okolnostima.« Krzmao je. »Ali ako se neprisiljeno. 


moradne dogoditi?« 

»I treće?« 

»Treće trebam izdavati novac. Do nesvijesti. 
Najmanje stotina maraka na dan. Za plesove, saonice 
s konjima, skijanje, i žene. I za žene?« 

»Također za žene.« 

»Dobri, stari Johanne«, reče Hilda. »Moj će Vas 
tata pokvariti.« 

Johann reče rezignirano: »Premda sam s tim 
poglavljem zapravo već davno završio! Već petnaest 
godina. Odkada je u kuću došla gospođa Kunkel.« 
Pridodajući reče: »Uh!« 

Reduša mu je bila stala nogom na gnjat. 

Johann se pokuša pogađati. »Ne biste li mi moju 
dnevnicu mogli nešto niže spustiti? Pedeset je ma- 
raka također dosta. Ne?« 

Tobler je šutio. 

»Dakle dobro«, mrmljaše Johann. »Baš kao što 
želite. Ja ću knjižicu čekova, koju ste mi dali, ispu- 
niti s tolikim svotama, dok ne izgubim pamet.« 

»Nikakvih ograničenjal« reče Tobler opominjući 
ga. »Moji nalozi važe i u slučaju da izgubite pamet!« 

Nakon nekoliko časaka upita gospoda Kunkel: 
»Kako li ćete Vi to samo izdržati, gospodine tajni 
savjetniče? Bez masaže. Bez konjaka. Bez tople 
opeke. Bez domaće kuhinje. I bez Vaših mačaka u 
spavaćoj sobil« Uštinu Hildu lukavo za mišicu. 

Tobler izjavi: »Prestanite samo S tim! Te su mi 
stare, drage navike već na vrh glave. Presretan sam, 
što im konačno mogu jednom umaknuti.« 

»Tako, tako«, reče gospođa Kunkel i napravi 
jedno od svojih naiglupljih lica. 

Dodoše prilično kasno na peron. Bilo je upravo 
još vremena, da se iznese nekoliko suvišnih opome- 
na. I Johann morade, prije nego je unišao u vlak 

svečano i čvrsto Hildi obećati, da će joj najmanje 
svaki drugi dan slati opširan izvještaj. Obećao je i 
pope se u vagon. 

.Uto vlak pode. Hilda i gospođa Kunkel trgnuše 
svoje rupce i stanu mahati. Tajni savjetnik zadovolj- 
no kimaše glavom. Već su najbliži vagoni klizili 
mimo onih, koji su ostajali. A neka se mala, stara 
žena, koja je korackala uz vlak, sudari s Hildom. 
že »Hoćeš li se čuvati!« viknu neki mlad čovjek 
koji se bio nageo s jednoga prozora. ' ' 

»Samo mi opet kući dođi, sinkol« odgovori 
stara žena i zaprijeti mu kišobranom. 

' »Do viđenja, krepka udovicel« viknu još. Hilda 
i on pogledaše jedno drugo letimično u lice. 

pi Zatim protutnji i posljednji vagon. D-vlak Ber- 
lin—Miinchen dade se, topotajući i psujući, na noćni 
put. Snijeg je ponovo padao. S perona se to moglo 
vidjeti posve jasno. 

Peto poglavlje 


GRAND HOTEL BRUCKBEUREN 


Grand hotel u Bruckbeuren-u je hotel za stalne 
goste. Ili si već stalni gost, ili ćeš biti. Drugih mo- 
gućnosti jedva da ima. 

Da netko uopće ne dospije u Grand hotel, može 
se zamisliti. Ali da netko tu stanuje samo jedan je- 
dini put i onda nikada više, tako je što isključeno. 


Ma kolikogod ti stalni gosti mogu među sobom 
biti različiti, novaca imaju svi. Svaki od njih može 
sebi priuštiti da Alpe i bijelu kupaonicu od kaljeva — 
neka je smiona slika dopuštena — snesu pod jedan 
šešir. Već u kasno ljeto počinje dopisivanje između 
Berlina i Londona, između Pariza i Amsterdama, iz- 
među Rima i Varšave, između Hamburga i Praga. 
Raspituje se kod prošlogodišnjih partnera bridge-a. 
Dogovara se sa starim prijateljima o skijaškom te- 
čaju. I u zimi se onda ponovo sastaje. 

Stalnim gostima odgovara izvanredno trajno 


stalno osoblje hotela. Učitelji skijanja razumije se: 


ostaju isti. Oni dakako uvijek žive u Bruckbeuren-u. 
Po svomu su glavnomu zanimanju seljački sinovi ili 
tokari ili vlasnici škurih dućančića, u kojima se pro- 
daju poštanske dopisnice, cigarete i kakve naročite 
i zasebne uspomene na putovanje. 


Također se konobari i kuhari, pivničari i bar- 
keeperi, šoferi i knjigovođe, učitelji plesa i muzičari, 


sobarice i kućne sluge vraćaju u početku zimske se- 
zone, tako sigurno kao snijeg, iz okolišnih gradova 
u Grand hotel. Samo vlastiti smrtni slučaj vrijedi 
kao nekako dovoljna isprika. 

Poslovođa, gospodin direktor Kiihne, drži svoje: 
mjesto već deset godina. On doduše do daljega 
više voli boraviti u slobodnoj prirodi gospodina 
Boga nego svoje hotelsko zanimanje. Ali ima li u 
tome krivo? Odličan je turist-skijaš. Nakon doručka 
iščezne u bregovima i stigne natrag sa sutonom. 
Uvečer pleše s damama iz Berlina, Londona i Pariza. 
Neženja je. Gosti bi mu jako zamjerili. On će sva- 
kako ostati direktor. Barem dokle može plesati. 
I uzevši u obzir, da se ne oženi. 

Poslovi se u hotelu unatoč tomu vrše bezprije- 
korno. To stoji do Poltera* prvoga portira. On voli 
Grand hotel kao svoje vlastito dijete. A što se tiče 
dobi, zaista bi mu mogao biti otac. ' 

On ima kaput, opšiven trakovima, sijede, za- 
pravo bijele brkove, \opsežno poznavanje jezika i 
zamjerne čotaste (plosnate) noge. Njegov vrlo raz- 
vijeni osjećaj pravednosti priječi mu, da između 
gostiju i namještenika pravi kakve naročite razlike. 
I prema jednima je i prema drugima jednako strog. 

Tako je to u stvari. — Samo se liftboyi češće 

mijenjaju. Tu se ništa ne radi o njihovim karakteri- 
ma, nego samo o tom, što, gleda li se na zanimanje, 
brzo stare. Četrdesetgodišnji liftboyi prave nečuven 
utisak. 
Za hotel, kojemu se radi o zimskim sportovima, 
dvije su stvari upravo neophodno potrebne: snijeg: 
i bregovi. Bez toga dvoga, štaviše već bez jednoga 
od tih dvoje, sama je pomisao, biti hotel za zimske 
sportove, apsurdna. 

Osim snijega i bregova idu ovamo, premda ma- 
nje neizostavljivi, naravno još drugi predmeti. Kao 
na primjer jedan ili više ledenjaka. Kakvo smrznuto 
gorsko jezero, koje se po mogućnosti nalazi nasamu. 
Nekoliko tihih šumskih kapelica. Planinska svratišta 
koja su visoko, do kojih se teško uspeti, i imaju 


* njem. Polter = gunđalo, larmaš. (Op. prev.) 

stajski zadah, naslonjače, koncesioniranu prodaju 
pića i jela i naokolo izgled koji se isplaćuje. Šutljive 
jelove šume, zasute snijegom, u kojima se šetaču 
pruža prilika da se prestraši, kad se grane ruše na 
tlo. Kakav vodopad što se smrznuo kao pravi mraz 
i potsjeća na golemi kristalni luster. Dolje u sa- 
momu mjestu pošta koja radi kad je volja činovnika, 
i u kojoj je uvijek ugrijano. I, ako se gdje dade na- 
praviti, uspinjača koja prijatelja prirode odvuče do 
preko oblaka, na kakav gorski, zračni vrhunac. 

Tamo gore izgubi čovjek, od same sreće i pano- 
rame, posljednji ostatak pameti, priveže sebi za ci- 
(pele daske i zašumi kroz okorjelu i sniježnu prašinu, 
preko ledenih grba i zametenih plotova pašnjačkih, 
skokovima, lukovima, okrećanjem, posrćanjem i vož- 
njom što skončava k dolini. 

Kad se prispije dolje, neki odu u hotel na popo- 
«dnevnu čajanku. Druge odvoze k liječniku, koji u 
gips povija slomljene udove i pobrine se da se kov- 
čezi pacijenata donesu iz hotela u njegovu sunčanu 
privatnu kliniku. 

Prvo time zasluže liječnici za svoje uzdržavanje. 
1 drugo hotelske se sobe isprazne, te u njih mogu 
gosti koji su nanovo stigli. Natura non facit saltus. 

Oni turisti, koji su se ostavši neozlijeđeni vratili 
natrag u hotel, naruče kavu i kolače, čitaju novine 
Pišu pisma, igraju bridge i plešu. Sve to oni oba- 
vljaju a da se prije toga ni ne presvuku. Još uvijek 
nose svoja plava norveška odijela, svoje pulovere, 
svoje šalove i teške, potkovane cipele. Ko je dobro 
obučen, to je konobar. 

Dođe li čovjek uvečer, dok se večera ili još kas- 
nije, u hotel, u prvi se čas ne može uopće da snađe. 
Gosti nisu više isti, koji su bili. Samo se još zovu 
točno kao i prije. 

Gospoda paradiraju u frakovima i smokinzima. 
Dame koracaju i lebde u večernjim haljinama iz Ber- 
lina, Londona i Pariza, pokazuju dio svojih draži 

koji je dopušten oficielno i smiješe se opčaravajući. 
Tako se mnogi plavokosi mladić, koji je gore na 
Martinskogel-u viđen kako navošćuje svoje cipele, 
ispostavi, pogledan pri električnomu svijetlu, kao uz- 
budljivo lijepa gospođica, odjevena da joj se diviš. 

Ta je basnoslovna promjena između dana i 
večeri, između sporta i bala parć, između reskoga 
sniježnoga zraka i blagoga parfema, najosobitiji i 
najljepši doživljaj koji gostu upriličuju hoteli za 
zimski sport. Priroda, bez koje se dugo bilo, i civili- 
zacija koje se čovjek dugo ne lišava, dovedeni su u 
sklad. 

Ima ljudi koji to ne mogu. Ukoliko se radi 
o pitanju ukusa. A ima ljudi koji to ne smognu. To 
je pitanje novaca. 


U Grand hotelu Bruckbeuren očekivan je tajan- 
stveni multimilijunaš, koji je telefonom najavljen. 
Trebao bi da prispije za nekoliko sati. Direktor je, 
gospodin Kiihne, bio otkazao partiju skijanja. Izvan- 
redne su okolnosti zahtijevale neobične žrtve. A 
Marekovi su, sin i kćerka nekoga českoga magnata 


ugljena, sa Sullivanom — nekim engleskim kolo- 
nijalnim časnikom, koji je svaki svoj evropski do- 
pust provodio u Bruckbeuren-u — bili otišli sami. 


Bez njega! Bez Karla Smjeloga,* kako su ga nazi- 
vali stalni gosti! To je bilo strahovito. 

Trčao je nakon lunch-a iz jednoga kuta hotela 
u drugi, a portir ga je Polter pokudno promatrao. 
Izgledalo je kao da sav mar, koji je poduzeću ostao 
dužan, hoće za jedan dan da odsluži. 

Već je rano u jutro informirao cjelokupno oso- 
blje. (U sali verande, gdje prije nego iz soba dođu 
prvi gosti, namještenici doručkuju.) 

»Sad slušajte!« bio je rekao. »Danas će se na- 
večer dogoditi prilično težak slučaj. Neki siromašni 


* Kihn-a (kiihn = smion; op, prev.) 

čovjek, koji je. dobio nagradu jednoga natječaja. 
Zato će dobiti kod nas stan i hranu. Ali inače on 
nije nipošto kakav siromašan čovjek. Nego vrlo 
veliki milijunaš. I osim toga veliko dijete. Ne osim 
toga. On je samo dijete. Zbog toga razloga hoće 
da upozna ljude. Naprosto da crkneš! Ali mi ćemo 
mu te djetinjarije zapapriti. Je li jasno?« 

»Ne«, izjavio je pivničar kategorički. »Naš će 
bijedni milijunaš biti smješten u appartement 7. Mo- 
lim, da se to utuvi u glavu! S njim će se postupati 
kneževski, a najvoli rezance i govedinu. Unatoč 
tomu ne smije opaziti da mi znamo ko je on. Pa 
zar ne i ne znamo uopće... ste razumjeli?« 

»Ne«, odgovorio je barmixer Jonny. 

Direktor se bio zacrvenio. »Da se konačno što 
bolje razumijemo, predlažem slijedeće: Tko bude 
mnogo brbljao, napolje će!l« Nato je otišao. 

Sijamske su mačke stigle popodne. Iz jedne 
miinchenske trgovine životinjama. Ekspresno i sa 
opširnim uputama za uporabu. Tri male mačke! Ve- 
selo su skakale u appartementu tamo amo, nježno se 
mazile, tetovirale sobarice i, upravo nakon jednoga 
sata, srušile su dvije zavjese i gobelinski stolac. 

Čiča je Polter, portir, skupljao marke. Taj mu 
je posao olakšalo veliko dopisivanje stalnih gostiju. 
Već je imao, skupljene u ladici, marke iz Jave, Gvi- 
neje, Kapstadta, Grčnlanda, Barbadosa i Mandžu- 
kuoa. 

Masseur je bio naručen za prije podne slijede- 
ćega dana. Mramornu je ploču noćnoga ormarića 
resila boca konjaka, pravi francuski proizvod. Na- 
dena je bila i cigla, koja je navečer trebala biti ugri- 
jana, zamotana u vunene ponjave i stavljena pri dnu 
kreveta. Predstava je mogla započeti! 

Za vrijeme je popodnevne čajanke u dvorani ho- 
tela Karl Smjeli čuo novost, koja ga je uzbudila: 
stalni su gosti već sve saznali! Prvo je direktora 
uhvatila gospođa Stilgebauer, pojaka supruga neko- 

ga državnoga sekretara, i htjela saznati ime siromaš- 
noga bogataša. Zatim su Kihne-a, kad je prolazio 
kroz salon gdje se igra bridge, napali svi igrači i 
ispitivali ga neslućene pojedinosti. A konačno mu 
je zakrčila put, kad je stubama išao u prvi kat, go- 
spođa von Mallebrć, neka udata Bečanka, stalno 
raspoložena da osvaja, i pitala ga koliko je miliju- 
našu godina. 

Kiihne se neudvorno okrenu i otrča k portiru 
Polteru, koji je, za kapkom svoga pretinca na ulazu 
u hotel, upravo prodavao oveću količinu razgled- 
nica. Direktor je morao pričekati. Konačno je došao 
na red. »Naprosto da crkneš!« izusti. »Gosti već zna- 
ju! Mora da je osoblje brbljalo naokolo.« 

»Ne, nije osoblje«, reče čiča Polter. »Nego barun 
Keller.« 

»A odakle to barun zna?« 

»Naravno od mene«, reče čiča Polter. »Ali ja 
sam ga izričito molio da dalje ne priča.« 

»Vi posve točno znadete da se on ne može suz- 
držati od brbljanja«, bijesan će Kiihne. 

»Stoga sam dakako njemu i saopćio«, odvrati 
portir. 

Direktor htjede odgovoriti. Ali upravo dođe 
mister Bryan, izvana sav posut snijegom i s resama 
leda na bradi, i zatraži ključ, poštu i novine. Čiča 
Polter bijaše još polaganiji nego inače. 

Kad je Bryan otišao, — zagunđa Kiihne: »Jeste 


'li poludili ?« 


»Ne«, utaži mu portir znatiželju i brižno zabilježi 
u svoj notes neki račun. 

Karl Smjeli zijevnu. »Hoćete li biti tako dobri 
i odgovoriti?« 

Čiča se Polter protegnu. Bio je veći nego di- 
rektor. To jest: u zbilji je bio manji. Ali je iza nje- 
gove portirske tezge bio stolac za odmor. I možda 
je samo stoga Polter bio tako strog. Da nije bilo 
stolca, on bi možda bio posve drugačiji čovjek. (To 

je dakako samo nagađanje.) »Stalni su gosti morali 
biti informirani«, reče. »Tu uopće nema nikakva 
spora. Prvo pada barometar, i ako se ljudi ne mogu 
par dana skijati, postaju neraspoloženi. Milijunaš je 
veličajna promjena. Drugo sada su pritužbe onemo- 
gućene. Predstavite sami sebi, molim, gosti bi čovjeka 
grsteći se izbacili van, jer bi ga držali kakvom jad- 
nom protuhom! On bi naš hotel jednostavno mogao 
upropastiti. On svakako ima novaca dosta.« 

Karlo se Smjeli okrenu i ode u svoju kancelariju. 

Portir pozdravi skijaški tečaj za naprednije. 
Odvezli su se s Murner-om Alois-om od Pichelsteina 
u St. Kilian i zakasnili su na posljednji autobus, jer 
je Marchesa di _Fiori nepažnjom pojurnula u neku 


guštaru. Doduše nije se ništa dogodilo. Ali dama je: 


napolju briznula u grčevit plač. I sada su posrćući 
svi prispjeli, ozebli i umorni. 
Murner Alois namignu preko portiru, a čiča 


Polter malo kimnu glavom. Sporazumjeli su se: Ovi. 


ljudi imaju jednu jedinu ispriku. 
Bili su bogati. 


46 


Šesto poglavlje 


DVA NESPORAZUMKA 


Miinchenski večernji brzi vlak prispi u Bruck- 
beuren. Cirka trideset osoba iziđoše iz njega i, po- 
sve iznenađeni, zapadoše do koljena u snijeg. Smijali 
su se. Iz tovarnoga su se vagona iznijeli kovčezi.. 
Vlak odjuri dalje. Nosači, hotelski šoferi i kućni 
sluge preuzeše prtljage i odvukoše ih van na trg 
pred kolodvorom. Došljaci su gazili za njima i ras- 
položeni se uspeše u autobuse i saonice, što su če- 
kali. segjtlaca 
Gospodin je Johann Kesselhuth iz Berlina zabri+ 
nuto pogledavao prema nekomu ostarijemu čovjeku 
koji je bio siromaški odjeven, sam stajao u dubokom: 
snijegu i nosio napunjenu košaru. "mi 


»Hoćete li u Grand hotel?« upita jedan šofer. 


Oklijevajući, pope se gospodin Kesselhuth u 
autobus. Odjeknu tuljenje i šibanje bičeva. Iza toga: 
trg pred kolodvorom osta prazan. ; 


Samo onaj siromašni čovjek stajaše na staromu: 
mjestu. Pogleda uvis k nebu, djetinjski se nasmiješi 
iskrenju zvijezda, duboko udahnu, diže košaru na li- 
jevo rame i popješači niz seoski drum. Ne bijaše ni 
pločnika za pješake, niti kolovoza, ništa nije bilo: 
osim snijega. Najprije je jadnik pokušao da iđe po ši- 
rokomu ravnomu žlijebastomu tragu, po prtini koju: 
su probili autobusi. Ali se je sklizalo. Onda je stao 
desnom nogom u smet — oprezno, kao da ulaziu 
kakvu prevruću kupku — i produžio gaziti naprijed, 
odlučivši se i na najskrajnje. Pri tom je zviždukao. 


ra 


Svjetiljke su, koje su bile usput, imale visoke 
bijele kape od snijega. Plotovi su vrtova bili zasuti 
sniježnim smetovima. Po posniježenim krovovima 
niskih brdskih kuća bile su velike stijene. Gospodin 
je Schulze mislio da nazire bregove koji su naokolo 
ležali nevidljivi u tami. 

Uostalom zviždukao je »Došao je cvjetni maj.« 


Autobus zavre i stade. Nekoliko je sluga turalo 
kovčege s krova kola. Liftboy otvori jedno krilo 
vrata i salutira. Kasni gosti uniđoše u hotel. Čiča 
se Polter i direktor nakloniše i rekoše: »Dobro 
došlil« Predvorje se napunilo puno znatiželjnika. 
Čekali su na večeru i na čudaka i imali svečan izgled. 

Neki saski bračni par, roba iz Chemnitza, i jednu 
rasnu damu iz Poljske smjesta je šef dočeka odveo 
do lifta, jer su sobe bili unapred naručili. Ostadoše 
gospodin Johann Kesselhut i neki mlad čovjek s otr- 
canim kovčegom i jadnim jesenjim ogrtačem. Kessel- 
ihuth htjede da toga mladića pusti naprijed. 

»U nikakvim okolnostima«, reče mladić. »Ja 
imam vremena.« 

Gospodin se Kesselhuth zahvali i zatim se obrati 
k portiru. »Ja bih htio lijepu sunčanu sobu. S ku- 
paonicom i balkonom.« 

Direktor spomenu da izbor nije više baš odveć 
velik. Čiča Polter proučavaše plan hotela i bio je 
sličan kakvu strategu koji je bolestan na plućima. 

»Cijena ne igra nikakvu ulogu«, izjavi gospodin 
Kesselhuth. I zacrveni se. 

Portir je bio prečuo primjedbu. »Soba 31 još je 
nezaposjednuta. Sigurno će Vam se svidjeti. Hoćete 
li, molim, ispuniti prijavnicu?« : 

Kesselhuth uze tintanu olovku, koja mu je bila 
pružena, osloni se na tezgu i brižljivo, da ne može 
bolje, zapisa svoja personalia. 

A sada se konačno na cilju skupiše pogledi sviju 
ostalih na mladoga čovjeka i ispitljivo promatrahu 

njegov turobni ogrtač. Karlo je Smjeli kašljuckao 
od uzbuđenja. 

»Čime Vam možemo služiti?« zapita direktor. 

. Mladić slegnu ramenima, nasmiješi se neodlučan 
i reče: Pha, sa mnom je tako jedna stvar. Ja se zo- 
vem Hagedorn i dobio sam prvu nagradu tvornice 
Putzblank- Werke. Vi, držim, znate o čemu se radi. 

j Direktor se ponovo nakloni. »Mi znamo nalog«, 
reče vrlo srdačno. »Sretno došli pod naš krov! Bit 
će nam čast da Vam boravak učinimo što je moguće 
ugodnijim.« 

Hagedorn se zabezeknu. Pogleda oko sebe i 
opazi kako u nj znatiželjno zure gosti u večernjim 
So ća Gospodin je Kesselhuth također bio digao 

avu. 

»Koja je soba određena za gospodina Hage- 
dorna?« upita Kiihne. ; ad padikok 

»Mislim, da smo dali appartement 7«, reče portir. 

Direktor kimnu glavom. Sluga uhvati Hage- 
dornov kovčeg i zapita: »Gdje je gospodinov veliki 
prtljag ?« 

»Nigdje«, odgovori mladić. Okrenu se prema 
direktoru hotela. »Nemam ni smokinga. Sve a što 
treba!« 

.Kiihne usrdno i veličajno odmahne rukom. »Pa 
to je posve svejedno, gospodine! Radosni smo što 
ste uopće kod nas.« 

»Tako, tako«, ne vjerujući reče Ha 
' £ ; ć gedorn. »To 
je neka utjeha. Jer je moje modro odijelo, koje 
o se oo e takoreći sjajna stvar.« Pridušeno 
se nasmija. »Mati mi ga je peglala čitav sat. Ali 
toga nije postalo novo.« ika sjenka 
., Portir su se i direktor ljubazno smiješili. »Vi 
ae u ina sad malo oprašiti od puta«, reče 

arlo Smjeli. »Smijemo li Vas poslije t čekivati 
masi sos poslije toga očekivati 

»Nažalost, ne«, odgovori Hagedorn. »U 
sam jeo obložen kruh.« ž Ki 
4 

»Šteta«, reče direktor, »Ima rezanaca s gove- 
inom.« ' A 
mo samo ne bi bilo nikakva zapreka«, reče 
mladić. »Ali sit sam.« 

Gospodin Kesselhuth ponovo podignu pogled 
s formulara prijavnice i iskolači oči, Sluga uzme 
liuč i ode s kovčegom k liftu. BAJA 
a »Ali ipak ćemo Vas kasnije još vidjeti?« mole- 
ćivo zapita direktor. m 

»Naravno«, reče Hagedorn. Zatim zatraži jednu 
razglednicu kao i marku za pismo, Plati oboje, 
premda portir reče da će zapisati, i htjede otići. 

»Prije nego zaboravim«, reče hitro čiča Polter. 
»Zanimate li se za pismovne marke?« Izvadi kuvertu 
u koju je bio spremio inozemne marke i rasprostre 
šarenu divotu pred mladićem. ti 

otri li tira. Zatim 

Hagedorn promotri lice staroga por Zatim 
DOBNE a hitro pregleda marke. U njih se nije ni 
najmanje razumio. »Nemam djece«, reče. »Ali mogu 
to uzeti. Možda ću koje dobiti.« Ass Baki 

»Smijem li dakle i dalje skupljati?« zapita čiča 
Polter. 

Hagedorn metnu marke u kuvertu, »Pa SLK 
ljajtel« reče mu. »To dakako nije opasno.« I ode 
liftu, a direktor ga je vodio sav se zrcaleći od ra- 
dosti. Stalni su gosti, mimo čijih je stolova morao 
proći, u njega blenuli. On turi ruke u džepove svoga 
ogrtača i lice namršti prkosno. 

Gospodin Johann Kesselhuth, sav izvan sebe, 
odgurnu na stranu svoju ispunjenu prijavnicu. »Kako 
to da za ovoga gospodina skupljate marke ?« upita. 
»I zašto radi njega ima rezanaca s govedinom?« 

Čiča mu Polter dade ključe i spomenu: »Ima ko- 
mičnih ljudi. Ovaj je mladi čovjek napriliku miliju- 
naš. Držite li da je to moguće? Usprkos tomu jest. 
Samo ne smije znati, da mi to znamo. Jer hoće da 
nastupi kao siromašan čovjek. Nada se da će imati 

rdavih iskustava. Ali to mu kod nas ne će uspjeti. 
Haha! Mi smo na nj telefonski pripravljeni.« 

»Divan čovjek«, reče direktor, koji se bio vratio 
od lifta. »Izvanredno simpatičan. A svoju ulogu ne 
igra nikako nespretno. Jedva čekam, šta će kazati 
o sijamskim mačkama!« 

Gospodin se Kesselhuth čvrsto uhvati za tezgu. 
»Sijamske mačke?« promrmlja. 

Portir ponosno kimne glavom. »Tri. I to nam 
je jučer telefonski preporučeno. Točno kao i skuplja- 
nje maraka.« : 

Gospodin je Kesselhuth, blijed, buljio preko 
predvorja u hotelska vrata. Je li trebao da pojuri! 
napolje i da drugoga siromaha, koji je bio na do- 
lasku, potakne na obraćenje? 

Nahrupilo je mnoštvo gostiju.  »Deran, da te 
opčara«, uskliknu gospođa Casparius, neka vesela 
Bremenka. Gospođa von Mallebrć je pogleda srdito. 
Dama joj iz Bremena odvrati. 

»Ali kako se zapravo zove?« zapita gospodin 
Lenz, neki debeli trgovac umjetnina iz Kčlna. 

»Doktor Fritz Hagedorn«, automatski kaza Jo- 
hann Kesselhuth. 

Nato svi mukom zamukoše. 

»Vi ga poznate?« oduševljen viknu direktor 
Kiihne. 

»To je silno! Pričajte o njemu nešto više!« 

»Ne. Ja ga ne poznam«, reče Johann Kesselhuth. 

Ostali se stanu smijati. Gospođa Casparius krio- 
mice zaprijeti prstom. 

Johann Kesselhuth ne mogaše ni tamo ni amo. 
Zgrabi ključ od svoje sobe i htjede pobjeći. Zakrčiše 
mu prolaz. Stotinu pitanja zažuboriše u zraku. Sta- 
doše mu se predstavljati i otresati rukom. On je ne. 
prestano samo izgovarao svoje ime. : 

»Dragi gospodine Kesselhuthe«, konačno reče 
debeli gospodin Lenz. »Nije lijepo od Vas što do-. 
Puštate da se ovako koprcamo i natežemo.« 


SE“ 


i oženj i Casparius. 
Je li oženjen?« upita gospoda k 
Bafin Keller, trabant gospode von _Mallebr€ 
umiješa se u razgovor. »Kako se čovjek može u dat 
kovu ogrtaču potezati naokolo, sim ati novaca 
i je tako nešto uopće nerazumljivo “« 
di ee je Marek, kćerka českoga kralja 
smeđeg ugljena, smatrala, da je Hagedornova odjeća 
iginalna. 
Pan vo ždniči gong. Skupina se raštrka. Jer su 
ili gladni. j 
Am Škršen, sjede Kesselhuth za jedan sto u he 
dvorju, po čelu su mu se bile nabrale bore E 
i nije znao šta je. Jedno je sigurno. Gospođica Hil a 
i blesasta Kunkelova telefonirale su jučer navečer. 
Sijamske mačke u Hagedornovoj sobi! To je krasno. 


Siromašku su, koji je, zviždukajući pučke po- 
pikvire, vukao po snijegu svoju košaru, srrašnioo: 
i ozeble noge. Stao je i stenjući sjeo Mda a 
Gore se je na jednomu brežuljku izdizala velika . 
zgrada s bezbroj rasvjetljenih prozora. To Nu ji 
je Grand hotel, pomisli. Bolje bi bilo da idem Ž 
kakvu manju zadimljenu gostionicu, nego gore Ž 
taj idiotski kameni ormar. Nato mu pade a: a 
da zapravo hoće da upozna ljude. »Takva ludo ji 
reče posve glasno. »Braću ja već odavno na 
Zatim se sagnu i skuva grudu snijega. Dugo ju | 

Ž jema rukama. , 
s one da je baci u kakvu laternu? Kao što 
su prije nekoliko dana ona dva balavca u ora 
burger Strasse? Ili kao što je činio sam, prije >: Ć 
deset godina? Gospodinu Schulzeu' su zebli prs e 
malu bijelu grudu ispusti iz ruku a da je nie ra 
trebio. Više ne bih pogodio, pomisli melanko ično. 

Prolazili su okasnili skijaši. Penjali su se uz 
brežuljak, k Grand hotelu. Čuo je kako se je i 
ustane. Tištile su ga teške cipele od goveđe ii 
Košara je bila teška. Ljubičasto ga je odijelo iz 

Fruchtstrasse stezalo pod mišicama. »Sam bi sebi 
dao jednu po gubici«, reče ljutit i produži dalje. 

Kada je unišao u hotel, kod portira su stajali 
skijaši, kupovali novine i tuđe ga promatrali. S jed- 
ne se stolice diže neki elegantno odjeveni gospodin. 
Ah ne. To je bio Johann! 


Kesselhuth se približavao potišten. Molećivo je 
gledao prema jadnomu čovjeku. Ali pogledi se od- 
biše. Gospodin Schulze spusti košaru na pod, okre- 
nu hotelu leđa i stane proučavati neki plakat, na 
kojemu je bilo za čitanje, da se prekosutra uvečer 
u svim prostorijama Grand hotela priređuje »Apaški 
ples«. Onda se bar ne trebam presvući, pomisli 1 
sebi pun unutarnjega zadovoljstva. 

Bateći i posrćući skijaši iščeznuše u liftu. Portir 
je pogledom omjeravao stražnju stranu siromašnoga 
čovjeka, koja mu je bila pružena, i reče: »Prosjače- 
nje i prodavanje po kućama zabranjeno!« Zatim se 
vrne prema Kesselhuthu i zapita ga, da li što želi. 

Kesselhuth mu odgovori: »Od sutra moram ski- 
jati. A ne znam kako se to čini. Mislite li da ću ipak 
naučiti?«. 

»Ali naravno!« potvrdi čiča Polter. »Tome smo 
već posve druge naučili. Nekoliko privatnih sati 
obuke kod Tonia — i skijat ćete izvrsno. Tako Vam 
može posvetiti više vremena. Osim toga je ugodnije, 
nego da Vam u velikom tečaju neprestano bulji tri- 
deset ljudi, kako stalno svaki čas ljosnete o tlo«. 

Johann se Kesselhuth malo promisli. »Tko ljos- 
ne?« oklijevajući upita. 

»Vil« ustanovi portir. »Koliko ste dugi i široki.« 
Gost malo zažmiri očima. »Je li to jako opas- 
no ?« 

»Jedva«, spomenu portir. »Osim toga u Bruck- 
beurenu imamo izvrsne liječnike! Sanitetski savjet- 
nik doktor Zwiesel naprimjer poznat je u svemu 
svijetu po svomu liječenju kompliciranih kostoloma. 

i i i i klinici, izgledaju mno- 
ge, koje su bile u njegovoj klinici, izgled: 
20 lule poslije nego su bile prije liječenja!« 
isam tašt«, reče gost. KIR sA, 
Tudnik, koji je sve proučio što je bilo pojeo 
i polijepljeno po zidovima, morao se na to gro 
i ijati. Ja. h 
&# porti je, koji je na čovjeka već bio zabora 
vio, tada najedamput počela, korak za korakom, 
žuč da ulazi u krv. »Mi ne kupujemo ništal« ak 
»Pa Vi ne ćete ništa kupovati«, odvrati siromas 
ni čovjek. 
A onda šta hoćete ovdje?« 
Nametljivi čovjek priđe bliže i jasno glasno 
če: »Stanovati!« m 
ai Portir se sažalno osmjehne: »To bi Vam za koji 
Dar maraka bilo preskupo. Vratite se Vi natrag u 
šb dobri čovječe! Tamo su priproste gostionice 
s jevtinim turističkim konacima.« | ' 
1 Prost zahvaljujem«, odvrati mu drugi. »Ja 
nisam turist. Zar tako izgledam? Uostalom soba je, 
u kojoj ću kod Vas stanovati, još mnogo jevtinija.« 
Portir pogleda gospodina Kesselhutha, otrese 
glavom, pretpostavljajući da ga je shvatio, Pai 
kao da u neku ruku zaključuje razgovor: »Lovr 
' č ' 4 . . 
kak konačnol« prihvati siromašni čovjek. > 
lako nastade vrijeme, da budem pozdravljen. Očeki- 
vao sam da su u ovomu hotelu bolje manire.« sa 
Čiča se Polter namrgodi oke »Napolje! Ali 
smjesta! Inače ću dati da Vas izbace 
Ke mi je već preglupo!« odlučno izjavi jadnik. 
»Odmah uspostavite telefonski spoj s Berlinom! 
S tvornicom Putzblank-Werke! Potužit ču se po. 
ralnomu direktoru! No je li već? Meni je ime Schu .* 
i dobitnik sam druge nagrade natječaja. Treba hi 
deset dana budem u Grand hotelu besplatno na sta- 
nu i hrani i posluživan kako se to dolikuje. Evo is- 
kaznica! Dajte amo slušalicu!« 

Čiča Polter poče da se pomalo naklanja, a da. 
to sam nije opazio. Najedamput mu je postalo sve 
nejasno. Stane izlaziti iza svoje tezge, siđe s pode- 
sta dolje, napadno se promjeni, sav ponizan promr- 
mlja: »Jedan čas moliml« i odkasa u kancelariju 
da dovede direktora. Naprosto da crkneš! kazao bi 
Kiihne. 

Schulze i Kesselhuth su tako bili malo sami. 
»Gospodine tajni savjetniče«, reče Johann sav oča- 
jao, »ne bi li bilo bolje da otputujemo?« 

Schulze očevidno bijaše gluh. 

»Strahovito se nešto |dogodilo«, prošapće Jo- 
hann. »Zamislite: malo prije kada sam ovdje sti- 
gao...« 

»Još samo riječ«, reče tajni savjetnik, »i smr- 
viti ću Vas golom šakoml«  Zvučilo je apsolutno 
uvjerljivo. 

»Makar me...« poče Johann. 

Uto se otvoriše od lifta vrata i iziđe gospodin 
Hagedorn. Pođe prema portirovu sjedištu, držeći u 
ruci poštansku dopisnicu. 

»Gubite sel« prošapće Schulze. Gospodin se 
Kesselhuth pokori i, da bi ipak ostao u blizini, sjede 
za jednim od stolova koji su stajali u predvorju. 
Pred očima mu se sve crnilo. Sad će jedan drugoga 
sresti milijunaš, kojega ovdje smatraju najjadnijim 
siromahom, i siromah, za kojega ovdje drže da je 
milijunaš! Nesporazumci se nadviše nad hotelom kao 
olujni oblaci! 

Mladić opazi gospodina Schulzea i dolazeći na- 
kloni se. Drugi mu uzvrati na nijemi pozdrav. Hage- 
dorn se stane ogledavati naokolo, kao da što traži. 
»Oprostite«, reče nato. »Ja sam upravo sada stigao. 
Novajlija sam. Znate li možda gdje je tu u hotelu 
sanduk za pisma?« 

»Također sam baš prispio«, odgovori mu siro- 
mašni čovjek. »A sanduk je za pisma iza drugih 
staklenih vrata lijevo.« 

»Zaistal« viknu Hagedorn, ode van, ubaci kartu 
upućenu svojoj majci, vrati se zadovoljan i stade 
pokraj drugoga. »Vi još nemate sobe?« 

»Ne«, odgovori drugi. »Povukli su se na vijeća- 
nje. Izgleda da je nejasno, hoće li se uopće usuditi 
da mi pod ovim čednim krovom dadnu kakvo uto- 
čište.« 

Hagedorn se malo nasmija. »Ovdje je sve mo- 
guće. Dospjeli smo, držim, u vrlo komičan hotel.« 

»Ako pojam komika shvaćate u širem smislu, 
imate pravo.« 

Mladi čovjek dugo promatraše svoga nasuprot- 
nika. Zatim reče: »Nemojte mi jako zamjeriti, go- 
spodine! Ali ja bih čitav svoj život od dragosti po- 
gađao, kako se Vi zovete.« 

Drugi ustuknu jedan korak natrag. 

»Ako ne pogodim od prvi put, prestat ću,« iz- 
javi mladi čovjek. »Ali nekako me tako zgodna slut- 
nja spopada.« Budući da stariji nije odgovarao, on 
je govorio dalje. »Najljepše zahvaljujem, gospodine. 
Vi se zovete Schulze! Zar ne?« 

Drugi bijaše raspoložen iskreno. »Da. Imate pra- 
vO«, reče. »Zovem se Schulze. Ali odakle to znadete? 
Kako ?« 

»Znam ja još više«, počne tvrditi mladić. »Vi ste 
dobili drugu nagradu tvornice Putzblank-Werke. Vi- 
dite! Ja naime idem među male proroke! A sada 
morate Vi pogađati, kako se zovem ja.« 

Schulze stane promišljati. I zamalo mu se lice 
razvedri. Formalno se sjao od radosti, i vikne: 
»Znam! Zovete se Hagedorn!« 

»Pa dakako«, reče mlađi. »Od Vas mogu ljudi 
učiti.« 

Smijali su se i tresnuše jedan drugomu rukom. 

Schulze sjedne na svoju košaru i ponudi i Ha- 
gedornu mjestance pokraj sebe. Tako su sjedili, 
jedan prema drugomu povjerljivi, i odmah zađoše 
u dubok razgovor o reklami. I to o tom, gdje su i 

kad su granice djelovanja originalnih formuliranja.. 
Bilo je kao da jedan drugoga poznaju upravo već 
godinama. 

Gospodin se Johann Kesselhuth, koji je pred 
svojim licem držao novine da bi mimo njih mogao 
pogledati, čudio. I počne da kuje nekakav plan. Ko- 
načno ode liftom u drugi kat, da upozna svoju sobu, 
koja ima balkon i kupaonicu, i da raspakuje kov- 
čege. 

Da se nova odijela ne bi gužvala. 


Kad.su Kiihne i Polter, nakon podrobna vijeća- 
nja, prolazili preko predvorja, oba su nosilaca na- 
grada još uvijek sjedili na košari, koja je bila skroz 
mokra i slaba od starosti, i živahno su se zabavljali. 
Portir se ukoči, naprosto kao stup od soli, i uhvati 
se za direktorov smoking. »Glel« izusti. »Pogledajte: 
samo! Naš tajni, zakrabuljeni milijunaš s gospodi- 
. Schulzeom kao spomenik! Kao Goethe i Schil- 
er!« 

»Naprosto da crkneši« tvrdio je Karl Smjeli. »To 
nam je još falilo! Schulzea ću transportirati u onu 
praznu sluškinjsku sobu. A Vi kažite gospodinu mi- 
lijunašu kako nam je neugodno što je baš u našemu 
hotelu morao upoznati pravoga pravcatoga siro- 
maha. Da Schulze-a ne možemo samo jednostavno 
izbaciti napolje, to će on uvidjeti. Nije isključeno 
možda će ta seljačina sutra preksutra otići drage 
volje. Valjda! Inače će nam ostale goste rastjerati, 
ogadivši im sel« 

»Gospodin je doktor Hagedorn još dijete«, reče: 
portir ne bez strogosti. »Ona gospođica, koja je iz 
Berlina nazvala telefonski, imala je pravo. Brzo uklo- 
nite Schulzea, da se ne vidi! Prije nego gosti dođu 
iz blagovaonica.« Pošli su dalje. 

»Dobro došlil« reče direktor Kiihne gospodinu 
Schulzeu. »Smijem li Vam pokazati Vašu sobu?« 

Oba dobitnika nagrada ustadoše. Schulze uhvati 
košaru. 

Hagedorn pogleda Schulzea prijateljski. »Dragi 
gospodine Schulze, pa još ćemo se vidjeti?« 

Direktor pridoda: »Gospodin Schulze mora da 
je umoran od duga putovanja.« 

»Što se tiče toga, u zabludi ste, i to vrlo jako«, 
reče Schulze. A Hagedornu izjavi: »Dragi Hagedor- 
ne, još ćemo se vidjeti.« I pođe za direktorom 
k liftu. 

Portir uloži u svoj pogled vrlo mnogo očin- 
ske dobrote i reče mladomu čovjeku: »Oprostite, 
gospodine doktore! Žao nam je što je baš taj gost 
bio prvi kojega ste upoznali.« 

Hagedorn ga nije posve razumio. »Meni nije žao 
ni najmanje!« 

»Gospodin Schulze, ako smijem kazati, nije pri- 
stao u ovu okolicu.« 

»Ja također ne«, izjavi mladi čovjek. 

Čiča se Polter nasmiješi. »Znam, znam.« 

»Još nešto«, reče Hagedorn. »Ima li ovdje u 
svim sobama životinja?« Stavi ruke na tezgu. Bile su 
očeprljane i mjestičavo crvene. 

»Životinja?« Portir stane skamenjeno buljiti u 
obadvije ruke. »U našemu hotelu ima životinja?« 

»Očito ste me krivo razumjeli«, odgovori Hage- 
dorn. »Mislim na mačke.« 
= Čiča Polter odahnu. »Jesmo li pogodili Vaš 

-ukus?« 

»Pa ipak. Ti su mali vražići vrlo mili. Doduše 
čeprljaju. Ali njima je izgleda do šale. A to je glavna 
stvar. Ja velim samo: imaju li i ostali gosti u sobi 
po tri mačke?« A 
= >»To je posve različito«, reče portir i htjede da 
se dočepa kakve druge teme. I pronađe je. »Sjutra 
ujutro dolazi u Vašu sobu masseur.« 

»Šta će u njoj?« upita mladić. 

»Masirati.« ' 

»Koga »« 

»Vas, gospodine doktore.« : i 

»Vrlo pažljivo od čovjeka«, veli Hagedorn. »Ali 
ja nemam novaca. Pozdravite ga lijepo.« : 

Portir izgleđaše da se uvrijedio. »Gospodine 
doktore!« 

»I masiran ću biti gratis?« upita Hagedorn. »Pa 
dobro. Kad baš sve mora biti! A šta čovjek ima od 
toga?« 

Mali se milijunaš pretvarao uzorno. »Masaža 
osvježuje muskulaturu«, objasni Polter. »Osim toga 
pospješuje kolanje krvi.« a 

»Molim«, reče mladi čovjek. »Kad nema nika- 
kvih gorih posljedica, meni je pravo. Imate li opet 
pismovnih maraka?« MA 
»Još ne«, sa žaljenjem reče portir. »Ali sjutra 
Sigurno.« 

»Držim Vas za riječ«, odvrati Hagedorn ozbiljno 
i ode u predvorje da se u miru može smješkati. 


Schulze i Karl Smjeli iziđoše u četvrtomu katu. 
Jer se je lift mogao dizati samo dotle. : k 

Pješice su se uspeli u peti kat i zatim pošli 
niz dugačak, uzak hodnik. Na kraju toga hodnika 
otvori direktor jedna vrata, odvrnu svijetlo i reče: 
»Hotel je naime potpuno zaposjednut.« b 

»Zato«, prozbori Schulze, ne mogavši da shvati 
direktora, i pogleda u sobicu, koja se je sastojala od 
kreveta, stola, stolca, umivaonika i četiri kosa zida. 
»Manjih soba nemate?« 

»Nažalost ne«, odgovori direktor. . 

Schulze spusti košaru na pod. »Baš je ovdje 
lijepo studeno!« 

»Centralno grijanje dopire samo do četvrtoga 
kata. A za peć nema mjesta!« A 

»To vjerujem«, reče siromah. »Na sreću mi je 
liječnik strogo zabranio da spavam u prostorijama 

u kojima se loži. Mnogo Vam hvala na toliko vrijed- 
noj obzirnosti.« 

»0, molim lijepo«, odvrati Kiihne i ugrize se za 
donju usnu. »Čovjek učini što može.« 

A »Ostalo vrijeme dakako morat ću se stalno za- 
državati u društvenim prostorijama«, spomenu gos- 
podin Schulze. »Jer naravno ovamo nisam došao da 
se smrznem.« 


Karl Smjeli reče: »Čim bude slobodna koja 
soba s peći, premjestit ćemo Vas u nju!« 

.. »Ne treba žurbe«, pomirljivo veli siromašni čo- 
vjek. »Meni su nadasve dragi kosi zidovi. Znate već, 
moć navike?« 

»Shvaćam potpuno, dakako«, odgovori direktor. 
»Sretan sam što sam pogodio Vaš ukus.« 

»Uistinu«, reče Schulze. »To Vam je uspjelo. 
Do .videnjal« I otvori vrata. Dok je direktor preko- 
račivao preko praga, Schulze pomisli, bi li mu trebao 
pomoći, nanišanivši mu dobro nogom u stražnjicu. 

3 Ali svladao se je, zatvorio vrata, otvorio prozor, 
koji je bio na krovu, i stao gledati prema nebu. 
Velike pahuljice snijega, spuštale su se u malu sobu 
i oprezno padale na jorgan. 

»Da sam ga udario nogom, bilo bi preuranje- 
no«, reče tajni savjetnik Tobler. »Taj udarac neka 
je zasada u štednici«. 

Sedmo poglavlje 
SIJAMSKE MAČKE 


To je veče imalo sve u sebi. Prvi nesporazumak 
nije trebao biti posljednji. (Prvi se nesporazumci 


pomnogostručuju tako što se dijele u stanice. Jez- 


gra se zablude cijepa, i nastaju novi nesporazumci.) 
Zavrijeme dok je Kesselhuth oblačio smoking 
a Schulze, stisnuvši se pod krovom, vadio iz košare 


stvari, Hagedorn je, u sjaju svoga modroga odijela, 


sjedio u predvorju, pušio jednu od cigareta koje 
mu je za put dao podstanar, Franke, i mrštio čelo. 
Osjećao se vrlo nelagodno. Da su ga gledali prekim 
okom, bilo bi mu ugodnije. Na rđav postupak bio 
je navikao. Protiv toga se je znao braniti. Ali ovako? 

Naličio je na ježa kojega nitko ne će da podraži. 
Bio je nervozan. Zbog čega su se najedamput ljudi 
stali ponašati tako protivuprirodno? Kad bi stolovi 
i stoci bili najedamput u zrak zalebdili, skupa sa 
starim portirom, Hagedorn ne bi mogao biti izne- 
nađeniji. I mislio je u sebi: valjda će onaj Schulze 
doći za koji čas. Kod njega ću možda saznati šta je 
na stvari! Ali najprije su došli drugi gosti. Jer je 
“večera bila već pri koncu. 

Gospođa Casparius nije voće ni kolače ni do- 
dirnula i žurno je zajedrila kroz veliku blagovaonicu. 

»Odvratna figura«, reče Mallebrćova. 

Barun Keller diže pogled sa svoga tanjira, na 
kojemu je bio kompot, proguta košticu od trešnje 
i napravi očima kao da pokušava pogledati u svoju 
unutrašnjost. »Ukoliko?« upita zatim. 

»Znate li zašto je Caspariusova tako hitro jela?« 

»Možda je bila gladna«, obzirno će on. 

Gospođa se von Mallebrć zlobno nasmija. »Niste 
baš naročito oštroumni.« 

»To znam«, odgovori barun. 

»Hoće da upeca maloga milijunaša«, reče Malle- 
brćova. 

»Zaista?« upita Keller. »Samo stoga što je rđavo: 
obučen ?« 

»Mora da joj je to romantično.« 


»Tome se veli romantično?« upita on. »Onda 
Vam svakako moram odobriti: gospođa je Casparius 
zbilja odvratna figura.« Nato se nasmije. 

»Šta je?« upita Mallebrćova. 

»Udara mi u oči unatoč momu nedostatku oštro- 
umnosti, da i Vi jedete osobito brzo.« 


»Gladna sam«, izjavi ona ne suzdržavajući se. 
»Znam štaviše čega«, reče on. 


' Gospođa je Casparius, dotjerana, zgodna pla- 
vuša iz Bremena, postigla svoj cilj. Sjedjela je pokraj 
Hagedorna za stolom. Čiča je Polter pogledavao 
koji put na njih i bio nalik ocu koji svoj blagoslov 
jedva još može uskratiti. 

.  Hagedorn je šutio. Gospođa je Casparius među- 
tim opisivala tvornicu cigareta od svoga supruga. 
Radi potpunosti je istaknula da je gospodin Caspa- 
rius ostao u Bremenu, da se posveti duhanu i nad- 
gledanju svoje dvoje djece. 

»Smijem li i ja jedamput nešto kazati, milostiva 
gospođdo?« odlučno zapita mladi čovjek. 

»Molim lijepo?« 

»Imate li u sobi sijamske mačke?« 

Ona ga pogleda zabrinuto. 

»Ili kakvih drugih živina?« upita on dalje. 

Ona se nasmije. »Tome se valjda ne ćemo na- 
datil« 

»Mislim pse ili morske lavove. Ili morske svinje. 
Ili leptirove«. 

»Ne«, odgovori ona. »Žalim, gospodine doktore. 
U mojoj sobi sam ja jedino živo biće. Stanujete li 
Vi također u trećem katu?« 

»Ne«, reče on. »Ja bih samo htio znati, zašto su 
u mojoj sobi tri sijamske mačke.« 

»Mogu li se te životinjice koji put vidjeti?« 
upita ona. »Mačke su mi nadasve drage. Tako su 
nježne a ipak čovjeku ostaju tuđe. To je jedan uz- 
budljiv odnošaj bez ikakve obveze. I Vi to smatrate, 
zar ne? 

»Malo imam iskustva s mačkama«, reče on na 
neobziran način. 

Ona zatreperi ljubičasto plavim očima i glasom, 
promjenjenim, kao da je bio zastrt gustom kopre- 
nom naročitih osjećaja, izjavi: »Onda se čuvajte, 
dragi doktore. Ja sam mačka.« 

Na svu sreću za pokrajnji stol sjedoše gospođa 
von Mallebrć i barun Keller. A nakon nekoliko je mi- 
nuta kasnije bio stol, za kojim je sjedio Hagedorn, 
opkoljen znatiželjnim gostima i glasnim glasovima. 

Gospođa se Casparius nagne. »Strašno, ova ga- 
lama! Hajdemo! Pokažite Vaše tri male mačke!« 

Njemu je tempo bio nov. »Mislim da već spa- 
vaju«, reče. 

»Pa ne ćemo ih probuditi«, reče ona. »Bit ćemo 
posve, posve tihi. Obećajem Vam.« 

Uto dođe konobar i pruži mu jednu kartu. Na 
toj je karti pisalo: »Potpisani, koji ima veze s To- 
blerovim koncernom, rado bi nekoliko minuta go- 
vorio s gospodinom dr. Hagedornom u baru. 
Kesselhuth.« 

Mladić ustade. »Nemojte se ljutiti, milostiva 
gospodo«, reče. »Netko hoće da sa mnom razgovara, 
a može mi biti od vrlo velike koristi. Ovo je naročit 
hotel!« Nakon tih riječi i naklona ode. 

Gospođa Casparius pokrije svoje lijepo lice 
difuznim trajnim osmjehom. 

Gospođa se von Mallebrć nije dala zavarati. Od 
zadovoljstva uštinu za naslon stoca. Ali, budući da 
se je pomela i uhvatila barunov rukav, Keller zajeca 
i reče: »Mora li to biti, milostiva gospođo ?« 


Gospodin je Kesselhuth najprije podsjetio da su 
Hagedorn i on zajedno stigli u Grand hotel, i česti- 
tao je na prvoj nagradi tvornice Putzblank-Werke. 
Zatim pozove mladoga čovjeka na jedan genever. 
Sjeli su u kut. 

Na hokerima su pred tezgom sjedili brat i se- 
stra Marek sa Sullivanom, indijskim kolonijalnim 
časnikom, pili whisky i govorili engleski. 

Na jednom divanu od najmanje moći shvaćanja 
cjelivao se bračni par iz Chemnitza. Ostali posjetnici 
bara imali su zadovoljstvo da smiju prisluškivati 
.nježni razgovor. Saski je dijalekt, poznato je, po- 
:doban kao nijedan drugi za izmjenu umiljatih osje- 
ćaja. Štaviše se ni barmixer Jonny nije mogao svla- 
(dati. Kesio se čitavim licem. Konačno se je sagnuo 
i lupkao, bez smisla i razuma, po ormaru za led. 
Jer nije način da hotelski namještenici ismjehavaju 
goste. 

»Kad bi čovjek htio da naš njemački jezik us- 
poredi sa zgradom«, reče Hagedorn, »onda bi mogao 
reći, da joj je u Saskoj curilo kroz krov.« 

Kesselhuth se nasmije, naruči još dva genevera 
i reče: »Ja ću se jasno izraziti, gospodine doktore. 
Hoću da Vas pitam, da li Vam mogu biti na pomoć. 
"Oprostite, molim.« 

»Ja baš nisam razmažen«, odgovori mladi čo- 
vjek. »Bilo bi veličanstveno, kad bih mi mogli po- 
moći. Moglo bi mi trebati.« Popi jedan gutljaj. »Vrlo 
je pitko. Da, godinama sam naime bez namještenja. 
Direktor mi je tvornice Putzblank Werke, kada sam 
se kod njega propitkivao za kakvo mjesto, zaželio 
da se u Bruckbeurenu dobro oporavim. Kad bih sa- 
mo znao od kakvih se naprezanja trebam oporaviti! 

Raditi hoću, da sve koža puca! I zaslužiti malo no- 
vaca! Namjesto toga pomažem svojoj majci trošiti 
njezinu malu rentu. Ogavno.« 

Kesselhuth ga prijazno pogleda. »Toblerov kon- 
cern ima dakako još drugih tvornica osim Putzblank- 
Werke«, reče. »I ne samo tvornica. Vi ste stručnjak 
za reklamu?« 

»Dakako«, reče Hagedorn. »I ne jedan od naj- 
gorih. ako smijem postaviti tu smionu tvrdnju.« 

Gospodin Kesselhuth kimnu glavom. »Smijete!« 

»Šta držite o slijedećemu?« marno upita mladi 
čovjek. »Mogao bih udovi još večeras da napišem 
drugu kartu. Da sam prispio neozlijeđen, to sam joj 
naime već javio.« 

»Kome hoćete da pišete?« upita Kesselhuth. 

»Krepkoj udovici! Ah da. Oprostite. Svojoj maj- 
ci. — Ona bi mogla poslati moje radnje u kakvoj 
maloj kutiji, i najkasnije za tri dana su Hagedornova 
sveukupna djela u Bruckbeurenu. Razumijete li se 
što u reklamu, gospodine Kesselhuthe?« 

Johann otrese glavom kako je to po istini. »Ipak 
bih ih htio vidjeti, i onda bih ih dao«, hitro se 
popravi, »onda bih ih poslao s par redaka gospodinu 
tajnomu savjetniku Tobleru. To će biti najbolje.« 

Hagedorn se na sjedalu uspravi kao svijeća i 
poblijedi. »Kome ćete poslati te trice?« upita. 

»Tajnomu savjetniku Tobleru«, izjavi Kessel- 
huth. »Ja ga poznam već dvadeset godina.« 

»Dobro?« 

»Pa svaki sam dan s njim skupa.« 

Za to vrijeme mladić zaboravi odahnuti. »Ovo 
je dan«, reče zatim, »da izgubiš pamet. Vrlo pošto- 
vani gospodine, nemojte, molim Vas, zbijati sa mnom 
nikakvih šala. Sada je ozbiljno. Tajni savjetnik To- 
bler čita Vaša pisma?« 

»On je mnogo toga na mene oslonio«, ponosno 
izjavi gospodin Kesselhuth. 

»Ako on bude vidio moje stvari, sigurno će mu 
se dopasti«, reče mladi čovjek. »Što se tiče mojih 
radova, ja sam megaloman. To ne stoji ništa i odr- 
žava čovjeka u dobru raspoloženju.« Ustane. »Smi- 
jem li svojoj majci brzo poslati ekspresnu dopisnicu? 
Hoću li Vas tada još vidjeti?« 

»Bit će mi vrlo drago«, odgovori Kesselhuth. 
»Pozdravite Vašu gospođu majku i od mene.« 

»To je patentna žena«, reče Hagedorn i ode. Na 
vratima se još jednom okrenu. »Jedno skromno pi- 
tanje, gospodine Kesselhuthe. Ima li u Vašoj sobi 
mačaka ?« 

»Nisam na to pazio«, reče drugi. »Ali vjerujem 
da ne.« 

. Kada je Hagedorn prolazio kroz predvorje, na- 
trčao je u naručje gospođe Casparius. Bila je umo- 
tana u nerc i nosila je galoše postavljene krznom. 
Pokraj nje je koracao, u bundi, trgovac umjetnina, 
Lenz. »Hoćete li s nama?« upita Bremenka. »Idemo 
u Esplanade. U svrhu reunije. Smijem li Vas upo- 
znati? Gospodin doktor Hagedorn — gospodin 
Lenz.« : 

Gospoda se pozdraviše, 

. »Hajdete s nama gospodine doktore!« reče de- 
beli, Lenz. »Naša lijepa gospođa pleše strastveno 
rado. Uostalom i rado strastveno. A ja figurom ni. 
sam baš osobito podoban za priljubljivanje. Odveć 
sam konveksan.« : 

»Oprostite mi«, reče mladić. »Moram napisati 
jedno pismo.« 

»Pošta se može posvršavati za vrijeme cijeloga 
dana«, “primijeti gospođa Casparius. »A plesati se 
može samo naveče.« 

:»Pismo mora još večeras otići«, reče Hapedars 
naglašujući kao da mu je žao. »Tužni poslovi!« Za. 
tim se udalji, i to vrlo hitro. 

. Gospođa von Mallebre, koja ga_je opazila kako 
dolazi, namignu barunu. Keller se digne, smijući se 

zapriječi put mladomu čovjeku, predstavi se i za- 
pita: »Smijem li Vas upoznati s jednom dražesnom 
gospođom ?« 

Hagedorn ljutito odgovori: »Molim neka bude«, 
i pusti da pretrpi običajne ceremonije. Keller sjedne. 
Mladi čovjek ostane stojeći nestrpljiv. 

»Bojim se da Vas zadržavamo«, reče gospođa 
von Mallebrč. Govorila je, proračunano da djeluje, 
tercu dublje nego inače. Keller se smješkao. Bila mu 
je poznata akustička taktika gospođe von Mallebre. 

»Žao mi je što Vam moram priznati da imate 
pravo«, reče Hagedorn. »Pošta! Tužni poslovi!« 

Mallebrč-ova zamjerajući potrese crnom valo- 
vitom kosom. »Pa ovamo ste došli, da se oporavite.« 

»To je baš zabluda«, odgovori on. »Došao sam 
jer sam, pošto sam dobio nagradu nekoga natje- 
čaja, ovamo poslan.« 

»Sjednite malo!« reče Mallebrč-ova. Gosti su, 
koji su bili za pokrajnim stolovima, napeto zurili 
prema njima. 

»Vrlo ljubazno«, reče Hagedorn. »Ali moram u 
svoju sobu. Želim Vam ugodno veče.« I ode. 

Barun se Keller nasmije. »Niste baš trebali onako 
brzo jesti, milostiva gospodo.« 

Gospođa von Mallebre stane promatrati svoje 
lice u ogledalcu doze za puder, napudra malo svoj 
plemićki nos i reče: »Mi ćemo čekati.« 

Na stubama  Hagedorn susretne gospodina 
Schulze-a. »Studeno mi je kao kakvom krojaču«, 
reče Schulze. »Je li i Vaša soba nenaložena?« 

»Ali ne«, veli Hagedorn. »Hoćete li da pogle- 
date malo kod mene? Moram napisati kući kartu. 
Upravo sam doživio nešto nevjerojatno. Pogodite! 
Ne, to se ne će nitko sjetiti. Dakle pomislite: sađa, 
sam baš razgovarao s jednim gospodinom koji lično, 


pozna staroga Toblera! Koji je svaki dan s njim. 


skupa! Šta velite na to?« 

»U to čovjek ne bi trebao vjerovati. Nemoguće«, 
«stane Schulze tvrditi i pođe za mladićem u prvi kat. 

Hagedorn odvrnu električno svijetlo. Schulze je 
mislio da sanja. Ugledao je salon, sobu za spavanje 
i kupaonicu od kaljeva. Šta li bi to trebalo značiti? 
pomisli. Njegovo rješenje zadaće koja je bila zadana 
kao natječaj, nije baš toliko bolje, da se meni pod- 
vali ona smrdljiva sobica na tavanu, a njemu ovako 
raskošan stan. 

»Bi li popili rakiju?« upita mladi čovjek. Ulije 
u čašice francuskoga konjaka. Kucnuše se i rekoše: 
>»Na zdravlje!« 

Uto netko pokuca. 

Hagedorn viknu: »Unutra!« 

Pojavi se sobarica. »Htjela sam samo pitati, da 
li gospodin doktor ide već spavati. To je radi cigle.« 

Hagedorn nabra čelo. »Zbog čega?« 

»Radi ciglel« ponovi djevojka. »Ne bih je htjela 
prerano staviti u krevet, da se tako ne ohladi.« 

»Shvaćate li Vi to?« upita Hagedorn. 

»Još ne sasvim«, odvrati Schulze. A djevojci 
rekne: »Gospodin doktor ne ide još spavati. Tu 
svoju ciglu donesite kasnije!« 

Djevojka otiđe. 

Hagedorn se, zbunjen, spusti u klub-naslonjač. 
»Imate li i Vi sobaricu s ugrijanim ciglama?« 

»Nipošto«, izjavi Schulze. »Francuski konjak 
mostalom također ne.« I stane mozgati. 

»Pa niti sijamskih mačaka?« upita drugi i po- 
kaza na jednu košaricu. 

Schulze se uhvati za čelo. I prignuvši koljena 
pođe i stane promatrati tri male životinje, koje su 
spavale. Pri tome se prevrnu i sjedne na perzijski 
“ćilim. Jedna se mačka probudi, protegnu se, iziđe iz 
Košare i smjesti se na Schulze-ovim ljubičastim hla- 
čama. 

Hagedorn počne pisati svojoj majci kartu. 

Schulze legne potrbuške i stane se s mačkom 
igrati. Uto se je probudila i druga, ispočetka je gle- 
dala lijeno preko ruba košare, ali zatim nakon duga 
promišljanja došeta se na ćilim kao i prva. Schulze 
je imao pune ruke posla. 

Hagedorn letimično pogleda sa svoje karte, na- 
smija se i rekne: »Pazite! Nemojte da Vas ogrebul« 


»Budite bez brige«, izjavi čovjek na ćilimu. 


 »Tako nešto znam ja zaobići.« 


Obadvije su se mačke igrale na ostarijemu 
gospodinu hvatanja. Kad bi ih on uhvatio, one su 
od dragosti prele. Tako mi je kao da sam kod kuće, 
pomisli. I pošto je to pomislio, sinu mu u glavi 
nešto kao kakva velika svjetlost. 

Kada je Hagedorn sa svojom ekspresnom kar- 
tom bio već pri koncu, stavi Schulze obje mačke 
k trećoj natrag u košaru. One su gledale svojim crno 
zagasitim očima kao da pitaju i zadovoljno su micale 
repovima tamo amo. »Pohodit ću Vas ja opet«, reče. 
»Ali sada spavajte, kako se to tako malim uljudnim 
mačkama dolikuje!l« Tada nagovori mladoga čovjeka 
da kartu dadne sobarici, da se ona za nju stara. 
»Dužan sam da Vam uzvratim. Morate sada Vi vi- 
djeti moju sobu. Dodite!« 

Dadoše djevojci kartu i uniđoše u lift. »Onaj 
se zgodni gospodin, koji tako dobro pozna staroga 
Toblera, zove Kesselhuth«, pripovjedao je Hage- 
dorn. »Stigao je u hotel baš u isti čas kad i ja. A 
prije pola sata me je upitao, hoću li da me za- 
govori kod Toblerova koncerna. Držite li da je mo- 


. guće, da on to uopće može?« 


»Zašto konačno ne?« reče Schulze. »Kada pozna 
dobro staroga Toblera, on će to već urediti.« 

»Ali kako zapravo neki strani čovjek dolazi na 
to, da mi hoće da pomogne?« 

»Bit će da ste mu simpatični«, reče Schulze. 

Drugomu je izgledalo da to razjašnjenje nije 
dovoljno. »Djelujem li ja tako simpatično?« upita 
začuđen. > 

Schulze se nasmija. »Izvanredno simpatično, šta- 
više!« ' 

»Oprostite«, reče mladi čovjek. »Je li to Vaše 
lično mišljenje ?« 

Bio se je upravo zacrvenio. 

'Schulze odgovori: »To je moje čvrsto osvjedo- 
čenje.« Sad je i on bio malo zbunjen. 

»Lijepo«, reče Hagedorn. »I moje je, što se tiče 
Vas, baš točno tako.« : 

Šutjeli su dok nisu, u četvrtomu katu, izišli. »Vi 
valjda stanujete na munjovodu?« upita mladi čovjek, 
kad je drugi stupio na stube, koje vode k petomu 
katu. 

»Još naviše«, izjavi Schulze. 

»Gospodin će Kesselhuth poslati T obleru moje 
radove«, izvještavaše Hagedorn. »Po svoj prilici se 
stari milijunaš razumije nešto u reklamu. Strašno, 
što već opet o tom počinjem, šta? Ali ne ide mi 
iz glave. Već godinama čovjek po Berlinu dere svoje 
pete. Gotovo je čovjek svaki dan negdje drugdje 
odbijen. Zatim se voziš u Alpe. I jedva da si prispio, 
upita te neki posve nepoznati gospodin kojega nisi 
nikad ni čuo ni vidio, da li želiš biti namješten u 
Toblerovu koncernu.« ' 

»Ja ću držati palac«, reče drugi. Koracali su niz 
uski hodnik. »Htio bih, kad bih opet zaslužio no- 
vaca, poći s majkom na jedno veće putovanje«, 1z- 
| javi Hagedorn. »Možda na jezera u gornjoj Italiji. 
Ona pozna samo Swinemunde i Harz. To je za jednu 
ženu, kojoj je šesdeset godina, premalo, ne?« ' 

Schulze odgovori da i on tako misli. I dok je 
mladi čovjek pripovjedao o sedam dobivenih na- 
grada i o geografskim iskustvima, koja su s time 

povezana, drugi otključavaše vrata svoje potkrov- 
nice. Otvori ih i zapali svijetlo. 
Hagedornu zapeše u grlu Stockholm i Sch&ren. 
Zapanjen je buljio u nevoljnu sobicu. Nakon podu- 
žega vremena reče: »Ama ne zbijajte šalu!« 
»Priđite bližel« zamoli ga Schulze. »Sjednite, 
molim, na krevet ili u umivaonik! Što Vam je draže!« 
Drugi zavrnu ovratnik od kaputa i turi ruke 
u džepove. 
»Studen je zdrava«, reče Schulze. »U najgorem 
ću: slučaju zadržati papuče na nogama, kad budem 
išao spavati.« 
 Hagedorn pogleda oko sebe kao da nešto traži. 
»Ovdje nema ni ormara«, primjeti. »Možete li Vi to 
sve sebe razjasniti? Meni se daje neki feudalni 
appartement. S konjakom, mačkama i ugrijanim 
ciglama? A Vas zatvaraju u potkrovnicu u kojoj bi 
i pas crknuo od zime?« ' 
|“ »Ima jedno jedino razjašnjenje«, ustvrdi Schulze. 
»Vas drže za nekoga drugoga! Mora da je netko, 
dopustio sebi da se našali. Možda je raširio glas da 
ste Vi nasljednik albanskog prijestolja. Ili sin ka- 
kvoga multimilijunaša.« ' 


Hagedorn pokaza sjaj na laktu svoga odijela. i 
podignu jednu nogu uvis, da prikaže biblijsku sta- 
rost svojih cipela. »Izgledam li tako?« . MM? 

»Upravo zato! Ima dosta ekstravagantnih osoba 
među onima, koji ekstravagancije mogu sebi peku- 
niarno :priskrbiti.« 

»Nemam nikakva spleena«, reče mladić. »Niti, 
sam nasljednik prijestolja, niti milijunaš. Ja sam 
jadno potucalo. Moja je mati bila u štedionici, da 
bih ja ovdje mogao uzeti koju čašu piva.« I udari 
bijesno šakom o stol. »Tako! A sad idem k direktoru 
hotela i pripovjedit ću mu da su ga nasamarili i da 
odmah želim da dobijem ovdje gore, pokraj Vas, 

kakvu negrijanu pseću kućericul« Bio je već na vra- 
tima. | t | | 

Tobler uvidi, da je njegova vlastita pustolovina 
u opasnosti. Ščepa dotičnoga za kaput i prisili ga da 
sjedne na jedinu stolicu. »Dragi Hagedorne, nemojte 
činiti gluposti! Od toga, što bi pokraj mene dobili 
kakvu ledenicu, nema od nas dvojice nijedan ništa. 
Budite pametni! Ostanite tajanstveni Neznanac! Za- 
držite svoje sobe da znadem kuda ću otići, kad mi 
ovdje bude odveć studeno! Pustite da Vam uime 
triju đavola donose boce konjaka jednu za drugom 
i da Vam čitavu ciglanu dovuku u krevet! Pa šta 
Vam škodi?« 

»Strašno!« reče mladi čovjek. »Sjutra će ujutro 
doći masseur.« 

Schulze se morade nasmijati. »Masaža je zdrava!« 


»Znam«, odgovori Hagedorn. «Pospješuje ko- 
lanje krvil« Udari se po čelu. »A portir skuplja mar- 
ke! Ta je mistifikacija savjesno promišljena! I ja 
v6l sebi sam umislio da su ljudi ovdje od naravi 
tako zgodni.« Kuvertu, u kojoj su bile marke, uvre- 
đen baci na stol. 

Schulze pregleda sadržaj stručnjački i stavi ku- 
vertu u džep: 

»Imam  veličajnu ideju«, reče Hagedorn. »Vi 
uzmite moju sobu, a ja ću stanovati ovdje. Kazat 
ćemo direktoru da se je zabunio. Nasljednik alban- 
skog prijestolja da ste Vi! Je li dobro?« 

»Ne«, odvrati Schulze. »Za kakvoga nasljednika 
prijestolja sam prestar.« 

»Ima i starih nasljednika prijestolja«, prigovori 
mladi čovjek. 


»A da sam milijunaš, to mi pogotovu ne će vje- 
rovatil« reče Schulze. »Predstavite to sebi! Ja kao: 


milijunaš! Smiješno!« 

»Vrlo uvjerljivo ne biste svakako djelovali«,. 
doda Hagedorn otvoreno. »Ali ja ne ću da budem 
nitko drugi!«: 

»Učinite to meni za ljubav«, molio je Schulze. 
»Meni su se one tri male mačke tako svidjele.« 

.. Mladi se čovjek počeša po glavi. »Dakle lijepo«,. 
izjavi. »Ali prije nego otputujemo, prilijepit ćemo. 
na crnoj ploči cedulju da su nekakvi šaljivdžije na- 
samarili hotel. Da?« 

. >To nije hitno«, reče Schulze. »Do daljega osta- 
nite, molim, zagonetka!« 

Osmo poglavlje 


SNIJEGOVIĆ KAŽIMIR 


Kada su obojica zajedno prolazili kroz pre- 
dvorje, bilo je veliko uzbuđenje. Publika se osjeti 
briskiranom. Kako je tajanstveni milijunaš mogao da 
s jednim jedinim bijednikom, kojega je hotel mogao 
pokazati, izvodi zajedničku stvar! Tako realistički 
nije zbilja trebao da igra svoju ulogu! 

»Naprosto da crknešl« reče Karl Smjeli, koji je 
stajao kod portira. »Taj Schulze! To je posljednje!« 

* »Casparius-ova i Mallebrč-ova već love maloga«, 
pripovjedao je čiča Polter. »Moglo bi mu biti kao u 
Abrahamovu naručju!« 

»Poređenje se podudara samo djelomično«, reče 
direktor. (Bio je sklon katkada pedanteriji). 

»Ja već vidim«, reče portir, »za gospodina ću 
Schulze-a morati pronaći kakvo nuz-zanimanje. Inače 
se ne će otrgnuti od milijunaša.« 

»Možda će skoro otputovati«, primjeti gospodin 
Kiihne. »Potkrovnica, koju smo mu izabrali jedva 
da će mu dugo biti po volji. Gore u njoj nije još 
izdržala nijedna sobarica niti ijedan sluga.« 

Čiča je Polter bolje poznavao ljude. On zaklima 
glavom. »Varate se. Schulze će ostati. Schulze je 
tvrdoglavac.« 


Direktor hotela pođe za obojicom čudnovatih 
gostiju u bar. . 

Kapela je svirala. Nekoliko je elegantnih parova 
plesalo. Sullivan, kolonijalni časnik, pio je whisky 
po starom običaju čist i već ga je bilo uhvatilo. 

Visio je na svomu hokeru, buljio preda se i izgle- 
dalo je da je Bruckbeuren zamjenio s nekom indij- 
skom vojničkom stanicom. 


»Smijem li predstaviti?« upita Hagedorn. I za- 
tim upozna jednoga s drugim, tajnoga savjetnika 
Toblera s njegovim slugom Johannom. Sjedoše. 
Gospodin Kesselhuth naruči za svu trojicu konjak. 


Schulze se udobno nasloni, ganutljiv i posprdan 
istodobno, stane promatrati lice, koje mu je već 
odavno poznato i odano, i reče: »Doktor Hagedorn 
mi je upravo pričao da Vi poznate tajnoga savjet- 
nika Toblera.« 

Gospodin Kesselhuth nije baš bio posve trije- 
zan. On nije pio radi alkohola. Ali bio je savjestan 
čovjek i nije bio zaboravio, da svaki dan mora po- 
trošiti najmanje stotinu maraka. »Poznam ja taj- 
noga savjetnika štaviše izvrsno«, izjavi on i zado- 
voljno namigivaše Schulze-u. »Mi smo gotovo stalno 
zajedno!« 

o »Vi ste po svoj prilici poslovni prijatelji?« 
upita Schulze. 

»Po svoj prilici?« reče Kesselhuth veličanstveno. 
»Dopustite malo! Ja sam vlasnik jedne parobrodar- 
ske linije, koja je vrlo unosna! Mi sjedimo zajedno 
u nadzornom odboru. Upravo jedan pokraj dru- 
gogal« 

»Neka Vas grom ubijel« viknu Schulze. »Koja 
je to linija zapravo ?« 

»O tomu baš ne bih htio govoriti«, otmjeno 
reče Kesselhuth. »Ali nije najmanja, gospodine!« 

Popiše ponovo. Hagedorn stavi svoju čašu, is- 
plazi gornju usnicu i reče: »Ne razumijem se ništa 
u rakiju. Ali konjak, ako baš nisam u zabuni, ima 
okus po sapunu.« 


»Tako to mora biti«, izjavi Schulze. »Inače ne 
vrijedi ništa.« 

»Pa mi možemo piti i štogod drugo«, reče 
Kesselhuth. »Gospodine nadkonobare, ima li što u 
Vas što nema okus po sapunu?« . 

Ali nije uopće bio konobar, ko je pristupio k 
stolu, nego direktor hotela. On upita mladoga čo- 
vjeka, da li mu se sobe sviđaju. 

»Pa da«, reče Hagedorn, »dosad sam posve za- 
dovoljan.« ' 

Gospodin je Kiihne tvrdio, da se smatra sretnim. 
Zatim manu; i Jonny i jedan konobar donesoše kan- 
tu s ledom, bocu šampanjca i dvije čaše. »Mali po- 
zdravni napitak«, reče direktor nasmijan. 

»A ja ne ću dobiti čaše?« nedužno upita Hage- 
dorn. ; ; 

Kiihne otrči crven. Konobar donese treću čašu 
i nalije. Pokušaj, da Schulze bude ignoriran, nije 
uspio. " : 

»U Vaše zdravljel« viknu dotični drugarski. | 

Direktor se izgubi, da portiru odjada svoju naj- 
noviju jadikovku. , 

Schulze ustane, kucnu u čašu i visoko je po- 
digne. Ostali su gosti neprijazno gledali prema nje- 
mu. »U to ime popijmo«, reče, »da bi gospodin 
Kesselhuth za moga mladoga prijatelja mogao što 
isposlovati kod staroga Tobleral« - : M. 

Johann se kesio preda se. »Učinit ću, učinitil« 
mrmljao je i ispi svoju čašu. | , 

Hagedorn reče: »Dragi Schulze, mi se još ne 
poznamo dugo. Ali možda bismo u ovaj čas trebali 
pitati, ne bi li gospodin Kesselhuth napravio što i 
za Vas?« 

»Nije loša ideja«, reče Schulze. 

Johann Kesselhuth reče zabavno: »Ja ću tajnomu 
savjetniku Tobleru preporučiti da namjesti i gospo- 
dina Schulze-a. Koje Vam je zapravo zanimanje?« 

»Također stručnjak za primamljivanje mušte- 
rija«, odgovori Schulze. 

>Bilo bi lijepo, kad bismo mogli raditi u isto- 
mu odjeljenju«, reče Hagedorn. »Mi se naime dobro 
razumijemo, Schulze i ja. Mi ćemo Toblerov koncern 
propagandistički temeljito preurediti. Njemu to tre- 
ba. što sam u posljednje vrijeme vidio kod njega 
što se tiče reklame, to je da zaurličeš.« 

»Tako?« upita Schulze. 

»Grozno diletantski«, izjavi mladić. »S reklamnim 
fondom, koji takav koncern ima, može se posve dru- 
gačije raditi. Mi ćemo Tobleru pokazati, kakovi smo 
mi dečki! Je li on uostalom zgodan čovjek?« 

»Ah dakako«, reče Johann Kesselhuth. »Meni se 
dopada. Ali to naravno zavisi od ukusa.« ' 

»Pa mi ćemo vidjeti«, reče Hagedorn. »Popijmo 
u njegovo ime! Da živi stari Tobler!« 

Kucnuše se. . 

»Živio«, reče Kesselhuth i odano pogleda go- 
spodina Schulzea u oči. 


Pošto su popili bocu, koju je priskrbio Karl 
'Smjeli, vlasnik parobrodarske linije, Kesselhuth, na- 
Tuči još dalju bocu. Čudili su se što unatoč dugom 
“putovanju, još uvijek nisu bili umorni. Pripisivali su 
to na visinski zrak. Zatim su sišli u malu pivaru, jeli 
kobasica i pili miinchensko pivo. 

Ali ostali su samo kratko vremena. Jer je rasna 
dama iz Poljske, koja je to večer bila stigla, sje- 
djela s mister Bryan-om u tamnom kutu i Hagedorn 
“opomenu: »Bojim se, da smo na smetnju međuna- 
rodnom sporazumljenju.« ' 

Kad su se vratili, b4r je bio još puniji nego prije. 
Gospođa von Mallebrč i barun Keller sjedjeli su na 
tezgi, pili cocktail i griskali kavu. Zrna kave. Go- 
spoda Casparius i debeli gospodin Lenz vratili su 
se iz Esplanade-a i igrali poker. Uzorita skupina 
«crvendaća Holandeza galamili su za jednim velikim 

im stolom. A saski se je bračni par mokirao: 
Pla ita impertinencije holandeskoga jezika. 
Kasnije je jedan od Holandeza potisnuo svirača: 
s klavira. Smjesta su se podigli njegovi tempera: 
mentni zemljaci i, bez obzira na svoje smokinge i 
mondene večernje haljine, priredili originalne holan- 
deske narodne plesove. sA ke. 19 
ivan se skotrlja sa svoga hokera 1, po: : 
Mae Marek smrdi: opasno se klimajući stao 
kao solist sudjelovati pri toj pučkoj priredbi. 

To je trajalo oko kojih dvadeset minuta. Zatim 
je svirač klavira ponovo osvojio svoj starosjedilački 
vrtistolac. »No plešite već konačno s jednom ođ 
Vaših  obožavateljical« reče Schulze Hagedornu. 
»Jedva da se to može više izdržati, kako su te žene: 
i či čil« : 
Idi bardčk otrese glavom. »To se uopće ne 
misli na mene, nego na albanskoga nasljednika pri- 
o. dalje nije ništal« odvrati Schulze. »Mene: 
bi to malo smetalo. Efekt je glavno.« 

Hagedorn se okrenu prema Kesselhuthu. »Ov- 
dje me u hotelu drže, ne zna se kako, za Rocke-- 
fellerova unuka ili za kakva prerušena princa. A ja 
nisam, ni jedno ni drugo.« 


»Nevjerojatnol« reče gospodin Kesselhuth. I po-: 


trudi se, da napravi lice sa grimasom iznenađenja. 
»Šta se sve ne događa!« A 
»Ali to, molim, ostaje među nama!« molio je 
Hagedorn. »Ja bih taj nesporazumak rado ispravio. 
Ali Schulze me je od toga odvratio.« 
»Gospodin Schulze ima pravo«, reče Kesselhuth. 
»Nema li šale, čemu bi se smijali!« 


Najednom kapela zasvira tuš. Gospodin Heltai,. 


profesor plesne umjetnosti i priređivač kostimira- 


nih zabava, istupi na parket, zapljeska i viknu: »Izbor- 

dama, moja gospodok To navještenje ponovi još 
engleskim i francuskim jezikom. Gosti su se smijali, 
Više se dama podiže. Također gospoda Casparius. 
Ona pođe prema Hagedornu. Gospođa von Malle- 
brč poblijedi i angažira baruna, iscereno se smiješeći.. 

 »A sada naprijed na slaninu!« zapovjedi Schulze. 

Gospođa se Casparius pretjerano nakloni i reče: 
»Vidite, gospodine doktore, meni se ne može umak- 
nuti.« 

»Tada žene postaju hijenel« stane deklamirati 
Schulze, koji se razumijevao u stvar. Ali Bremenka 
su i Hagedorn bili već tako daleko da im uho nije 
bilo na domahu njegova glasa. Ples počne. 

Schulze se prignu. »Ja idem u predvorje«, šapnu. 
Dođite za mnom, no da drugima ne udari u oči! Ali 
ponesite kakvu dobru cigarul« I onda iziđe iz bara. 


Tajni je savjetnik Tobler dakle sjedio sada sa 
svojim slugom Johannom u predvorju. Većina je 
stolova bila prazna. Kesselhuth otvori svoju kutiju 
za cigare i upita: »Smijem li Vas pozvati na konjak?« 

»Ne pitajte tako blesastol« reče Tobler. 

Drugi naruči. Gospoda su pušila i veselo gledala: 
jedan drugoga. Konobar donese konjaka, 

»Sada smo se dakle ipak upoznali«, smireno reče: 
Johann. »Još k tomu prvo veče! Kako li sam to uči- 
nio?« 

Tobler namršti čelo. »Vi ste, moj dragi, intri- 
gant. Zapravo bih Vas trebao otpustiti.« 

Johann se laskavo nasmije. Zatim rekne: »Ali 
bio sam, kad sam ovamo stigao, tako u strahu! Di- 
rektor hotela i portir su se uvlačili doktoru Hage- 
dornu u sve pore! Htio sam najradije, da Vam otr- 
čim u susret, da Vas opomenem.« 

< »Ja ću svojoj kćerki odrezati uši«, izjavi Tobler, 
»Ona je naravno telefonirala.« 
»Uši su gospođice Hildegard tako mile«, reče 

Johann. »Okladio bih se, da je sve dojavila Kun- 
kel-ova.« bfokekn ' 
»Da nisam tako dobre volje, ljutio bih se«, pri- 
znade Tobler. »Takva drskost! Prava sreća što je 
međutim nastao ovaj luđački nesporazumak!« : 
»Jesu li Vam dali kakvu zgodnu sobu?« upita 
luga. ; 
Sje »Soba da čovjeka  ushićuje!« ustvrdi  Tobler. 
Sunčana, zračna. Štaviše vrlo zračna.« a 
: Johann skine tajnomu savjetniku s odijela ne- 
koliko zapelica i brižno mu počne rukom četkati po 
enima ljubičastoga odijela. at 
sia sManite se togal« zagunđa Tobler. »Jeste li po- 
ludjeli?« : ki ara 
ea veli Johann. »Ali veseo, što sjedim pokraj 
Vas. I dakako nešto sam naravno i pijan. Vaše odi- 
jelo izgleda da se čovjek poplaši od njega. Sjutra 
ću doći gore u Vašu sobu i urediti kako treba, Koji 
je broj Vaše sobe, gospodine tajni savjetniče?« ' 
»Usudite se samol« reče Tobler strogo. »To je 
još nedostajalo, da vlasnika jedne unosne paro- 
brodarske linije zateku kako kod mene briše pra- 
šinu. Imate li kod sebe olovku i papira? Morate na- 
pisati jedno poslovno pismo. Žurite se! Prije . 
stigne naš mali milijunaš. Kako Vam se .dopa a?%« 
»Izvrstan čovjek«, reče Johann. »Mi ćemo u 
troje zbiti još vrlo mnogo šala.« 


nite se Vi nas siromašnih ljudi, ne dodija- 
ka. open veli tajni savjetnik. »Posvetite se, kako 
Vam je najdraže, zimskomu sportu i odličnomu 
i« 
pa direkcija smatra, da ja doktora Ha- 
geđorna poznam još iz Berlina, a da to samo ne ću 
da kažem«, pričaše Johann. »Ne. će se dakle u tom 
ništa primjetiti, što se često s njim sastajem. Napro- 
tiv, bez mene on nikada ne bi tako brzo postao a 
lijunaši« Pogleda Toblera prema stopalima. »Cipele 

Vam također nisu očišćene!« reče. Opažalo se: na 
njemu, kako od toga pati. »To je da očajavašl« 

Tajni savjetnik, komu je cigara izvanredno pri- 
jala, spomenu: »Brinite se Vi radije za Vašu paro- 
brodarsku liniju!« 


Kolikogod je puta kapela htjela da malo pre: 
stane kako bi dobila daha, plesni su parovi pljeskali 
kao da su pomahnitali. 


Gospoda Casparius reče tiho: »Vi plešete zbilja 


: dobro.« Ruka joj je ležala na Hagedornovu ramenu 


i pomalo ga pritiskala svijesno. »Šta ćete sjutra ra- 
diti? Znate li skijati?« 

On zaniječe. »Kao mali dječak imao sam cipele 
za snijeg. Ta mi je stvar sada preskupa.« 

»Hoćemo li napraviti partiju sanjkanja? U Sankt 
Kilian? Lunch ćemo ponijeti sa sobom.« 

»Dogovorio sam se s obojicom svojih pozna- 
nika.« : ja 

»Otkažitel« molila je. »Kako uopće možete 
onoga čovjeka, koji izgleda kao kakvo plašilo, vo- 
ljeti više nego moje društvo koje očarava?« 

»Ja sam također onakvo plašilo«, reče on srdito. 
»Schulze i ja smo jedno!« 


Ona se nasmija i zažmiri povjerljivo. »Dakako, 
doktore. Ja to stalno zaboravljam. Ali Vi biste se 
unatoč tomu trebali sa mnom odvesti u Sankt Kilian. 
U saonama. Sa, zvonkim zvoncima na konjima. I 
s toplim pokrivačima. Tako nešto može biti vrlo 
lijepo.« Priljubi se uz njega još jače i upita: »Zar 
Vam se tako malo dopadam?« 


.. >O ne«, reče on. »Ali imate na sebi tako nešto, 
što je strahovito iznenadljivo.« 


Ona se malo od njega pomaknu i naprći usne. 
»Takvi su muškarci. Ako čovjek govori kako .mu 
je pri duši, vi postanete fini kao skupina od šezdeset 
opatica.« Pogleda mu u oči pravo kao svijeća. »Pa 

ne budite tako razmaženi, grom da Vas ubije! e 
li mladi? Sviđdamo li se jedno drugomu? > e- 
mu ta komedija? Imam li pravo ili je tako?« 
Kapela prestane svirati. ' . 
»Vi imate pravo«, reče on. »Ali gdje su moji 
i? . . . - 
2 Gtotkit je do njezina stola, nakloni se njoj i 
debelomu gospodinu Lenzu i ida se udalji, da 
đe gospodu Schulze-a i Kesse utha. : 
Jl *Šakrijte bilješke u džep!« reče djed = 
tajni savjetnik Tobler. »Eno ide naš mali milijunaš. 
Hagedorn se sjao od radosti. Sjedne i Ea 
»To ti je ženal« reče odahnuvši. »Ta je morala po 
i general konjaništva!« | 
m“ tako nešto odviše je zgodna«, ustvrdi 
Ize. , A 
2 Petoj malo promisli. »No da«, reče. »Ali 
čovjek ipak ne može sa svakom zgodnom ženom 
nešto početi! Za to ima konačno mnogo i odviše 
ih žena!« kk : 
SV SARMA doktoru mogu samo odobriti«, pro 
i Kesselhuth. : : 
S Nddkanbsief Tri rakije!« I kad je mima 
ponovo došao — i rakija također — viknu on: »Svi- 
tni blagdani!« | Tomac 2 Ma 
ka Istrusiše ei sadržaj triju čašica. ona 
upita Hagedorn znatiželjno: »Šta ćemo raditi sada: 
Još nije ni ponoć.« : Pedi M 
Schulze utrnu cigaru i reče: »Moja gospodo, si 


lentium! Usuđujem se da vam postavim jedno pita-. 


i itanj lasi: 
i je će Vas zabezeknuti. A to pitanje glasi 
Zle ito došli u Bruckbeuren? Valjda u namjeri, 


ijemo?« E 4 
. pen da je tako«, primjeti Kesselhut i stane 


ja done je protiv toga, neka ostane sjedećil« reče 
Schulze. »Prvi! Drugi! Treći — put!« 

»Prihvaćamo jednoglasno«, veli Hagedorn. 

Schulze nastavi: »Mi dakle nismo ovamo došli 
da pijemo.« 

Kesselhuth diže ruku i reče: »Ne samo, gospo- 
dine _učitelju!« 1 

»I zato pozivam nazočne«, izjavi Schulze, »da 
ustanu s mjesta i da pođu za mnom u prirodu.« 

Podigoše se mučno i, pomalo teturajući, iziđu 
iz hotela napolje. Bistri im, hladni gorski zrak za- 
japuri dah. Stajali su zadivljeni u dubokom snijegu. 
Nad njima se svela tamnoplava, sa zlatnim i zelenim, 
srebrnim i crvenkastim alemima posijana gorostasna 
kupola zvjezdanoga neba. Mimo mjeseca je pro- 
lazio ostavljen, osamljen bijeli oblačić, 

Oni su koju minutu šutjeli. Iz hotela su se čuli 
daleki zvuci plesne muzike. Gospodin Kesselhuth 
hraknu i reče: »Sjutra će biti lijepo.« 

Muškarci, zbog impresija koje na njih jako 
djeluju, naginju zabuni. Tako se dogodilo da je Ha- 
gedorn izjavio: »Tako, moja gospodo! Sada ćemo 
napraviti jednoga velikoga snijegovića!« 

I Schulze usklikne: »Huncut, ko se bude opirao! 
Hajde, hajde!« 

K tome se nastavi živahna djelatnost. Građev- 
noga je materijala bilo dovoljno. Mijesili su i kuvali 
kuglu, kotrljali je kroz snijeg tamo amo, fanatično 
blebetali o njoj naokolo, izobličili je tako da je bila 
cilindrična, kladu, koja je neprestano rasla, zavaljaše 
još nekoliko puta tamo amo i konačno je, kada im 
je izgledala dovoljno impozantna, postavili ispred 
malih srebrnih jela, koje su nasuprot hotelskoga 
ulaza, s druge strane kolovoza, zagrađivale perivoj. 

Sva su se trojica bili uznojili. Ali su bili neumo« 
ljivi i počeše sada da grade drugi dio snijegovića;. 
njegov trup. Snijega je bilo dosta upravo za to., 
Provališe u perivoj. Jelova su stabla iglicama bola. 
ugrijana lica. 

Na koncu je bio trup također gotov i stenjući: 
ga digoše na podnožje od snijega. To im je uspjelo 
bez kakvih većih nezgodica. Gospodin se Kesselhuth 
dakako sruši i reče: »Ovaj skupi smoking!« Ali ga 
to nije dalje ništa uznemirivalo. Kad odrasli ljudi 
nešto poduzmu, tada to oni i izvrše sasvim. Štaviše 
u smokingu. ' 

Konačno je bila napravljena također glava. Po- 
sadili su je navrh trupa. Zatim se sa strahopoštiva- 
njem odaleče nekoliko koraka i stanu se diviti svo- 
mu djelu. 

»Ta dobričina ima nažalost glavu kao jaje«, 
ustanovi Schulze. 

»Ne smeta ništa«, reče Hagedorn. »Nadjenut 
ćemo mu ime posve jednostavno Kažimir. Ko se 
zove Kažimir, može mu to bitil« Niko se nije uspro- 
tivio. 

Zatim trgne Schulze iz džepa nožić i htjede da 
sa svoga ljubičastoga kaputa otkine gumbe, da ih 
utisne Kažimiru na sniježni trbuh. Ali toga mu ne 
dopusti gospodin Kesselhuth i izjavi, da to ni u 
kojem slučaju nije dobro. Stoga uze Hagedorn od 
Schulzea nožić, odreže nekoliko jelovih grančica i 
postavi njima Kažimirova prsa, tako da je izgledao 
kao kakav gardijski husar. ; 
> »Zar ne će dobiti ruke?« upita Kesselhuth. 
.»O ne«, reče doktor Hagedorn. »Kažimir je 
torzo!« ' 


Zatim mu dadoše lice. Kao nos, upotrebili su: 


praznu kutiju za šibice. Usta su bila predstavljena od 
kratkih komadića grančice. A kao oči služila im je 
kora od stabla. : ' 
.. Kesselhuth primjeti kritički: »Kažimiru treba 
kapa, da mu se ne vidi ćela.« m 

: »Vi ste grozan naturalist«, reče Schulze uzbunjen: 
»Da ste postali kipar, svojim bi plastikama stavljati 
vlasulje na glavu!« 


84 


»Priskrbit ću mu ja sutra ujutro iz kuhinie 
lonac: za konfitir«. obeća Hagedorn. Njega ćemo | 
našemu ljubimcu staviti naopako na glavu. I onda: 
odmah može rabiti povrijeslo kao lančić pod bra-: 
dom.« Predlogu je povlađivano i bio je primljen. > 

»Kažimir je lijep, stasit momak«, veli Schulze: 
zanesen. 

. »Umjetničko djelo!« kliknu Kesselhuth. »Ima i: 
tri ocal« : 
i »Bez sumnje jedan od najznamenitijih snijego- 
vića, koji su uopće živjeli«, reče Hagedorn, »To: je 
moje iskreno uvjerenje.« 
Zatim sva trojica zaviknu u zboru: »Laku noć 
Kažimire!« 

.A snijegović odgovori posve glasno: »Laku noć, 
moja gospodo.« Ali to nikako nije bio snijegović,. 
nego. neki gost iz prvoga kata, koji zbog galame' 
pred hotelom nije mogao zaspati. I bijesan zatvori. 
prozor, j .& 

oIsva tri oca Kažimirova uđoše na prstima u 
kuću. 


Gospodin je Schulze, kad je išao spavati, obukao 
svoj flaušmantel, zadovoljno se smiješio prema 
prozoru na krovu, kroz koji je u sobicu provirivao: 
mjesec, i reče: »Stari se Tobler smrzava, ali se ne: 
predaje!l« Zatim je zadrijemao i zaspao. šo 

I Hagedorn je zaspao vrlo brzo. Ispočetka su. 
ga doduše smetali elegantna okolina i cigla. Ali je' 
on za spavanje bio od prirode nadaren. Taj se nje- 
gov talent prokušao i u Bruckbeurenu. kas 

. Samo je gospodin Kesselhuth bdio. Sjedio je u: 
svojoj sobi i posvršavao poštu. Pošto je bilo gotovo 
poslovno pismo, koje mu je tajni savjetnik naložio 
da napiše, počeo je jedan privatni, izvanredno tajno- 
viti dopis. . 

A taj je glasio ovako: 

— »Draga gospođice Hildegard! 

Prispjeli smo zdravo i veselo. Vi ipak unatoč 
tomu niste trebali da iza leđa telefonirate hotelu. 
Gospodin će Vam tajni savjetnik otkinuti uši. Zbog 
toga se dogodila strahota! Smatrali su da je jedan 
drugi nosilac nagrade, gospodin doktor Hagedorn, 
prerušeni milijunaš. Upravo sam stigao kad se to 
događalo. I sada ima Hagedorn mačke u sobi. Ne 
gospodin tajni savjetnik. 

Mi smo se sprijateljili. Ja s Hagedornom. On 
s Vašim ocem. A na taj način gospodin tajni sa- 
vjetnik sa mnom. Vrlo sam veseo. Maloprije smo u 
troje napravili jednoga velikoga snijegovića. Ime mu 
je Kažimir i ima jajoliku glavu. I torzo. 

Hotel je vrlo odličan. Općinstvo također. Go- 
spodin tajni savjetnik izgleda naravno da se poplašiš 
od njega. Od šlipsa bi čovjeku moglo pozliti. 
Sjutra ću otići u njegovu sobu i uredit ću je. Uzeo 
sam sa sobom svoje električno glačalo. Radi snijego- 
“vića je htio da odreže gumbe sa svoga kaputa. Mora 
čovjek na njega kolosalno paziti. Žene su se za go- 
:spodinom doktorom Hagedornom pomamile. Drže 
za njega da je neki nasljednik prijestolja. Pored toga 
on je bez namještenja i veli, da se čovjek ne može 
zaljubiti u svaku zgodnu ženu. To bi bilo previše. 

Sjutra ću učiti skijanje. Ne trebaju svi vidjeti, 
kada tresnem o zemlju. Portir je u prvi čas mislio da 
je gospodin tajni savjetnik kakav pokućarac. Ima 
nešto takvog u sebi. Ali on tako nešto smatra samo 
komičnim. Sada ga smijem bar poznavati i s njim 
razgovarati. Vrlo sam veseo. Ali to sam već jedam- 
put napisao, kako upravo primjećujem. Unatoč tomu 
vrlo sam veseo. 

Bili smo u baru i prilično potegnuli. Ali smo se 
zatim od zvjezdanoga neba opet otrijeznili. I od 
snijegovića. On stoji pred hotelskim vratima. Gosti 
će se sjutra čuditi. 


86 


skijaški zdravo! 


Naskoro ću Vam opet pisati. Valjda ništa bit- 
noga ne ću prelomiti. Skijanje je vrlo opasno. Tko 
će se brinuti za gospodina tajnoga savjetnika, ako 
ja budem negdje kod kakvoga liječnika ležao u gipsu! 
No ja ću već paziti da ostanem čitav. 

: Nadam se, da Vam je dobro, draga gospođice 
Hilda. Ne brinite se za svoga oca. Na mene se možete 
posve osloniti. To Vi već znate. 

Pozdravite Kunkel-ovu. A dosjetka:s telefonira- 
njem izgleda njoj slična. Više joj nemam šta kazati. 

Od svega Vas srca mnogo poštuje i pozdravlja 


Vaš stari Johann Kesselhuth.«| 

Deveto poglavlje 


TROJICA U SNIJEGU 


Rano ujutro oko sedam sati počeli su prvi gosti 
izlaziti iz svojih soba. Štropotalo je, kao da su kroz 
hodnike stupale kolone oceanskih ronilaca. 

Dvorana je za doručkovanje odjekivala opet od 
razgovora i grohota gladnih, zdravih ljudi. Konobari 
su balansirali prepunim tabletama. Kasnije su dovla- 
čili pakete u kojima je bio lunch i predavali ih go- 
stima, koji su se istom poslije podne htjeli vratiti 
s većih tura skijanja. 

Toga je dana pošao u bregove i direktor hotela, 
Kiihne. Kada je, za snijeg obuven u cipele s mamu- 
zama, prolazio mimo portira rekne: »Gospodine Pol- 
teru, pazite da onaj Schulze ne napravi kakvu be- 
dastoću! Taj je tip podmukao. Ušne su mu jagodice 
prirasle. I brinite se za maloga milijunašal«| 

»Kao otac«, izjavi čiča Polter ozbiljno. »A 
Schulze-u ću ja već pribaviti kakvo zaposlenje. Tako 
da ne bude obijestan.« X 

Karlo Smjeli pogleda barometar. »Ja sam već 
prije dinera ovdje.« Ode. 


»Dobro, u redu«, reče portir i razređivaše jutar- 


nju poštu. 


Gospodin je Kesselhuth sjedio još u kadi za 


kupanje kada je netko pokucao. Nije se ozovnuo. 
Jer mu je u očima bila sapunjača. A osim toga bo- 


ljela ga je glava. »To je od lokanja«, reče sam sebi. 
A zatim pusti hladnu vodu, da ga polijeva po za- 


tiljku. 

Uto se otvore vrata od kupaonice, i neki divlji, 
kovrčasti gorštak uđe unutra. »Dobro jutro želim«,. 
izjavi on. »Oprostite, molim lijepo. Ali ja sam Gras- 
wander Toni.« : 

»Tu se sada ništa ne može«, reče goli čovjek“ u 
kadi. »Kako je?« " 


»Hvala na pitanju. Tako.« 


»Drago mi je«, uvjeravao je Kesselhuth dopad- 
ljivim manirama. »A o čemu se radi? Hoćete li mi 
sapunati leda?« 


Anton Graswander slegne ramenima. »Pa mogao 
bih. Ali zapravo sam došao radi obuke skijanja.« 


»Ah takol« uzviknu Kesselhuth. Zatim izvadi 
jednu nogu iz vode, obradi je trljajući četkom i sa- 
punom i upita: »Ne bi li bolje bilo da pričekamo 
malo sa skijanjem, dok se osušim?« 

Toni reče: »Please, Sirl« On je bio međunarodni 
učitelj skijanja. »Pričekat ću dolje u predvorju. Do- 
nio sam sa sobom gospodinu par skija. Prvorazred- 
no jasenovo drvo.« Zatim iziđe van. 


Ni Hagedornov jutarnji san nije prošao bez smet- 
nje. Sanjao je, da ga neko gura i trese, i ozlojeđen: 
se prevrnu na drugu stranu širokoga kreveta, Ali 
dotični Netko nije klonuo u svomu pothvatu. Obiđe: 
oko kreveta, dignu jorgan, svuče mu pyjamu s tijela, 
polije iz boce hladna ulja na leđa spavača i počne 
ga s golemim rukama da gnječi i protrljava. 

»Manite se ludostil« mrmljao je Hagedorn i 
uzalud je popipavao, gdje je pokrivalo. Iza toga se 
najednom stane smijati i zaviče: »Ne škakljatil« ko- 
načno se malo probudi, okrenu glavu na stranu, 
opazi nekoga velikog čovjeka sa zavrnutim rukavi- 
ma i upita ljutito: »Jeste li Vi od đavola, gospodine ?« 


»Ne, masseur«, reče tuđinac. »Naručen sam. 
Moje je ime masseur Stiinzner.« 

»Je li Masseur vaše krsno ime?« zapita mladi 
čovjek. 

»Prije zanimanje«, odgovori drugi i pojača 
svoja rukopipateljna« nastojanja. Činilo se da nije 
baš preporučljivo dražiti gospodina Stiinznera. U 
njegovoj sam vlasti, pomisli mladi čovjek. To ti je 
nabusit masseur. Budem li ga vrijeđao, umasirat će 
me u zemljicu crnu. 

Boljele su ga sve kosti. I to bi trebalo biti 
zdravo? 


Tajnoga savjetnika Toblera nisu budili. On je 
spavao, umotan u svoj prastari topli ogrtač, visoko 
poput tornja iznad svake zemaljske buke. Daleko od 
masseura i učitelja skijanja. Ipak kada se probudio, 
još uvijek je bilo mračno. 

Dugo je vremena ležao tako u mirnomu polu- 
snu. I čudio se je, u odmjerenim razmacima, što nije 
postajalo svjetlije. 

Konačno se iskopa iz kreveta i pogleda na svoju 
džepnu uru. Brojke mu, što su se svijetlile, obznane 
da je već deset sati. Očevidno neka vrsta pomrčine 
sunca, pomisli on i ode, za tili se čas odlučivši, po- 
novo u krevet. U sobi bi bio od studeni pas crkao. 

Ali nije mogao opet zaspati. I, buljeći preda se, 
padne mu na um jedna ideja. Ponovo iziđe iz po- 
stelje zapali šibicu i stane promatrati gotovo nad 
tjemenom krovni prozor. 

Prozor je bio pun snijega. To je dakle pomrčina 
sunca! pomisli on. Upre prozor uvis. Veći se dio 
snijega, koji je u noći napadao i ležao na prozoru, 
šumno otkotrlja niz krov. Preostatak, bilo ga je 
svakako nekoliko kilograma, pade i na Toblerove 
papuče. 


Psovao je. Ali nije zvučilo baš vrlo uvjerljivo. 


Napoliju je sjalo sunce. Prodiralo je grijući, u 
smrznutu sobicu. Gospodin tajni savjetnik Tobler 

svuče sa sebe stari ogrtač, pope se na stolicu, turne 
glavu kroz prozor i to mu je, kao što je i htio, bila 
sunčana kupelj. Blizina su i obzorje bili napunjeni 
vrhovima bregova, koji su se ledeno sjali, i strmim 
timorima, što su se ružičasto blistali. 


Konačno siđe sa stolice, opere se i obrija, obuče 
ljubičasto odijelo, omota duge nogavice hlača s par 
povojnih gamaša, koje su potjecale iz svjetskoga rata, 
i ode dolje u doručkovaonicu. 

Tu nađe Hagedorna. Pozdraviše jedan drugoga 
najsrdačnije. I mladi mu čovjek kaza: »Gospodin je 
Kesselhuth već na livadi za skijanje.« Zatim temeljito 
doručkovaše. 

Kroz velike se prozore moglo vidjeti u perivoj. 
Stabla su i busenje izgledali upravo kao da im cvate 
na granama snijeg, točno kao što cvate cvijeće. Iznad 
toga su se dizali grbine i vrhunci zimskih Alpa. A 
nad svim se, visoko gore, zrcalilo nebo, bez oblaka, 
sve od duboka plavetila. 

»Tako je lijepo, da bi čovjek mogao iskočiti iz 
kože!« reče Hagedorn. »Šta ćemo poduzeti danas?« 

»Ići ćemo šetati«, veli Schulze. »Posve je sve- 
jedno, kuda.« Čeznutljivo raširi ruke. Rukavi mu se, 
koji su bili prekratki, spuzu od straha do lakata. 
Zatim reče: »Opominjem Vas samo jedno: Ne usu- 
dite se da mi putem saopćavate, kako se zovu poje- 
dini bregovi!« 

Hagedorn se nasmija: »Ne bojte se, Schulze! 
Ja sam isto kao .i Vi. Čovjek se s ljepotom ne treba 
tikati!« 

»Izuzevši žene«, izjavi Schulze najodlučnije. 


»Kako želitel« reče mladi čovjek. Tada zamoli 
jednoga od konobara da mu pribavi iz kuhinje 
kakvu veliku praznu kantu, koja je bila za marme- 
ladu. Konobar izvrši zanimljivu narudžbu, i oba 
dobitnika nagrada krenuše. 

Čiči se Polteru naježi koža, kad je ugledao: 


Schulzeove povojne gamaše. Također se nije mogao 
veseliti ni Hagedornovoj kanti za marmeladu. Izgle- 
dalo je kao da su dvojica odraslih odlazili, da se u 
pijesku igraju. 

Iziđoše iz hotela. »Kažimir je u noći postao 
još ljepšil« uskliknu Hagedorn oduševljen, pretrči 
k snijegoviću, pridigne se na prstima i zlaćano- 
žutom kantom poklopi mu glavu. Zatim pokuša 
malo da sažima ramenima, iskrivivši lice od boli, i 
reče: »Onaj me je Stiinzner potpuno dotukao.« 

»Koji Stiinzner?« upita Schulze. 

»Masseur Stiinzner«, izjavi Hagedorn. »Čini mi 
se kao da su me vrtili u Wring-mašini. Ovako 


slično mora da se je osjećao Prokrust. I to bi trebalo. 


biti zdravo? To je hotimična tjelesna ozljeda!« 

»Svejedno, ipak je to zdravo«, tvrdio je Schulze. 

»Kad prekosjutra opet bude došao«, reče Hage- 
dorn, »poslat ću ga gore u Vašu ropotarnicu, k Va- 
ma. Neka kod Vas iskali svoj bijes!« 

Uto su se otvorila vrata hotela i čiča je Polter 
gazio kroz snijeg. »Evo jedno pismo, gospodine 
doktore. A u drugoj je kuverti par inozemnih 
pismovnih maraka.« 

»Hvala lijepo«, reče mladić.  »Oh, pismo od 
moje majke! Kako Vam se uostalom svida Kažimir?« 

»O tomu bolje, da se uopće ne izjasnim«, odvrati 
portir. 

»Dopustite molim Vasl« viknu mladi čovjek. 
»Kažimir važi među stručnjacima za jednoga od naj- 
ljepših snijegovića na vodi i na kopnul« 

»Ah tako«, reče čiča Polter. »Ja sam mislio, da 
je Kažimir ime gospodina Schulze-a.« Lagano se 
nakloni i ode natrag na hotelska vrata. Tamo se 
okrene još jedamput. »U snijegoviće se ne razumijem 
ništa.« ' 

Pošli su sniježnom prtinom koja je vodila preko 
nekog širokog zemljišta, što nije ničim bilo ogra- 
deno. Kasnije su došli u neku jelovu šumu i morali 
su se uspinjati. Stabla su bila prastara i gorostasna. 
Po koji bi se put omaknuo s grane težak teret sni- 
jega i prašio debelim bijelim oblacima na tu dvojicu 
ljudi, koji su šuteći šetali kroz basnoslovnu tišinu. 
Sunčev sjaj, koji je prugasto lebdio iznad gorske 
putanje, izgledao je kao da ga je očešljala kakva 
dobrostiva šumska vila. 

Kada su dospjeli do jedne klupe, ustaviše se. 
Snijeg je ležao na njoj kao visok jastuk od perja. 
Hagedorn odgurnu snijeg nastranu, i sjedoše. Mala 
crna vjeverica pretrči hitro preko puta. 


Nakon malo vremena podigoše se bez riječi i 
pođoše dalje. Šumi je bio kraj. Dospješe na otvoreno 
polje. Izgledalo je da njihova staza uvire u nebo. U 
zbilji je zaokretala nadesno i vodila k jednomu bre- 
žuljku koji je bio bez stabala i na kojemu su se 
pokretale dvije crne točke. 

Hagedorn reče: »Sretan sam! Dalje nego sežu 
granice dopuštenogal« Začuđeno je klimao glavom. 
»Promisli li čovjek... Prekjučer još u Berlinu. Go- 
dinama već bez posla. A za četrnaest dana opet u 
Berlinu .. .« 

»Biti sretan, nije sramota«, reče Schulze, »nego 
rijetkost.« 

Najednom se jedna od crnih točaka počne uda- 
ljivati od druge. Razmak je rastao. Točka je tako- 
đer rasla. Bio je to skijaš. Približavao se je straho- 
vitom brzinom i s mukom održavao uspravno. 

»Tu, čovjeku propadaju cipele u snijeg«, veli 
Hagedorn. 

Otprilike kojih dvadeset metara daleko od njih 
napravi skijaš skok poput lutke, skotrlja se preko 
glave u sniježni nanos od mećave i nestane ga. 

»Poigrajmo se malo vatrogasaca!« viknu Schulze. 
Zatim stanu trčati preko polja, opetovano su zapa- 
dali do bokova u snijeg i jedan su drugomu, ukoliko: 
se moglo, pomagali naprijed. 

Konačno ugledaju par nogu, koje su se kopr- 
cale, i par skija i stanu tegliti i trzati nepoznata 


gospodina, dok se nije pomolio na vidjelo, ne baš: 


nenalik na snijegovića Kažimira. Kašljao je i prskao,, 
ispljuvao je snijega na kilograme a zatim reče du- 
boko ožalošćen: »Dobro jutro, gospodo.« Bio je to 
Johann Kesselhuth. 

Gospodin se Schulze do suza smijao. Doktor 
Hagedorn otrese snijeg s unesrećenikova odijela. A 
Kesselhuth sumnjičavo opipa svoje udove. »Privid- 
no sam još čitav«, rekne nakon toga. 


»Pa zašto ste u tom tempu vozili dolje niz. 


obronak?« upita Schulze. 

Kesselhuth reče zajedljivo: »Skije su vozile. Ne 
jal« i 

Uto dozuji i Graswander-Toni. On se je vozio 
u elegantnom luku i zaustavio se u jedan mah. «Ali, 


gospodine!« viknu.  »Voziti se brzo kao puščano: 


zrno, to se može istom u petoj uri obuke!l« 


Poslije ručka su otišla sva trojica napolje na 
hotelsku terasu, legli su u udobne naslonjače, za- 
tvorili oči i pušili cigare. Sunce je pržilo žešće nego 
ljeti. 

»Do par dana izgledat ćemo kao Crnci«, veli 
Schulze. »Tamno-smeđa boja lica čini čudesa. Po- 
gleda čovjek u ogledalo i zdrav je.« 

Ostali kimnu glavom da se slažu. 

Nakon nekoga vremena reče Hagedorn: »Znate 
li, kad je moja mati pisala pismo, koje je: danas 
došlo? U času, dok sam ja u Berlinu bio kod mesara. 
da donesem kobasica za put.« 

»Čemu ta prenagljenost?« upita Kesselhuth ne 
razumijevajući. 

»Da bih tako mogao odmah prvi dan dobiti 
od nje poštu!« 

»Ahal« reče Schulze. »Vrlo lijepa doskočica.« 

Sunce je peklo. Cigare nisu više gorjele. Sva 
trojica su spavali. Gospodin je Kesselhuth sanjario 
o skijanju. Graswander-Toni je stajao na jednomu 
tornju miinchenske crkve  Frauenkirche. A on, 
Kesselhuth, stajao na drugom tornju. 

»A sada mala munjevita vožnja«, reče Toni. 
»Preko crkvenoga krova, molim lijepo. A onda, 
jednim stilski čistim skokom, u Brienner Strasse. 
Pred Hofgarten-om, kod Anast-a, napravite zastojni 
luk i čekajte, dok ja stignem.« 

»Ja ne ću voziti«, izjavi Kesselhuth. »To mi ni 
u snu ne bi palo na pamet!« Pri tome mu pade na 
pamet, da sanja! Tada se ohrabri i srčano reče To- 
niju: »Poljubite Vi mene, u stilski čistom zastojnom 
luku, u stražnjicul« Nato se stane u spavanju smi- 
jati. 

Deseto poglavlje 


UZBUĐENJA GOSPODINA KESSELHUTHA 


Kada se je Hagedorn probudio  Schulzea i 
Kesselhutha nije bilo. Ali za jednim od malih sto- 
lova, ne baš daleko od njega, sjedjela je gospoda 
von .Malebre i pila kavu. ' 

:»Promatrala sam Vas, gospodine doktore«, reče 
ona. »Vi imate talenta za spavanje!« 

»I ja to mislim!« ponosno doda on kao odgo- 
Vor. »Jesam li hrkao?« 

Ona zaniječe to i pozove ga na šalicu kave. 
Sjedne uz nju. Najprije su razgovarali o hotelu i 
Alpama i o putovanju. Zatim ona rekne: »Osjećam 
da Vam se moram ispričati, što sam tako površna 
žena. Da, da, ja sam površna. Istina je nažalost. Ali 
nisam uvijek bila takva. Moje je biće svaki put od- 
ređeno time kakav je čovjek, s kojim zajedno živim. 
To je kod mnogih žena tako. Mi se prilagođujemo. 
Prvi muž bio je biolog. Tada sam bila vrlo naobra- 
žena. Moj je drugi muž bio takmac na vozilu, i u ove 
.sam se dvije godine zanimala samo za automobile. 
Vjerujem, kada bih se zaljubila u gimnastičara, da 
bih mogla izvrsno gombati.« 

»Valjda se ne \ćete nikada udati za gutača 
vatre«, veli Hagedorn. 

»Uostalom mora da ima muževa koji potrebu 
žena, da se prilagođuju, živčano ne podnose.« 

»Postoje uopće. samo takvi muževi,« reče ona. 
»Ali jednu, dvije godine to je svakomu drago.« Na- 
pravila je malu umjetničku pauzu. Zatim produži 

dalje: »Vrlo me je strah, da moja površnost postane 
kronična. Ali bez tuđe pomoći nema mi izlaska.« 

»Ako Vas ispravno shvaćam, Vi držite, da sam 
ja osobito energičan i vrijedan čovjek.« i 

»Razumijete me posve točno«, odvrati ona i 
nježno ga pogleda. 

»Vaše mi je naziranje na čast«, reče on. »Ali ja 
na koncu konca kao zdrav ne molim, milostiva 
gospodo!« 

»To je krivo izraženo«, veli ona tiho. »Ja zaista 
ne ću s Vama moliti!« 

On ustane. »Moram na žalost otići i potražiti 
svoje poznanike. Nastavit ćemo razgovor koji drugi 
Put.« 

Ona mu pruži ruku. Oči su joj gledale zaneše- 
no. »Škoda što već odlazite, dragi doktore. Imam 
vrlo veliko povjerenje u Vasl« 

On se maknu ispred njezinih očiju i ode tražiti 
Schulze-a, da mu se isplače. Tražio je Schulze-a, ali 
je našao Kesselhutha. I taj mu reče: »Možda je on 
u svojoj sobi.« Pođoše nato dakle u peti kat. Po- 
kucaše. Budući da nitko nije odgovorio, Hagedorn 
pritisnu o klinčanicu. Vrata nisu bila zaključana. 
Uniđoše unutra. Soba je bila prazna. 

»Tko stanuje ovdje?« upita Kesselhuth. 

»Schulze«, odgovori mladi čovjek. »To jest, o 
stanovanju tu naravno ne može biti govora. To je 
mjesto za spavanje. On dođe kasno uvečer, obuče 
ogrtač, metne na glavu crvenu šubaru i legne u 
krevet.« 

Gospodin je Kesselhuth šutio.  Preneražen od 
vidika nije mogao da pojmi. 

»Vratimo sel« reče Hagedorn. 

»Ja ću doći za Vama«, veli drugi. »Soba me za- 
nima.« 

Kada je mladi čovjek otišao, gospodin Kessel- 


žhuth počne spremati. Košara je stajala rastvorena 

na podu. Rublje je bilo u njoj razbacano. Ogrtač je: 
bio na krevetu. Šlipsovi, manšete od kaučuka i ča- 
rape bili su u gomili na stolu. Ni u vrču ni u umi- 
vaoniku nije uopće bilo čiste vode. Johannu navr- 
nuše suze na oči. 

Nakon dvadeset minuta bilo je sve uređeno! 
Sluga izvadi iz svoga elegantnog kaputa etui i stavi 
na stol tri cigare i kutiju šibica. 


Zatim se požuri niza stepenice, premetnu svoje: 


kovčege, ormare i vrati se, šuljajući se služinskim: 
stepenicama, natrag u potkrovnicu. Dovukao je sa: 
sobom ručnik, pepeonik, pokrivač od devine dlake, 
jednu vazu sa zelenilom jele, termofor i tri jabuke. 
Pošto je bio metnuo i porazmjestio te različite da- 
rove, još jedamput ogleda oko sebe ispitivačkim: 
pogledom, zabilježi nešto u svoju bilježnicu i pođe, 
opet stražnjim stepenicama, natrag u svoju otmjeno: 
uređenu sobu. 
Nikoga nije susreo. 


Hagedorn, koji je Schulzea tražio u salonu za 
pisanje, u sobi za igranje, u baru, u biblioteci šta-- 
više u kuglani, nije više znao gdje bi ga mogao naći. 
Hotel je bio kao izumro. Gosti su još bili u brego- 
vima. 

Ode u predvorje i upita portira, da li možda: 
zna, gdje se skriva Schulze. 

»On je na sklizalištu, gospodine doktore«, reče: 
čiča Polter. »Iza kuće.« 

Mladić iziđe iz hotela. Sunce je zapadalo. Bli- 
stali su se još samo najviši vrhunci. — Sklizalište se: 
nalazilo na igralištu za tenis. Ali nitko se nije sklizao. 
Na lednoj plohi bijelio se visok snijeg. Na drugomu 
su kraju klizališta lopatama odgrtali i bacali snijeg: 
dva čovjeka. Čuo je, kako se razgovaraju i smiju. 
Pode uz žičanu visoku ogradu oko igrališta. Kada 
je bio već dosta blizu, vikne: »Oprostite, jeste li tu 

vidjeli nekoga velikog ostarijeg gospodina, koji se 
je htio sklizati?« 

Jedan se od dvojice radnika ozovnu glasno: 
»Dakako, dragi prijatelju! Veliki ostariji gospodin 
evo odgrće snijeg!« 

»Schulze?« upita Hagedorn. »Jeste li to Vi 
uistinu? Sigurno Vam je izgorio osigurač?« 

»Nipošto!« odgovori Schulze vedro. »Ja se bavim 
gimnastikom izjednačenjal« Na glavi mu je bila cr- 
vena šubara, nosio je crne naušnjače i debele pletene 
rukavice. »Portir me je postavio od nužde kao teh- 
ničku pomoć.« 

Hagedorn stupi korakom, kojim je pipao, na 
ostruganu i očišćenu lednu površinu i oprezno pri- 
trči k obojici ljudi. 

Schulze mu stisne i strese ruku. 

»Ali to je uopće nemoguće«, reče mladi čovjek 
zbunjeno. »Takva bestidnost! Ta hotel ima dosta 
svojih namještenika!« 

Sepp, vrtlar i čuvar prostorije gdje se ostavljaj 
skije i ostale skijaške potrepštine, pljunu u šake, 
odgrtao je lopatom dalje i reče: »Dakako da ima. 
To mora da je šikaniranje.« 

»Ja to ne smatram«, izjavi Schulze. »Portir je 
zabrinut za moje zdravlje.« 

»Hajdete odmah, i to ovudalk reče Hagedorn. 
»Ja ću onu spodobu išćuškati tako da će mu se po- 
četi da ukazuju bijeli miševi!« 

»Moj dragi«, reče Schulze. »Molim Vas još je- 
damput, da se ne miješate u ovu stvar.« 

»Ima li tu još kakva lopata?« upita mladi čovjek. 

»To već«, veli Sepp. »Ali već je polovica igra- 
lišta očišćena. Ostalo ću uraditi ja sam. Hodite Vi 
užinati, gospodine Schulze!« 

»Jesam li Vam mnogo smetao?« skromno upita 
stariji gospodin. 

Sepp se nasmija. »Lako! Niste studirali za od- 
grćanje lopatama.« 

Schulze se također nasmije. Kolegijalno se opro- 
sti, utisnu domorocu u ruku nekoliko groša, prisloni 
svoje oruđe na ogradu i pode s Hagedornom kroz 
perivoj natrag u hotel. »Sjutra ću se sklizati«, rekne 
on. »Ali možda više uopće ne mogu. To je glupo, 
što tu nema nikakva dućančića, da se čovjek ogrije 
i okrijepi. To je uvijek bilo najljepše kod sklizanja.« 

»Ljutim se«, priznade Hagedorn. »Ako sada ne 
napravite galamu, najkasnije prekosjutra ribat ćete 
stube. Potužite se za to bar direktoru!« 

»Direktor se također krije iza toga. Hoće da 
me prisile na taj način da odem iz hotela. Meni to 
izgleda vrlo napeto.« Schulze uhvati mladoga čovjeka 
pod ruku. »To je moja mušica. Ne mrštite se i ne 
kvrčite! Možda ćete me kasnije jednom razumjetil« 

»To jedva mogu vjerovati«, odgovori Hagedorn. 
Vi ste odveć dobroćudni. Stoga niste u svomu životu 
ništa postigli.« 

Drugi se morade malo nasmijati. »Upravo je 
tako. Da, ne može svaki čovjek biti albanski nasljed- 
nik prijestolja.« Smijao se. »A sada mi malo pričajte 
o svojim ljubavnim zgodicama! Šta je htjela ona 
tamna ljepotica, koja je došla na terasu da stražari 
nad Vašim spavanjem ?« 

»To je neka gospođa von Mallebre. I ja bez- 
uvjetno moram, da je spasim. Ona naime spada među 
žene što se priviknu niveauu muškarca, u kojega su 
u danom času zaljubljene. Na taj je način sada za- 
dobila površnost, koje se konačno opet hoće da liši. 
Za tu kuru potreban joj je odmah kakav naobražen, 
duhovno visoko odmakao čovjek. A to sam ja!« 

»Vi najjadniji stvore«, reče Schulze. »Kada ta 
osoba samo ne bi bila onako zgodna! No, a ona pla- 
vuša iz Bremena, hoće li i ona također da bude spa- 
šena?« 

»Ne. Gospođa je Casparius za jednostavniju 
metodu. Ona tvrdi za se i za me da smo nas dvoje 
mladi i nezaposleni, i da bi grijeh bio, kad bismo 
jedno drugomu štogod odbili. Htjela je odmah jučer 
naveče da vidi one tri sijamske mačke.« 

»Pazite, pazitel« reče Schulze. »Koja Vam se 
bolje sviđa?« 

»Ja sam za flirt odveć trom. I htio bih ostati 
ovako. Na doživljaje, zbog kojih se čovjek poslije 
ljuti, nisam više nimalo znatiželjan. S druge strane: 
Ako žene utuve sebi nešto u glavu, to one većinom 
izvedu. Recite mi Schulze, ne biste li mogli malo 
na mene paziti?« 

»Kao kakva mati«, izjavi drugi patetično. »Te 
zločeste žene ne smiju Vam ništa učiniti.« 

»Zahvaljujem Vam i ne ću to zaboraviti«, reče 
Hagedorn. 

»Ali kao naplatu dobit ću sada u Vašemu salonu 
jedan konjak. Od odgrćanja lopatom čovjek žedni. 
Osim toga moram malim mačkama kazati: dobar 
dan. Pa zapravo, kako im je?« 

»One su već pitale za Vas«, izjavi mladi čovjek. 


Za to je vrijeme sjedio navodni vlasnik parobro- 
darske linije Kesselhuth u svojoj sobi i sastavljao 
jedno očajničko pismo. Pisao je: 

»Draga gospodice Hildegard! 

Opet sam se jedamput prerano veselio. Mislio 
sam, da je do daljega sve dobro i lijepo. Ali kada 
smo doktor Hagedorn i ja danas popodne tražili 
gospodina tajnoga savjetnika, nismo ga našli. Ha- 
gedorn naravno ne sluti ni izdaleka, tko je Schulze 
u zbilji. 

Tražili smo gospodina tajnoga savjetnika u nje- 
govoj sobi. I zapravo je nešto najopustošenije, naj- 
jadnije, što se dađe zamisliti. Ta se soba nalazi u pe- 
tomu katu, ima sve zidove kose i uopće nije soba, 

nego ropotarnica s krevetom. Niti ima peći niti išta. 
Prozor je direktno nad glavom. Snijeg pada unu- 
tra i smrzava se u male ledenice. Nikakva ormara 
tu nema. Nego rublje leži na stolu i u košari koju 
već poznate. 

Kad biste tu nevoljnu potkrovnicu, studenu, da 
bi pas u njoj crknuo, vidjeli, pali biste smjesta u 
nesvijest. O gospođi Kunkel da i ne govorim. 

Ja sam razumije se odmah tu sobicu uredio ko- 
liko se dalo. I stavio na stol cigare i jabuke. Pokraj 
vaze sa zelenilom od jele u njoj. Kao ures. Sjutra 
ću ovdje u mjestu kupiti električnu grijalicu. Valjda 
će se ta električna grijalica moći dobiti. Stavit ću 
je krišom unutra. Kontakt ima. Danas me nije nitko 
opazio. To je sreća. Jer gospodin tajni savjetnik ne 
će da dođem gore. Jer moram biti bogat čovjek. 
I jer ne trebam znati, kako on stanuje. On mi je 
naime pripovijedao, da mu je soba dražesna i zračna. 
Dakako zračna je zbilja. Samo da nam ne oboli! 

Nije mi kazao niti broj sobe! Soba uopće nema 
nikakva broja. Ali on ga nije prešutio samo zato 
nego i stoga da ja ne bih mogao naći ropotarnicu. 
On ga svakako ne bi bio mogao ni kazati sve da je 
htio. Ali nije nikako ni htio. 

Jedva da znam, šta ću činiti. Jer budem li ga 
molio da preseli ili da otputuje, opet će me grditi. 
Ili smjesta moram natrag u Berlin, a šta će biti onda? 
Pa Vi ga već poznate, premda ne tako dugo kao ja. 
U dotičnoj ropotarnici ne bi sigurno htio stanovati 
nikakav sluga, nego bi tužio sudu za zaštitu radnika. 


O sebi nemam šta više pripovjedati. Jutros sam 
imao prvi sat obuke u skijanju. Skije su vrlo skupe. 
Ali to mi može biti samo pravo. Moram dakako no- 
vač razbacivati. Učitelj skijanja se zove Toni Gras- 
wander. Toni je Anton. Ja sam ga pitao. — On mi 
je na jednoj livadi za vježbanje pokazao kako treba 
činiti. Dizanje peta i štapovi i druge stvari. Na ža- 

dost livada se nalazila na jednomu brijegu. I izne- 
nada sam se spustio premda nikako nisam htio. Si- 
gurno je izgledalo vrlo komično. Unatoč tomu bilo 
me je strah, jer sam jurio vrlo brzo. Vjerujem da se 
samo od puke prestrašenosti nisam prevalio. Na sre- 
ću nigdje u blizini nije bilo stabala. Vrlo sam dugo 
zujio nizbrdo. Onda sam vozio preko nekoga veli- 
koga panja. I odskočio uvis. I pao glavom u snijeg. 
Najmanje metar duboko. 

Kasnije su me izvukla dva gospodina. Inače bih 
se bio eventualno ugušio. Dotična su dva gospodina 
bili gospodin tajni savjetnik i doktor Hagedorn. To 
je sigurno bila sudbina. Zar Vi to također ne mi- 
slite? Sjutra imam drugi sat. To sve sada ne pomaže 
ništa. 

Draga gospođice Hilda. Sada ću obući smoking, 
pa ću otići na večeru. Zasad primite najsrdačniji 
pozdrav. Kuvertu ću ostaviti otvorenu. Moguće da se 
je već opet nešto drugo dogodilo. Nadam se da ne. 
Dakle do poslije.« 


Večera je prošla bez ikakvih smetnja. Hagedorn 
je dobio rezance s govedinom. Gospoda i dame, koji 
su sjedili za susjednim stolovima i gutali hors d' 
*oeuvres i punjene piliće, gledali su na Hagedornovu 
zdjelu kao da je juha s rezancima i s govedinom 
najegzotičnija delikatesa. 

Schulze je dobio, odlivši od nje, jedan tanjir, 
jer je rekao da to u svomu životu najradije jede. 
Zatim je otišao spavati. Bio je umoran. 

Kad je stupio u svoju potkrovnicu, začudio se 
ne malo. Nije se više snalazio, divio se redu, ponjuši 
cigare i jabuke i pogladi jelove grančice. Termofor 
odgurnu prezirno na stranu. Ali deku od devine 
dlake prostre po krevetu. 

Bio je dirnut Johhanovom potajnom brigom, 
ipak je odlučio da će slijedećeg dana da ispsuje 

Kesselhutha. Zatim se obuče za spavanje, uzme sa 
stola jednu jabuku, uvuče se u krevet, utrne svijetlo: 
i oduševljeno zagrize u jabuku. 

Bilo mu je gotovo kao u djetinjstvu. 

Hagedorn su i Kesselhuth još sjedjeli u predvorju 
i pušili cigare. Promatrali su elegantnu zabavu. Karl 
Smjeli priđe k stolu i raspitivaše se da li su gospoda 
ugodno proveli dan. Zatim se opet odaleči da po- 
zdravi druge goste i da se u baru odjelotvori kao 
plesač. Gospođica je Marek najvoljela plesati s njim. 


Hagedorn je pričao svoj doživljaj o sklizalištu. 
Gospodin je Kesselhuth bio potpuno izvan sebe. Bio: 
je nesposoban da se još zabavlja, oprostio se i oti- 
šao ravno u svoju sobu. 

Hagedorna je kasnije uvukao u razgovor neki 
šleski tvorničar koji je htio saznati, da li je mladi 
milijunaš voljan da bude s kojih stotinu hiljada 
maraka sudionik u ponovnom otvorenju neke velike 
predionice, koja je prije više godina obustavila svoj 
rad. Hagedorn nepokolebljivo naglasi da nema 
novca niti pfeniga. Ali gospodin je Spalteholz držao 
da su to izgovori i slavio je mogućnosti dobitka u 
sve žarčim bojama. Konačno pozove on gospodina 
doktora u bar. Hagedorn strpljivo pođe s njim. Da 
bi izbjegao razgovore, koji su dobrano bili bez ika- 
kve svrhe, on je plesao naizmjence s gospođom von 
Mallebre i gospodom Casparius. Gospodin Spalte- 
holz iz Gleiwitza sjedio je većinom sam za stolom 
i slavodobitno se smiješkao. 

Hagedorn malo pomalo opazi da se isplati ple- 
sati čas s jednom čas s drugom damom. Ljubomora 
je rasla. Suparnica je bila glavno. A čovjek je, oko 
kojega se vrtilo, postao sporedna stvar. 


On umaknu, a da se nije dugo opraštao, pohodi 
još hitro snijegovića Kažimira, poljepša ga brkovi- 
ma, koje je napravio od dvaju pera ptica grablji- 

vica, što ih je bio našao u šumi, i ode u svoj appar= 
tement. On je također bio umoran. 


Johann je u to vrijeme dovršavao pismo gospo-- 
dici Tobler. Svršetak je glasio ovako: 

»Opet sam nešto doznao. Nešto strahovito, mi-. 
lostiva gospođice! Poslije podne portir, neko odvrat-. 
no lice, poslao je gospodina tajnoga savjetnika na. 
sklizalište, gdje je morao s nekim Seppom odgrtati 
lopatom snijeg. Zar to nije grozno, da jedan tako: 
naobražen čovjek kao što je Vaš otac bude zaposlen 
u kakvom hotelu kao čistač ulica? Tajni savjetnik 
mora svakako da se je vrlo smijao. I zabranio je- 
doktoru Hagedornu da što poduzme protiv toga. 
U tomu je gospodin doktor mogao postići vrlo mno- 
go, budući da ga ovdje smatraju milijunašem. 


Potpuno sam zbunjen, draga gospođice Hildat: 
Treba li da se umiješam u stvar? Vaš će gospodin. 
otac usprkos tomu činiti što on hoće. Ali molim od- 
mah mi pišite! U slučaju, ako budete držali, da je: 
ispravno, ja ću se s gospodinom tajnim savjetnikom 
strahovito porječkati i zahtijevati da uzme koju: 
drugu sobu ili da otputuje ili da dopusti, da se dozna 
tko je. Gospodin doktor kaže sam: Bude li se to. 
tako dalje razvijalo, morat će Schulze još vrlo brzo 
ribati stube i guliti krompire. Mislite li i Vi isto?» 
Gospodin tajni savjetnik, da će u Bruckbeurenu ri-- 
bati podove? Pa on ni ne sluti kako se to radi! 

Očekujem prešne obavijesti od Vas i ostajem: 
s najboljim pozdravom 


Vaš odani Johann Kesselhuth.« 

Jedanaesto poglavlje 


SAMOTNI SKLIZAČ 


Slijedećeg su jutra sva trojica doručkovali za- 
Jedno. Dan je bio još ljepši nego pređašnji. Noću 
snijeg nije padao. Zrak je bio bistar kao mraz. Sunce 
je slikalo po snijegu modre sjenke. A nadkonobar 
je saopćio da je javljeno kako je s Wolkenstein-a 
baš sada vrlo divan izgled u daljinu. Gosti su vrvjeli 
u dvorani za doručkovanje kao kakvo nomadsko 
pleme koje kreće na seobu naroda. 

»Šta ćemo danas poduzeti?« upita Schulze. Zatim 
s rutiniranom ceremonioznošću, izvadi cigaru, stane 
je pripaljivati i, preko šibice koja je gorjela, ogle- 
«dati plemeniti dar. 

Johann se zacrveni. Turi ruku u džep i stavi na 
stol tri karte. »Ako Vam je pravo«, reče on, »može- 
mo se odvesti s uspinjačom na Wolkenstein. Usudio 
sam se da priskrbim evo vozne karte. Navala je vrlo 
velika. Za pola sata smo gore. Sam ne bih htio otići. 
Imate li volju da se odvezemo zajedno? Na podne 
.$vakako moram opet natrag. Radi drugoga sata 
obuke u skijanju.« 

Trideset minuta kasnije lebdjeli su u ormaru, 
koji je imao oblik romba, a obuhvatao trideset ljudi, 
iznak šumovitih brežuljaka, koji su bili uskladišteni 
ispod Wolkensteina, i vozili se kroz prilično vrletni 
kut u nebo. 

Kada god bi prolazili mimo kojega od goro- 
stasnih betoniranih stupova, ormar bi se opasno za- 
ljuljao, i neki bi elegantni športaši problijedili pod 
tamnosmeđom bojom svoga lica. 

Pejsaž, na koji čovjek s visine pogledaše, po- 
stajaše sve udubljeniji. A obzorje je izmicalo sve 
dalje i dalje. Ponori su se produbljivali sve više. 
Granica se stabala prešla. Slapovi su se potoka ru- 
šili niz strmenite hridine u neizvjesnost. 


U snijegu su se vidjeli tragovi od divljači. 


Konačno su, nakon sedmoga stupa, ponori bili 
svladani. Zemlja se ponovo približila. Pejsaž je, na 
jednoj višoj visoravni, zadobio opet umjerene oblike. 
A bijeli su obronci, obasjani suncem, vrvjeli od 
skijaša. 

»Izgleda kao bijeli musselin s crnim piknjama«, 
reče neka žena. Većina se ljudi, što su se vozili, na- 
smijala. Ali ona je imala pravo. 


Malo poslije toga bio je posljednji srčani makac, 
i posljednju su stanicu, hiljadu i dvijestotine metara 
nad Bruckbeurenom, bili dosegli. Putnici su, obuzeti 
vožnjom i rijetkim zrakom, poskakali napolje, do- 
čepali se svojih skija, s njima na ramena, i pćli se 
uzbrdo prema hotelu Wolkenstein, da odozgor pod- 
uzmu jedan od proslavljenih četrdeset i pet polazaka. 

Kud god je pogled sezao, išle su karavane ski- 
jaša. I s najudaljenijih strmenitih obronaka zujale su 


'sitne skije prema dolini. Ispred hotelskih veranda 


stajali su turisti u krdima i voštili svoje daske; jer 
je tu gore noćas ponovo napadao snijeg. 


Samo je na velikoj drvenoj sunčanoj terasi sve 
bilo mirno. Tu su bili dugački redovi naslonjača. A 
na tim su se naslonjačima pržila nauljena lica, nad- 
laktice i podlaktice. 

»Petnaest stupnjeva ispod nule«, reče jedno ta- 
kvo lice. »I unatoč tomu čovjek može dobiti sunča- 
nicu.« 

* »Činite, što ne možete dopustiti«, izjavi neko 
drugo lice crveno poput raka. 

Schulze zaustavi svoje pratioce. »Gospodo«, 
reče, sada ćemo kupiti bočicu orahova ulja, namazat 
ćemo sve što viri iz odijela i zasadit ćemo se tamo.« 


Hagedorn nestade u kući i pribavi ulje. Kessel- 
huth i Schulze anektiraše tri naslonjača. Zatim se 
namastiše i prepustiše se sunčanju. 

»Pravi pravcati Grill-Room«, ustvrdi Schulze. 

Otvorivši čovjek oči napola, ugledao bi neiz- 
mjerne vrhunce gorskoga lanca, koji su jedan za 
drugim poredani u mnogim rašljastim redovima, i 
tamo, gdje su se sukobljavali s nebosklonom, bljesnuo: 
bi, kroz priklopljene trepavice, leden vatromet od 
ledenjaka i sunca. 

Sat su izdržali to pečenje svoga tijela. I onda 
su se podigli. Šarene su varnice kružile pred njiho- 
vim očima. Hvalili su uzajamno boju svoje kože, 
pijuckali limunadu i pošli. 

Kesselhuth je otišao da mu neki vlasnik daleko- 
zora pokaže najpoznatija brda i nije se smirio, dok 
nije vidio divokoze. Može biti da je bila i zabluda. 

Neumoriva je uspinjača izrigavala neprestance 
nove skijaše. Uski putevi, obrubljeni visokim snijež- 
nim zidićima, bijahu življi nego ulice velegradova. 
I nakon što je nekoj vrlo zgodno obučenoj dami, 
koja je nosila na ramenu skije, uspjelo pomoću ne- 
koga nepromišljenoga okreta, gospodinu Schulzeu 
skinuti s glave šubaru, prestali su s putovanjem kroz 
tišinu prirode. Promet je bio opasan po život, 

Kada su se htjeli uspeti u vagon uspinjače, su- 
dariše se s gospođom Casparius. Ona je upravo bila 
prispjela. Debeljko, gospodin Lenz, teglio je svoje 
i njezine skije i bio se sav zapuhao. 

Bremenska plavuša pristupi k Hagedornu i 
istaknu svoj dražesni jumper. »Vi ćete ipak večeras 
doći na kostimiranu zabavu?« reče ona. Zatim 
kimnu glavom i odnogata momački žustro uzbrdo. 

Poslije ručka Kesselhutha je svečano odveo 
Graswander Toni. 

»Molim lijepo«, reče Toni. »Radi urednosti. Ide- 
mo!« 

Johann kimnu glavom da hoće, popi gutljaj 
kave i potegnu dim svoje cigare. 

»Ne biste baš trebali po danu pušiti«, izjavi 
Toni. »To je nesportski, molim lijepo.« 

Kesselhuth poslušno stavi cigaru nastranu i 
ustane. 

»Please, Sir«, reče Toni i otkotrlja se. 

Gospodin se Kesselhuth oprosti žalostan i otkasa 
za svojim učiteljem skijanja. 

»Kao da će biti odveden na klaonicu«, primjeti 
Hagedorn. »Ali skijaško mu je odijelo basnoslovno!« 

»Nije čudo«, reče Schulze ponosno. »Ta rađeno 
je kod moga krojača.« 

Hagedorn se od srca nasmija i primjedba mu se 
učinila veličanstvenom. 

Tajni je savjetnik Tobler bio veseo što mu je 
nesmotrena izjava bila shvaćena kao dosjetka i smi- 
jao se također, svakako malo grčevito. Uza sve to 
ipak nije sjedio još dugo i rekne: »Vrijeme ručanju! 
Sada će se tata malo sklizati.« 

»Smijem li i ja s Vama?« 


Schulze diže ruku da otklanja. »Bolje ne! Bude 
li se protiv očekivanja ustanovilo, da uopće još 
mogu, onda ću sjutra pred pozvanim općinstvom iz- 
voditi na ledu koje plesove. To neka Vam bude za 
utjehu.« 

Mladi je čovjek zaželjeo da slomi vrat i noge 
i povukao se u sobu za pisanje, da napiše majci 
«opširno pismo. 

Gospodin Schulze se uspne u peti kat po svoje 
ssklizaljke i uputi se na sklizalište. Imao je sreću, bio 
je jedini sklizač. Velikom mukom prikopča zarđale 
sklizaljke na teške cipele od goveđe kože. Zatim 

stane na blještavo sjajnu plohu i usudi se oprezno 
potegnuti prve korake. 

Uspjevalo je. 

Skrsti ruke na leđima i pojuri, još nešto krzma- 
jući, jedamput uokolo sklizališta. Za tim se zaustavi 


i odahnuvši ostane stojeći i veseleći se. Bilo mu je: 


kao da je ipak vražji dečko! 
Sada je već bio smioniji. Počeo je da pravi lu- 
kove. Luk na desno mogao je bolje nego na lijevo. 


Ali tako je već bilo kada je još u školu išao. To se: 


nije više dalo preinačiti. 


Promisli šta je sve onda mogao. Uze zamaha 
lijevom nogom i zaveze tricu. Najprije luk naizvan,. 


zatim sitno struganje i zaključno luk natraške. 
»Neka ga grom ubije«, reče s velikim poštova- 
njem prema samomu sebi. »Naučeno je naučeno.« I 
tada riskira osmicu sastavljenu od luka naizvan pa 
unutra nadesno. To je također uspjelo! Obje su 


brojke bile velike i jasno gravirane u lednu plohu: 


lijevom nogom i zamahom obiju ruku. 
»A sada jednu pirouette-u«, reče glasno, uze 
lijevom nogom i zamahom obiju ruku, okrenu se 


jedno deset puta sam oko sebe kao zvrk, oholo se: 


počne smijati, uto mu neka nevidljiva sila poteže 
s leda noge! Stane gestikulirati, ne pomože ništa, 


izvrnu se, koliko dug i širok, zatiljak zatutnji, mraz: 


zaškripi, rebra zaboliše, Schulze ležaše utihnuvši. Le- 
žao je otvorenih očiju i začuđen gledao prema nebu. 
Dvije tri minute nije se ni maknuo. Zatim ot- 


kopča sklizaljke. Drhturio je od studeni. Ustane na. 


noge, otšepa preko leda k vratima ograde, obrne se 


za sobom još jednom, tugaljivo se nasmiješi i reče: 


»Kada magarcu bude odviše lijepo... .« 


Kasno poslije podne sjedjeli su sva tri u čitao- 
nici, studirali novine i govorili o važnim događajima. 
posljednjega vremena. Prekinuo ih je profesor Hel- 

tai, učitelj plesa u hotelu. On priđe k stolu i zamoli: 
gospodina Schulze-a da pođe za njim. Schulze ode. 
Nakon kojih četvrt sata upita Kesselhuth: »Ama: 
gdje je Schulze?« 
»Možda je otišao da uči moderne plesove?« 


»Nije baš vrlo vjerojatno«, reče Kesselhuth.. 
(Hagedornovu je primjedbu bio shvatio ozbiljno). 

Nakon daljeg četvrta sata pođoše da pronađu: 
Schulzea. Nađoše ga, bez većih poteškoća, u jednoj; 
od blagovaonica. 

On je stajao ispruženih nogu na nekim visokim 
ljestvama, upravo zabijao čavao u zid i zavezivao- 
na nj konopac za rublje. Zatim siđe dolje i prisloni. 
pun mara ljestve na pokrajnji zid. 

»Imate li roznicu?« upita Hagedorn zabrinuto.. 

Schulze se popne na ljestve, uze iz usta jedan. 
čavao i čekić iz džepa. »Zdrav sam«, odgovori. 

»Ponašanje Vam tvrdi protivno.« 

»Ja dekoriram«, izjavi Schulze i udari čekićem: 
po svomu palcu, Zatim zaveže drugi kraj od konopca.. 
Taj je visio upoprijeko preko dvorane. »Zanimanje, 
od kojeg mi nema dražega«, reče on i ponovo siđe- 
dolje. »Pomažem profesoru plesne umjetnosti.« 

Uto stiže Heltai s dvije sobarice koje su nosile: 
nekakvu veliku košaru. Djevojke su dodavale Schul-- 
zeu stare, raspale komade rublja, a on ih je deko-. 
rativno vješao o konopac. 

Profesor je promatrao košulje, gaće, čarape i 
prsluke, koji su visjeli, zaškilji jednim okom, po- 
gladi svoje crne brčiće i usklikne: »Vrlo lijepo, moj: 
dragil« “ 

Schulze je neprestano gurao skale kroz dvoranu, 
penjao se na njih i silazio s njih i neumorno vješao. 
dekorativne prnje. Sobarice su se kesile poderanomu, 
prošupljenomu pretpotopnomu rublju. Štaviše bio je 
tu i jedan golemi steznik od riblje kosti. 

Profesor je trljao ruke. »Vi ste umjetnik, moj 
«dragi. Kada ste Vi to naučili?« 

»Upravo sada, dragi« reče Schulze. 

Profesor zbog toga žustrog odgovora, pusti 
svoje brkove. »Drugu stranu dvorane isto tako!« 
'viknu on. »Donijet ću serpentine i balone.« I iščezne. 

Schulze se šalio sa sobaricama i ponašao se 
uopće kao da su Hagedorn i Kesselhuth već davno 
bili otišli. 

Johann nije mogao više izdržati taj prizor. Pri- 
sstupi ljestvama i reče: »Pustite mene gore!« 

»Za dvojicu nema mjesta«, odvrati Schulze. 

»Pa ja ću se sam popeti«, reče Kesselhuth. 

»To bi Vam baš tako pristajalo«, odgovori 
'Schulze ponosno. »Radije igrajte bridge! Fine ljude 
«ovdje ne možemo upotrebljavati!« 

Kesselhuth ode k Hagedornu. »Znate li Vi ka- 
kav savjet, gospodine doktore?« 

»Ja sam to već predvidio«, reče mladi čovjek. 
»Pazite samo: sjutra će mu dati da guli krompirel« 
Zatim obojica potišteni koracajući skladno pođoše 
natrag u čitaonicu. 

Dvanaesto poglavlje 


KRABULJNI PLES 


Nakon večere, koja je bila sat prije nego inače, 
gosti su se žurili u svoje sobe, da se preobuku. 

Oko deset sati uvečer napunile su se dvorane, 
predvorje, bar i hodnici apašima, prosjacima, cigan- 
kama, verglašima, Indijankama, provalnicima, zvjero- 
kradicama, sobaricama, Crncima, učenicama, prince- 
zama, redarima, ljudožderima, Španjolkama, protu- 
hama, dugonogim paževima i ždrocama. 

Našli su se tu uostalom i izvanjski zločinci, no- 
sači i gatalice. Gosti drugih hotela. Oni su se od 
ostalih razlikovali time, što su morali platiti ulaz- 
ninu. To su oni rado učinili. Kostimirani su plesovi 
u Grand hotelu trajali sve do svanuća. 


Uprava je hotela pribavila dvije seoske kapele. 
U svim je dvoranama odzvanjala plesna glazba. Go- 
mile domorodaca bili su tu u svojim divnim starin- 
skim nošnjama. Seljaci su trebali oko ponoći da iz- 
vode domaće pučke plesove, šuhplatler, vačentanc 
i ostale: navade i običaje, koji su internacionalno 
glasoviti. 

Načini su se plesanja bili izmješali, budući da se 
u svakoj dvorani sviralo nešto drugo, pretvorili su se 
u divlju, zaglušnu graju. Serpentine su i konfeti le- 
tjeli po zraku. Seoski su momci tjerali kroz dvorane 
nekoliko koza i jednu plašljivu krmaču. Prase i da- 
me, koje su se nada sve odlučile na veselost, skičale 
su kao za okladu. 

U predvorju je bila uređena tombola. Sve što je 
bilo suvišno i bez čega se moglo biti, bilo je sasta- 


8 113 


vljeno u formi piramide. (Srećke je i dobitke na- 
bavljao učitelj plesa već godinama od neke miin- 
chenske tvrtke. A čisti je dobitak lutrije pripadao, 
na temelju nekog uobičajenog prava, njemu). 

Kesselhuth je bio za vrijeme večere saopćio, da 
je u velikoj dvorani rezerviran stol s tri stolice. 
Schulze su i Hagedorn sjedili, opkoljeni prerušenim 
ljudima, za stolom, koji je bio za njih naručen, i 
čekali su na vlasnika unosne parobrodarske linije. 

Doktor Hagedorn je bio u košulji. Oko vrata 
mu je bio obavijen velik crven džepni rubac. Na 
glavi je nosio putnu kapu, koju je nakoso i duboko 
nabio na lice. Posve očevidno predstavljao je apaša. 

Schulze se je preobrazio još manje. Nosio je, 
taj put svakako u hotelu, svoju običajnu sportsku 
opremu: ljubičasto odijelo, povojne gamaše, na man- 
šetama gumbe, koji su bili u obliku djetelinskoga 
lista, naušnjače od crnoga samta i šubaru, koja je 
bila žarko crvena. Malo se po malo ugrijao. 

»Gdje su Vam sklizaljke?« upita Hagedorn. 
»Prestanitel« zamoli ga Schulze. »Nemojte me pod- 
sjećati na moj zatiljak! Bio sam potpuno zaboravio 
kako tvrdo može biti takvo sklizalište. Kao sklizač 
ne ću nikada više nastupiti.« 


»Pa Vi ste se tome tako veselili«, sažalno reče 
Hagedorn. 

»To više ne će biti«, izjavi Schulze. »Prevario 
sam se u svojoj dobi.« Prijazno se smijao. »Ali kako 
Vam se sviđaju moje dekoracije, mladi prijatelju?« 
Zadovoljan se je ogledao oko sebe. 

Hagedorn izjavi, da je oduševljen. 

»To je točno«, reče Schulze. »Ali gdje se krije 
naš dragi Kesselhuth?« 

U taj je čas punio netko, ko je stajao iza njih, 
tri vinske čaše. 

»Mi nismo naručili vino«, reče Hagedorn pre« 
strašen. »Ja bih htio čašu svijetloga piva.« 

»Ja sa svoje strane također«, veli Schulze. 

Nato se konobar nasmija. I kad se začuđeni 
okrenuše, to nije bio nikakav konobar, nego gospo- 
din Johann Kesselhuth. Na sebi je nosio toblerovsku 
livreju, svoju dragu odjeću, na koju je već odavnine 
navikao, i pogleda gospodina Schulzea u oči, moleći 
ga da mu oprosti. 

»Veličanstvenol« viknu Hagedorn. »Ne bih Vas 
htio vrijeđati, gospodine Kesselhuthe, ali Vi izgle- 
date kao rođeni gospodski sluga!« 

»Ne osjećam se uvrijeđenim, gospodine dok- 
tore«, reče Kesselhuth. »Kad ne bih bio Aleksandar, 
htio bih biti Diogenes.« 


Sva su se trojica zabavljali kraljevski. Svaki na 
svoj način. Gospodin je Kesselhuth napriliku stajao, 
premda je konačno bio posjednik parobrodarske li- 
nije, blaženo nasmiješen iza stolice, na kojoj je sje- 
dio Schulze, i jadnoga čovjeka, koji je morao čistiti 
sklizalište, nazivao kod svake prilike »milostivi go- 
spodine.« A Schulze je zvao brodovlasnika Kessel- 
hutha nepokolebljivo imenom. »Johanne, molim va- 
trel« I: »Johanne, Vi pijete previšel« I: »Johanne, 
donesite nam tri kruha sa šunkom!« 


Hagedorn reče: »Djeco, to je tako dobro, kao 
da ste te svoje uloge uvježbavali već godinama.« 


»Vi ste lukavac,« reče Schulze. A Kesselhuth se 
laskavo nasmije. Kasnije dođe k stolu debeli gospo- 
din Lenz. On se je prerušio u krčmara, nosio je pod 
rukom bocu gdanjske zlatne vodice koja je bila do 
polovice prazna, i upita Schulze-a, ne bi lj dao da se 
predbilježi za nagrađivanje triju najuspjelijih kra- 
bulja. »Dobit ćete kao bog sigurno prvu nagradu«, 
reče on. »Tako originalan kao Vi mi ostali nikaka 
ne.možemo biti! Ta mi smo samo prerušeni.« ] 

Schulze se dade nagovoriti i ode s Lenzom 
k profesoru Heltaiu, koji je imao da razdijeli startne 

brojeve za natječaj. Ali učitelj plesa zasuka brčiće 
i reče: »Žao mi je, dragi. Vi ne ulazite pod ustanove 
kakva je ova. Vi niste kostimirani. Vi izgledate samo 
tako. Vi ste profesional.« 

Lenz se, jer je bio iz rheinskoga kraja, lako raz- 
ljutio. Ali profesor ostade tvrd. »Ja imam svoje 
upute,« izjavi on zaključno. 

»No ipak ne, draga tetal« reče Schulze i vrati 
se. Kad je došao k stolu, Hagedorna je bilo nestalo. 


Johann je ćurio solo i govorio alkoholu. »Neka 
ga je mala učenica, u kratku kaputu i s torbom na 
leđima, odvela«, izvjesti. »To je bila oha dama iz 
Bremena.« 

Oni pođoše u potragu i pometnjom dospješe 
k tomboli. Johann kupi, na tihu Toblerovu zapovjed, 
trideset srećaka. Osam je dobitaka bilo među njima! 
I to jedan uokviren alpski pejsaž, koji je potjecao 
od nekoga domaćega slikara. Veliki teddy-medvjed, 
koji je mogao kazati: »Muhl« Boca kolonjske vode. 
Još jedna boca kolonjske vode. Još jedan teddy- 
medvjed. Kolo serpentina. Omot pismovnoga papira. 
1 još jedna boca kolonjske vode. 


Natovariše se dobicima i u pokrajnjem se pro- 
storu fotografiraše. »Lovčev povratak«, reče tajni 
savjetnik. I zatim se stanu proguravati kroz tisku. 
Od dvorane do dvorane. Kroz sve hodnike. Ali Hage- 
dorna ne mogoše pronaći. 

»Moramo ga naći, Johanne«, reče tajni savjet- 
nik. »Bremenska ga je učenica naravno odvukla. A 
mene je na koljenima molio i zaklinjao, da mu bu- 
dem neka vrsta majke.« 

Izgubljenog sina nije bilo ni u baru. Johann 
shvati priliku i počne dobitke dijeliti. Za kolonjskom 
su se vodom naročito trgale seljanke. Neka je 
Holanđanka dobila bez pitanja uljeni alpski pejsaž, 
utisnuo joj ga je u ruke, a ona mu se zahvalila 
holandeski. »Mi Vas svejedno ne razumijemo«, od- 

vrati Johann nevoljko, dadne joj omot pismovnoga 
papira kao nadodatak i rekne: »Ni riječi više!« 

Povrate se za svoj stol. Hagedorna još uvijek 
nije bilo. Johann metne oba teddy-medvjeda na treću 
stolicu. Tajni savjetnik skine crne naušnjače. »To 
je interesantno«, izjavi on. »Ali bez naušnjača bolje 
prija vino. Šta, tako ti svega na svijetu, ima sluh sa 
živcima okusa ?« 

»Ništa«, reče Johann. 

Nato počeše eksperimentirati. Začepljivali su 
sebi uši i onda pili. Zaklapali su oči i onda pili. 

»Primjećujete li štogod?« upita Tobler. 

»Dakako«, odgovori Johann. »Svi ljudi, što ih 
god ima, bulje prema nama i drže da smo poblesa- 
vili.« 

»Primjećujete li inače još štogod?« 

»Može se činiti štogod se hoće — vino prija 
veličanstveno. Živio!« 


U to je vrijeme gospoda Casparius, koja je 
imala u kosi veliku vrvcu, a inače je bila obučena 
kao kakva malodobna učenica, sjedila s apašom 
Fritzom Hagedornom u zadimljenoj, zagušljivoj, pre- 
napunjenoj pivari. Za njezinim su stolom osim toga 
sjedili još mnogi drugi gosti. Oni su bili isto tako 
kostimirani, ali od toga su trpjeli. 

Školsko dijete, koje je moglo imati oko trideset 
godina, otvori svoju torbu, izvadi kutiju s puderom 
i napraši svoj drski nos s ružičastom kitom. 

Mladi ju čovjek pogleda. »Šta je sa školskim 
zadaćama, Mala?« ' 

»Prešno mi je potrebno par sati instrukcije. 
Prije svega u poznavanju ljudi. U tome sam posve- 
mašnja neznalica.« 

»Moraš čekati dok budeš odraslija«, savjetovaše 
on. »Na tomu se području uči samo pomoću isku- 
stava.« 

»Krivo«, reče ona. »Kada bi se radilo o tome, 
ja bih morala biti najbolja u čitavom razredu. Ali 
ne radi se o tom.« 

»Škoda. Onda ti je sva marljivost bila uzalud? 
Oh, ti jadno dijete!« 

Ona kimnu glavom. 

»Šta ćeš postati, kada svršiš i izađeš iz škole?« 

»Tramvajski kondukter«, reče ona. »Ili uzgaja- 
teljica cvijeća. Ili, to bi mi bilo najdraže, vodič še- 
tača pri razgledanju.« 

»Oho. Ali to je također interesantno zanima- 
nje! Ja sam zapravo htio postati čovjek od snijega. 
Ljudi od snijega imaju preko pola godine praznike.« 

»Zar se ne veli muževi od snijega?« 

»Veli se ljudi od snijega. Ali kao čovjek od sni- 
jega potrebno je imati maturu.« 

»A šta ste mjesto toga postali?« upita ona. 

»Najprije sam bio namješten kao kolačar«, od- 
govori. »A sada sam samostalan. Mogu da izlazim 
na kraj. Imam svoja vlastita kola. Autobus. Zbog 
velike rodbine. Ako dođeš koji put u Berlin, pro- 
vozat ću te naokolo. Imam cvijeće na Chassis-u.« 

Učenica zaplješće rukama. »Divno!« usklikne 
ona. »Sa žeravcima?« 

»Naravno«, reče on. »Drugi cvjetovi ni ne pri- 
staju uopće autobusima.« 

Sad je tek ostalim ljudima za stolom konačno 
bilo odviše. Platili su i kunući otišli svojim putem. 

Školsko se dijete razveseli i reče: »Budemo li 
govorili još glasnije, imat ćemo za deset minuta 
ovaj lokal posve sami za sebe.« 


Plan se razbi. Najprije dođe Lenz, krčmar. Nje- 
gova je boca zlatne vodice bila prazna. On naruči 
burgundac i stane pjevati rheinske popjevke. A 
zatim se pojavi gospođa Mallebrč. S barunom Kelle- 
rom. Išla je odjevena kao dvorski paž, jer je imala 
lijepe vitke noge. Keller je nosio svoj frak. Pozdra- 

više se svi međusobno tako ljubazno, kako je to bilo 
uopće moguće. : 

»U fraku?« zapita Hagedorn začuđen. 

Keller stisne monokl još čvršće. »Ja se nikada 
ne kostimiram. To mi ne pristaje. Tako nešto meni 
se uopće ne čini komičnim.« 

»Ali u fraku na lumpenbal!« reče mala učenica. 

»Pa zašto ne?« primjeti debeli Lenz. »Lopova 
ima i u frakul« I zatim se razuzdano nasmija. 

Barun razvuče usta. A Hagedorn izjavi da na- 
žalost mora otići. . 

»Pa ostanite još«, molio je paž. A učenica je 
počela glasno jecati. 

»Dao sam riječ«, reče mladi čovjek. »Mi smo 
apaši radin narod. Radi se o jednoj provali.« 

»A šta hoćete da ukradete?« upita Lenz. 

»Jednu veću količinu lijevih rukavica«, tajan- 
koi reče Hagedorn. Stavi prst na usta i hitro se 
udalii. 


Obojica mu starije gospode namignuše, kada su 
ugledali da dolazi. »Gdje ste bili s učenicom ?« upita 
Schulze ćudoredno strogo. »Jeste li se lijepo po- 
našali?« 

»Dragi majčinski prijatelju«, reče mladi čovjek. 
»Mi smo samo govorili o tome šta želi mala da po- 
stane, kada izađe iz škole.« 

»Pfuj, gospodine doktore!« viknu Kesselhuth. 

»No, i šta će postati?« upita Schulze. 

»Ona to još ne zna točno. Ili uzgajateljica cvi- 
jeća ili vodič šetača na razgledanje.« 

Oba stara gospodina zadubiše se u razmišljanje. 
Zatim rekne Kesselhuth, koji se opet postavio iza 
Schulzeove stolice: »Dakle, na zdravljel« Popiše. I 
on nastavi: »Milostivi gospodine, smijem li nešto 


primjetiti?« 


»Molim, kako ne Johanne«, reče Schulze. 

»Sada bismo trebali izaći pred hotel i popiti po 
jednu u Kažimirovo zdravlje.« 

Prijedlog je primljen jednoglasno. Kesselhuth 
uprti bocu i tri čaše. Schulze preuzme teddy-med- 
vjeđe. Zatim pošetaju sva trojica jedan za drugim 
kao guske kroz dvorane. Hagedorn je išao naprijed. 


U zelenoj su dvorani smetali razdiobu nagrada 
za najuspjelije kostime. U maloj su dvorani sprije- 
čavali svojim prolaženjem plesanje i američko zatva- 
ranje, koje je aranžirao profesor Heltai. Stupajući 
dostojanstveno i malo u cikcaku krčili su nezablud- 
ljivo svoj put. 

Portir se, koga su posjetitelji plesa, koji su bili 
osobito smioni, ukrasili s konfetima i papirnim ser- 
pentinama, nakloni pred Hagedornom i ljutito po- 
gleda prema Schulzeu, što je uvis dignuo teddy- 
medvjede i glasno im govorio: »Pogledajte malo: 
zločestoga čiču! Tako nešto zaista postoji.« 

Kažimir, husar-snijegović, izgledao je i ovaj put 
posve lijepo. Sva su ga trojica promatrali s puno 
ljubavi. Padao je snijeg. 

Schulze istupi naprijed. »Prije nego se kucne- 
mo u zdravlje našega zajedničkoga sina«, reče sve- 
čano, »htio bih da učinim jedno dobro djelo. Poznato 
je da nije dobro, da je čovjek sam. Pa ni snijegović.« 
Pođe polagano prignuvši se u koljenima i metne 
Kažimiru medvjede jednoga na desnicu a drugoga 
na ljevicu, u hladni snijeg. »Sada bar ima društvo, 
pa i kada smo mi daleko od njega.« 

Zatim gospodin Kesselhuth nalije čaše. Ali pre- 
ostatak vina, koji je bio u boci, nije dotekao. I Jo- 
hann otrči u hotel da nabavi punu bocu. 

Tada su Schulze i Hagedorn stajali sami pod 
noćnim nebom. Obojica su imali u ruci po čašu koja 
je bila napola prazna. Šutjeli su. Večer je bila vrlo 
vesela. Ali njih se dvojica iznenada uozbiljiše. Iz- 

među njih je bio zastor od sniježnih pahuljica, koji 
se tiho micao. 

Schulze se zbunjeno nakašlja. Zatim rekne: »Ot- 
kada sam bio u ratu, nisam se više s nijednim čo- 
vjekom tikao. Sa ženama, no da. Htio bih ti, mla- 
diću, ako ti je pravo, predložiti da sada pijemo po- 
bratimstvo.« 

Mladi isto tako zakašlje kao i on. I nato odgo- 
vori: »Već od sveučilišta nisam imao nikakva pri- 
jatelja. Nikada se ne bih usudio, da Vas molim za 
prijateljstvo. Hvala ti, dobri dragi čovječe.« 

»Meni je ime Eduard«, nadoda Schulze. 

»Meni Fritz«, reče Hagedorn. 

Tada se kucnuše čašama, ispiše i jedan drugom 
stisnuše ruku. 

Kesselhuth se s novom bocom pod pazuhom po- 
javi na vratima, vidi obojicu, nasluti značenje toga 
stiskanja ruku, ozbiljno se nasmiješi, okrene se 
oprezno i vrati se u hotel što je bučio. 

Trinaesto poglavlje 


VELIKA NAPRTNJAČA 


Paket je Hagedornove matere stigao slijedećeg 
dana. U njemu su bili reklamni radovi, koje je sin 
zahtijevao, i jedno pismo. 

»Moj dragi dobri sinko!« pisala je krepka udo- 
vica. »Mnogo ti zahvaljujem što si mi poslao one 
dvije razglednice. Ja već trčim i hoću da paket od- 
nesem na kolodvor, kako bi ga ti što prije dobio. 
Držim, da se uglovi neće polomiti i zgnječiti. Mi- 
slim, kod paketa i umjetničkih tiskanica. I reci tomu 
gospodinu Kesselhuthu da bismo htjeli da nam se 
tvoje stvari kojom prilikom vrate. Takva su gospoda 
većinom već radi same svoje veličajne dostojanstve- 
nosti zaboravljivi. 

Gospodin Franke veli, ako bi uspjelo s Toble- 
rovim poduzećem, da bi to bilo da poludiš. Ti već 
znaš da se on uvijek tako razuzdano izražava. Veli 
da će za tebe držati palce. To je, smatram, gdje je 
samo kod nas podstanar, od njega vrlo pristojno. 
Ja držim ne samo palce nego i velike prste. Ako 
unatoč tomu ne bude od namještenja ništa, ne ćemo 
bar sebi ništa prigovarati. To je glavna stvar, čovjek 
ne smije pustiti, da ga uznemirivaju. I tko sebi istrg- 
ne nogu, neka okrivljuje samoga sebe. 

To što je drugi nosilac nagrade zgodan čovjek, 
veseli me. Pozdravi ga lijepo. Naravno, kako znaš. 
I ne dajte da se fini s Vama sprdaju. Mnogi ne mogu 
i onako ništa zato, što su bogati. Mnogi imaju, vje- 
rujem, samo stoga novaca, jer Bog ima mekano 
srce. Bolje nego uopće ništa, mislio je, kad ih je 

stvarao. Hoće li ti uostalom biti dosta rublja? Inače 
pošalji mi prljavo što prije u kakvoj kutiji. Za tri : 
dana ćeš ga dobiti opet. Kod Heppnera ima u izlogu 
vrlo lijepih košulja. Tražit ću da se jedna sačuva. 
Jedna plava s otmjenim prugama. Uzet ćemo je, - 
kada se ti vratiš kući. Mogla bih ti je poslati s osta- 
lima. Ali tko zna, hoće li se tebi svidjeti. 


Tako, moj sinko. Sada ću se odvesti vlakom do 
Potsdamer kolodvora. Zatim ću odjuriti do Anhal- 
tera. Sniježni je zrak zdrav. Uopće malo izlazim iz 
sobe. Razglednice mi se veoma sviđaju. Tako slično 
kao nedavno u kinu kada si ti zahtijevao ložu za 
strance. Pripovjedala sam to gospodinu Franke-u. 
Smijao se je. 

. Ne zaboravi, kad si u šumi, da 8 do 10 puta du- 
boko udahneš. Ne češće. Inače ćeš imati glavobolju. 
A čemu to. 

Meni je posve izvrsno. Pjevam mnogo. U kuhi- 
nji. Kada jedem, tvoja fotografija stoji na stolu. 
Jer samoj mi ne prija. Imam li pravo? Nadam se, 
da ću sjutra od tebe dobiti pismo, gdje mi podrobno 
pišeš. Sad za sad mnogo toga mi je još nerazum- 
ljivo. Možda sam s vremenom postala malo glupa. 


Kako to na priliku da imaš u sobi tri male mač- 
ke? I kako to da imaš dvije sobe i zasebnu kupao- 
nicu? I šta znači ono sa ciglom? To mi je posve ne- 
jasno, dragi sinko. 

Gospodin Franke veli, valjda je to uistinu hotel. 
A ne kakva ludnica. On je strašan čovjek. Ima li i 
drugi dobitnik nagrade također tako mnogo pro- 
storija i mačaka i ciglu? 

Roman je u novinama ovog puta vrlo napet. 
Mnogo bolji nego posljednji. Naročito od jučer. 
Gospodin Franke i ja posve smo različitih nazora, 
kako će se pripovijest dalje razvijati. On se u ro- 
mane ne razumije ništa. To mi već znamo, dakako. 

I onda: ne čini nikakvih gluposti! Mislim izlete 
na pogibeljne gorske vrhunce. Ima li u Bruckbeurenu 
lavina? Tada pogotovu budi oprezan! One počinju 
posve bezazleno i najednom postanu velike. Izmi- 
canje tada nema više nikakve svrhe. 

Pazi, molim te, jako! Hoćeš li? Također i sa 
ženskim osobama u hotelu. Ili nije ništa sigurno ili u 
čvrstim rukama. Da opet ne bude kakva galama kao 
onda u Švicarskoj. Onda ćeš opet sjediti tu naduven. 
Budi tako mio. Inače nemam mira. 


Pisat ću Ti opet jedamput pismo, a sada dosta! 
Odgovori na moja pitanja. Ti često zaboraviš. A 
sada na kolodvor. 

Da si mi zdrav i veseo! Nijedan se dan, koji 
prođe, ne povraća više. I ponašaj se lijepo! Ti si 
mnogo puta zaista drzak, Mnogo pozdrava i polju- 
baca od tvoje majke koja te nadasve voli.« 


Nakon luncha sva trojica su sjedjeli na terasi 
i doktor je Hagedorn pokazivao svoja sabrana dje- 
la. Schulze ih je pomno promatrao. Vidio je da su 
vrlo uspjela, i živahno su se tim zabavljali. Gospodin 
je Kesselhuth pušio debelu crnu cigaru, svima ulije- 
jevao kavu i sunčao se u svakom pogledu. Konačno 
reče: »Dakle još večeras ću pdslati taj paket tajno- 
mu savjetniku Tobleru.« 

»I ne zaboravite, molim, propitati, da li bi imao 
kakvo mjesto i za gospodina Schulzea«, zamoli Ha- 
gedorn. »Ti se s tim slažeš, Eduarde?« 

Schulze kimnu glavom. »Sigurno, moj mladiću. 
Stari se Tobler mora malo napregnuti i za nas dvo- 
jicu nešto učiniti.« 

Kesselhuth uzme radove sebi. »Sve ću pokušati 
što se može, gospodo.« 

»A stvari treba, molim, svakako da vrati na- 
trag«, izjavi mladi čovjek. »U pogledu toga je moja 
mati vrlo stroga.« 

»To se samo po sebi razumije«, reče Schulze, 
premda ga se to zapravo nije ništa ticalo. 

Kesselhuth zgnječi u pepeoniku ostatak svoje 
cigare, digne se, stenjući promrmlja nešto i žalostan 
pođe. Jer je u okviru hotelskih vrata stajao Gras- 
wander-Toni i imao na ramenu dva para skija. Pri- 
bližavao se treći sat obuke. Trebala je biti odgo- 
netnuta tajna luka pri zaustavljanju. 


Eduard i Fritz podu nešto kasnije. Namjeravali 
su poći u šetnju. Ipak su najprije bili u kratku po- 
sjetu kod svoga snijegovića. Siromak se je otapao. 
»Kažimir plače«, tvrdio je Hagedorn. Mekanu ćud, 
Eduarde, ima od tebe.« 

»Ne plače«, usprotivio se Schulze. »To on samo 
ima kuru za mršavljenje.« 

»Kada bismo imali novaca«, reče Hagedorn, 
»mogli bismo mu darovati kakav velik suncobran, 
zabosti mu ga u zemlju i razapeti nad njim. Bez 
štita će posve propasti, preminuti zauvijek.« 

»S novcem ti je to takva stvar«, reče Schulze. 
»Pa kada bismo ga i imali — najkasnije bi početkom 
ožujka stajao ovdje ioš samo štit, i Kažimir bi iščez- 
nuo. Blagodati se bogatstva drže vrlo u granicama.« 

»Ti govoriš kao da si prije imao kakav konto 
u banci«, reče Hagedorn i dobroćudno se nasmija. 
»Moja mati tvrdi, da je posjed obično ništa drugo, 
nego dar Providnosti onima, koji su u ostalomu zlo 
prošli.« 

»To bi bilo odviše pravedno«, izjavi Schulze. 
»I odviše jednostavno.« 

Zatim se uputiše, zadubljeni u značajne razgo- 
vore, prema dvorcu Kerms, gledali su kako seljaci 
razbijaju led, išli su uz jedan smrznut gorski potok 
prema njegovu izvoru, morali su se uspinjati strmo 
uzbrdo, posklizavali se, psovali, smijali se, zadiha- 
vali se teško, udaljivali od svega što podsjeća na 
posljednji dan stvaranja svijeta. 

.. Konačno je svijet svršavao. Nije bilo nikakve 
izlaza. Visoke su stijene hridina uklonile posljednju: 
sumnju. Iza njih je bilo, takoreći očevidno, prazno. 
Ništa. 

A s jedne se je od tih hridi rušio slap. Ne, oni 
se nije rušio. Mraz ga je s obje ruke zadržao u na- 
letu njegova rušenja. Od straha se ukočio. Voda se: 
pretvorila u kristal. 

»U Baedecker-u se taj slap upoređuje s luste-- 
rom«, primjeti Hagedorn- 


Schulze sjedne na neki drveni panj, koji je bio: 
studen kao mraz, i rekne: »Sreća, što priroda ne zna: 
čitati!« 


Kada je popio kavu, otišao je Hagedorn u svoju: 
sobu. Schulze mu je obećao da će skoro doći za 
njim. Zbog malih mačaka i zbog jednoga velikoga. 
konjaka. Ali kada je izišao iz čitaonice i pošao pre- 
ma stepenicama, zasmete ga čiča Polter, »Vi izgle-- 
date kao da Vam je dosadno«, reče portir. 

»Nemojte Vi zbog mene razbijati glavul« za- 
moli ga Schulze. »Meni nije nikada dosadno.« Htje- 
de da ode. 

Čiča ga Polter potapše po ramenu. »Evo jedan: 
popis! Naprtnjaču ćete dobiti u kuhinji.« 

»Meni ne treba nikakva naprtnjača«, reče: 
Schulze. 

»Ne govorite tol« izjavi portir i gnjevno se za-: 
smije. »Dijete podvornikovičino ima ospice.« 

»Bilo mu nabolje! Ali šta jadno dijete ima da: 
traži u naprtnjači, po koju ja trebam ići u kuhinju?« 

Portir je šutio i razređivao pisma i novine u 
različite pretince. 

Schulze pregleda listu koja je pred njim bila, 
i čudeći se stane čitati: 

»100 karata Wolkenstein-ska panorama po 15 

2 boce ljepila 

1 kolce zagasitocrvene svile za šivanje 
50 maraka za pisma po 25 

3 tuceta britvica za brijanje 

2 metra uske bijele gumene vrvce 

5 sapuna za umivanje 

omot pyramidona, velike tabl. 

boca tinte za naliv-pero 

par podveza za čarape, crne 

par kalupa za cipele, veličina 37 
kutija paprene metvice 

čelična četka za cipele kože od divljači 
kutije mentola 

uzica za pse, zelena, lakovana 

ure odnijeti na popravak 

tuce naočala za snijeg 

mala boca vode za kosu 

1 kutija od aluminija za put.« 

Lista nipošto nije bila pri koncu. Ali je Schul- 
ze-u to prvo bilo dosta. Iscrpljen pogleda uvis, na- 
smija se i reče: »Aha, tako je to mišljeno!« 

Portir stavi na stol nekoliko novčanica. »Iza 
svake pojedine stvari, koje su tu popisane, napišite: 
cijenu. Navečer ćemo obračunati.« 

Schulze turi listu i novac u džep. »Kamo treba. 
da odem po te stvari?« 

»U selo«, zapovjedi čiča Polter. »U ljekarnu, 
brijaču, na poštu, uraru, u drogeriju, u trgovinu. 
kratke robe, u trgovinu pisarničkih potrepština. Po- 
žurite sel« 

Drugi pripali cigaru i reče dok je razgarao: 
»Nadam se da ću ovdje još daleko dotjerati. Da ću: 
ikada postati podvornikova žena, još prije nedjelju 
dana, držao bi da je to isključeno.« Nakloni se por- 
tiru ljubazno. »Valjda ne umišljate sebi da ćete me- 
na ovaj način istjerati iz svoga hotela prije vre- 
mena.« 

Čiča Polter ne odgovori ništa. 

»Smije li se već saznati šta ste sa mnom na- 
umili sjutra?« upita Schulze. »Ako Vam je baš pra- 
vo, — ja bih najvolio u svemu svomu životu da je- 
damput čistim dimnjak! Bi li Vam bilo moguće da 
prouzročite, kako bi dimnjačara zabolio zub?« Ode 
sav se zrcaleći svojim putem. 


Čiča je Polter preko jedan sat glođao svoju do- 
nju usnu. Kasnije nije za to imao vremena. Gosti su 
se u gomilama vraćali u hotel s livada za skijanje i 
:s izleta. : 

Konačno je stigao i direktor hotela Kiihne. »Šta 
Vam se dogodilo?« upita on zabrinuto. »Imate li 
Žuticu?« K 

»Još ne«, reče portir. »Ali je još uvijek mogu 
dobiti. Onaj se Schulze ponaša nemoguće. Postaje 
sve to bezobrazniji.« 

»Štrajkuje li?« upita Karl Smjeli. ' 3 

»Naprotiv«, reče direktor. »Njemu je to šala!« 

Direktor otvori usta bez riječi. 

»Htio bi da sjutra čisti dimnjak!« izvijesti por- 
tir. »To je njegov san odavna.« 

Karl Smjeli reče: »Naprosto da crkneš!« i osta- 
vi gospodina Poltera da potone u svoje turobne 
misli. 


Tajni savjetnik Tobler alias gospodin Schulze je 
trebao dva puna sata dok se, zguren pod težinom 
naprtnjače, povratio u hotel. On se uostalom nikada 
nije tako zabavljao kao za to vrijeme, dok je ku- 
povao one neobične stvari. Urar mu: je napriliku tu- 
mačio politički položaj u istočnoj Aziji najpodrob- 
nije što se dade zamisliti, i privredni utjecaj Japana 
na svjetskomu tržištu, koji da je sve veći. Provizor 
mu je u apoteki branio homeopatiju i pozvao ga 
da jedno od slijedećih večeri dođe u seosku krčmu 
na četvrt crvenoga. Plavojka, koja je namještena 
kod brijača, držala je za njega da je podvornikovičin 

suprug. A drogerist mu šapćući obeća kod budućih 
većih kupnja procente. 

Naprtnjaču ge istovario u hotelskoj kuhinji i 
pošao u peti kat, da za portira napravi obračun. 
Otvorio je vrata u svojoj sobi i morao ustanoviti 
da ima posjet! Neki je strani, dobro obučeni gospo- 
din ležao, okrenut glavom od njega, pod umivao- 
nikom, marljivo lupao čekićem i po svoj prilici nije 
ni naslutio da više nije sam. Sad je štaviše počeo i 
zviždukati. »Vi želite?« upita Schulze strogo i glasno. 

Nametljivac htjede ustati, udari potiljkom o rub 
umivaonika i pužući nazad iziđe na vidjelo. 

To je bio gospodin Kesselhuth! Čučao je na 
podu i napravio lice svijesno svoje krivnje. 

»Vi valjda niste luckastil« reče Schulze. »Izvolite 
ustati!« 

Kesselhuth se digne i stane oprašivati svoje 
hlače. S rukom, koja mu je preostala, masirao je 
potiljak. 

»Šta tražite pod mojim umivaonikom?« upita 
Schulze energično. 


Drugi pokaza na neku veliku kutiju, koja je bila 
na stolici. »Radi električne priključnice, gospodine 
tajni savjetniče«, reče on smeteno. »Nije bila u 
redu«. 

»Ja ne trebam nikakvih priključnica!« 

»Ipak, gospodine tajni savjetniče«, odgovori 
Johann i otvori kutiju. Pomoli se sva niklenasto 
sjajna električna grijalica. »Inače ćete se smrtno pre- 
hladiti.« Stavi spravu na stol, ponovo se zavuče pod 
umivaonik utisne zatikač u kontakt, opet se izvuče 
napolje i stane napeto čekati. 


Malopomalo počne se rešetka od žica žariti, 
najprije ružičasto, onda crveno; i već su oćutili, 
kako se ledena potkrovnica ispunjuje blagom topli- 
nom. »Voda se u umivaoniku otkrabljuje«, reče Jo- 
hann i blaženo gledaše prema svomu gospodaru. 

Tobler je taj pogled osjećao, ali nije na njega 
uzvraćao. 

»A ovdje evo kutija cigara«, izjavi Kesselhuth 
krotko. »Par cvjetova sam također donio.« 

»A sada ništa nego van!« veli tajni savjetnik. 
»Vi ste trebali postati donosilac božićnjica.« 


U to je vrijeme Hagedorn primio pohod. Za- 
kucalo je na vrata. On je, ležeći umoran na divanu, 
viknuo unutra i zapitao: »Zašto dolaziš tako kasno, 
Eduarde?« 


Ali posjetilac je odgovorio: »Meni nije ime 
Eduard, nego Hortense.« Kratko i jezgrovito, to je 
bila gospođa Casparius! Došla je, da se igra sa si- 
jamskim mačkama. A to je i činila. Sjedjela je na 
ćilimu i pravila od njih skupine. 

Konačno je uvidjela, da je dosta dugo djelovala 
kao prijateljica životinja, i prionu na pravi posao, 
koji je bio svrha njezine nazočnosti. »Vi ste već tri 
dana ovdje«, reče ona prigovarajući. »Hoćemo li 
sjutra na kakav izlet? Uzet ćemo lunch sa sobom 
i otići ćemo do Landberger Au-a. Tamo ćemo leći na 
sunce. I ko prvi dobije sunčanicu, smije da štogod 
zaželi.« 

»Ja ne želim ama baš ništa«, izjavi mladi čovjek. 
»Ama ni sunčanice.« 

Ona je sjela u naslonjač, koji je bio prilično 
prostran, digne noge i uhvati se rukama oko kolje- 
na. »Pa mogli bismo učiniti i slijedeće«, reče tiho. 
»Mogli bismo spremiti kovčege i odmagliti. Šta mi- 
slite o Garmisch-u?« 

»Garmisch je po momu mišljenju vrlo lijepo: 
mjesto«, veli on. »Ali Eduard to po svoj prilici ne 
će dopustiti.« 

»Šta nas se tiče Eduard?« zapita ona ljutito. 

»On zastupa ovdje moju majku.« 

Ona zaljulja glavom. »Bojite se? Mogli bismo 
otići noćnim vlakom. Hajde da idemo. Svaki je sat 
dragocjen. U život poslije smrti ja naime pravo ne 
vjerujem.« 

»Dakle zbog toga Vam se tako žuril« veli on. 
Zakuca. On vikne: »Unutra!« 

Vrata se otvore. Uniđe Schulze. »Oprosti, Fritz. 
Morao sam ići da kupim neke stvari. Jesi li sam?« 


»Odmah!« reče gospođa Casparius, pogleda kroz 
gospodina Schulzea skroz, kao da je od stakla i ode. 

Četrnaesto poglavlje 


LJUBAV NA PRVI POGLED 


Slijedećeg se dana poslije podne dogodilo nešto 
vrlo neobično: Hagedorn se zaljubio! Učinio je to u 
hotelskom autobusu, koji je s kolodvora dovozio 
nove goste i na koji se on usput uspeo, dolazeći 
s nekoga malog izleta. Među putnicima je bila tako- 
der neka mlada, srčana djevojka. Imala je neki oso- 
bito ravan način kada gleda ljude. (Time se ne će 
samo kazati da nije škiljila.) Pokraj nje je sjedjela 
debela, zbunjeno dobroćudna žena, koju je djevojka 
nazivala »teta Julkica.« 


Hagedorn bi bio mogao u nećakinju tetke Jul- 
kice zuriti čitave sate. Osim toga nije se mogao 
oteti osjećaju da je tu mladu djevojku već jedamput 
vidio. Tetka je Julkica bila prilično zabavljena sa 
sobom. Što su kovčezi bili spremljeni na autobus, 
to je njezinu unutrašnjost zabrinjavalo vrlo živo. 
Kod svake se je okuke hvatala za srce i zajaukala 
od straha. Osim toga joj nikakav brijeg nije bio 
prenizak — htjela je da mu sazna ime i prezime. 
Hagedorn se pravio korisnim i slagao bi što bi mu 
palo na pamet. Nekoliko su ga suputnika, koji su 
kraj, kako je izgledalo, poznavali otprije, sumnji- 
čavo omjeravali pogledom. To njegovo svojevoljno 
izmišljavanje geografije oštro su osuđivali. 

Tetka je Julkica naprotiv kazala: »Mnogo Vam 
hvala, gospodine. Inače se čovjeku ovdje pričinja 
kao da je noću u kakvom tuđem gradu. Svaka se 
ulica zove drugačije, ali table se ne mogu pročitati. 
A uz to ja još nikada nisam bila u Alpama.« 

Mlada ga je djevojka gledala, kao da moli da 
ima obzira, i taj mu je pogled bio udarac. Blesavo 
se smiješio, bio bi se išćuškao, skova plan da ustane 
i za vrijeme vožnje iskoči napolje. 

Naravno da je ostao i dalje sjedeći. 


Pred hotelom je obadvjema pomogao kod izla- 
ženja. Budući da je tetka Julkica što je mogla stro- 
žije nadgledala istovarivanje kovčega, ostali su mlada 
djevojka i on najednom sami. 

»Što li je to lijep snijegović«, uskliknu ona. 

»Sviđa li Vam se?« upita on ponosno. »To smo 
ga napravili ja i Eduard. I neki neznanac, koji ima 
neku veliku parobrodarsku liniju. Eduard je moj 
prijatelj.« 

»Ohol« reče ona. 

»Od jučer je malo smršao.« 

»Vlasnik parobrodarske linije ili Vaš prijatelj 
Eduard?« 

»Snijegović«, odvrati on. »Jer je sunce vrlo gri- 
jalo.« 

Oboje su promatrali snijegovića i smeteno su 
šutjeli. i 

»Nadjenuli smo mu ime Kažimir«, izjavi on 
kasnije. »Ima naime glavu kao jaje. A u takvomu 
je slučaju prava sreća zvati se Kažimir.« 

Ona kimnu glavom da to shvaća, i pokaza na 
teddy-medvjede koji čučahu pokraj Kazimira. »Po- 
stali su sjeverni medvjedi, posve bijeli. Pa kako se 
to zove»« 

»Mimikry«, odgovori on 

»Ja sam tako zaboravljiva«, veli ona. »Ššto se 
tiče obrazovanja.« 

»Hoćete li dugo ovdje ostati?« upita on. 


Ona otrese glavom. »Moram skoro natrag u 
Berlin.« 

»Ja sam također iz Berlina«, veli on. »Kakav 
slučaj!« 


Tajni je savjetnik Tobler gore u petomu katu 
spavao svoj popodnevni sanić. U Bruckbeurenu se 
on zapravo, iz poštovanja prema ljepotama prirode, 
htio okaniti toga običaja. Ali čovjek je bio baš — 
ne najmlađi. I tako je Johannovo električno sunce 
odvrnuo da žari, legao u krevet, i spavao. 


Ali tada se najedamput vrata odškrinu. On se 
probudi i gledaše zlovoljno. Hagedorn je stajao pred 
njim, sjedne mu na Krevet i reče: »Pa otkuda ti 
električno sunce, Eduarde?« 

»To je poklon«, primjeti Schulze drijemovnim 
glasom. »Ako si došao da me to pitaš, onda ćemo 
opet jedan drugome govoriti Vi.« I 

»Čovječe! Schulzel« vrisnu Hagedorn. »Morao 
sam ti odmah kazati. Izgubljen sam. Upravo sam se 
zaljubio!« 

»Ah nosi mi se s vrata s tim blesastim ženama«, 
naloži Eduard i okrene se prema zidu. »Laku noć, 
mladiću !« 

»Pa ona nije nikakva blesasta žena«, reče Fritz 
strogo. Enormno je zgodna. I pametna! Ima humora. 
1 vjerujem da joj se dopadam.« 

»Ti si umišljen!« progunđa Schulze. »Koja je 
to? Mallebrć-ova ili Kirka iz Bremena?« 

»Prestani već konačno s tim!« viknu Hagedorn 
razjareno. »Baš je jedna posve druga! Pa nije valjda 
udata! To će tek biti, kada joj ja budem muž! Neka 
je tetka s njom. Dotična čuje na ime Julkal« 

Schulze je sada bio već budan. »Ti si pustolov!« 
reče on. »Čekaj sa ženidbom bar do sjutra! Ne ćeš 
se valjda zatelebati u kakvu gusku koja s nekakvom 
tetkom Julkom ide naokolo u lov na muškarce! Mi 
ćemo već za tebe nekoga naći!« 

Hagedorn ustane. »Eduarde, zabranjujem ti, da 
takvim tonom govoriš o mojoj budućoj supruzi! 
Ona nije nikakva guska. I ne lovi nikakve muškarce! 
izgledam li ja možda kakova dobra partija?« 

»Bože sačuvaj!« veli Schulze. »Ali ona je narav- 
no o tome već čula, da si ti nasljednik prijestolja!« 

»Tu brbljariju ona još nije mogla čuti«, primjeti 
mladi čovjek. »Naime upravo je stigla iz Berlina.« 

»I naprosto ja to ne dopuštam!« izjavi Schulze 
kategorički. »Ja zastupam tvoju majku. Zabranjujem 
ti. I s time konac! Ja ću ti već jednoga lijepog dana 
naći pravu ženu.« 

»Dragi Eduarde«, reče Fritz, »najprije ju pogle- 
daj. Kad je budeš vidio, zastat će ti dah!« 


Hagedđorn sjedne u predvorju i stane paziti na 
lift i stepenice. Njegovo je prvo oduševljenje bilo 
iščezlo, dok je nestrpljivo čekao mladu djevojku i 
budućnost, zapao je u tugu. Iznenada mu pane na 
pamet, da za ženidbu treba novaca, a da on nema 
nikakvih. Prije, kad je pare zasluživao, bio je uvijek 
naišao na gospođice, koje mu nisu odgovarale. A 
sada je, kada je volio nećakinju tetke Julke, bio bez 
namještenja i držan za nekakva nasljednika prije- 


sstolja! 


»Izgledate kao da bi htjeli ići u samostan«, reče 
netko iza njega. 

Digne se. Bila je nećakinja tetke Julke. Skoči. 
Ona sjedne i upita: »Pa šta Vam se je dogodilo?« 

On ju je gledao tako dugo, dok joj se nisu: 


sklopile trepavice. On se nakašlja i zatim reče: 


»Osim gospodina Kesselhutha i Eduarda ne zna to 


u hotelu još ni jedan čovjek. A Vama moram kazati. | 


Drže me za milijunaša ili kako Eduard tvrdi, za 
albanskoga nasljednika prijestolja. Kako to, ni sam 


ne znam. Uistinu sam svršeni akademičar bez na- 


mještenja.« 

»Pa zašto niste taj nesporazumak razjasnili?« 
upita ona. 

»Zar ne?« veli on. »To sam trebao učiniti. [ htio 
sam također! Ah, magarac li sam! Ljutite li se na 
mene? Eduard je naime smatrao da tu zabludu mo- 
ram pustiti u miru. Prije svega zbog triju sijamskih 
mačaka, jer se on tako rado s njima igra.« 

»Pa tko je zapravo taj Vaš Eduard?« upita ona. 

»Eduard i ja smo dobili nagradu. Zato nas ovdje 
uzdržavaju gratis.« 

»O tom nagradnom natječaju čitala sam u 
novinama«, primjeti ona. »Radi se o raspisu tvornice 
Tobler-Werke, zar ne?« 

On potvrdi kimnuvši glavom. 

»Onda ste Vi dr. Hagestolz?«*) 

»Hagedorn«, ispravi on. »Ime mi je Fritz.« 

»A Vaš se prijatelj zove Lehmann?«**) 

»Ne«, odvrati on. »Nego Schulze.« 

Nato zašutješe oboje. Nakon toga se ona za- 
crveni. A zatim rekne: »Meni je ime Hildegard.« 

»Vrlo _ugodno«, odgovori on. »Najljepše ime, 
koje sam do sada čuol« 

»Ne«, izjavi ona odlučno. »Fritz mi se dopada 
bolje!« 

»Mislim ženska imena.« 

Ona se nasmiješi. »Onda se slažemo.« 

On je uhvati za ruku, smeteno je opet ispusti i 
reče: »To bi bilo divno.« 

Konačno Schulze izađe iz lifta. Hagedorn mu se 
već izdaleka nakloni i reče nećakinji tetke Julke: 
»Evo dolazi Eduard!« 

Ona se okrene, 

Mladić pođe u susret prijatelju i prošapće mu: 
»To je ona.« 

*) Hagestolz = neženja, mator momak. 
**) Lehmann kao i Schulze česta su prezimena u 
Njemačkoj. 

»Šta li kažeši« odvrati Schulze podrugljivo. »Mi- 
slio sam da je već prva slijedeća.« Pristupi k stolu. 
Mlada djevojka diže glavu, nasmija mu se i reče: 
»To je sigurno Vaš prijatelj Eduard, gospodine 
doktore. Tako sam ga sebi predstavljala.« 

Hagedorn veselo kimnu. »Dakako. To je Eduard. 
Zlatno srce u hrapavoj ljuski. A to je neka gospo- 
dica Hildegard.« 


Schulze je bio kao da ga neko udario po glavi 
i mislio je da ga spopadaju halucinacije. Djevojka 
ga pozove da sjedne. On pristane na ponudu, posve 
rastrešen, i umalo da je sjeo pokraj stolice. 

Hagedorn se smijao. 

»Ne budi tako lud, Fritzi« reče Schulze gunđa- 
jući. ' 

Ali Fritz se smijao još. »Šta ti je, Eduarde? 
Izgledaš kao mjesečar, koga su glasno zovnuli po 
imenu.« 

»Nimalo rđava poredba«, reče mlada djevojka 
odobravajući. 

Od Schulze-a je zato dobila prijekoran pogled. 

Hagedorn se prestraši i pomisli: Pa to može 
biti veselo! Nadovezujući na to govorio je, gotovo 
bez predahnuća, o krabuljnom plesu, i zašto Schulze 
nije dobio nagradu za najljepši kostim, i o Kessel- 
huthovim prvim podukama u skijanju, i o Berlinu 
s jedne strane, a o prirodi s druge, i da je njegova 
mati pisala, da li u Bruckbeurenu ima lavina, i — 

»Učini mi nešto po volji,, mladiću!«, zamoli ga 
Eduard. »Donesi mi iz moje sobe bočicu s baldrian- 
kapljicama! Da? Stoji.na umivaoniku. Boli me želu- 
dac.« 

Hagedorn skoči, manu rukom liftboy-u i od- 
veze se gore. 

»Boli Vas želudac?« upita nećakinja tetke Julke. 

»Začepi labrnjul« zapovjedi tajni savjetnik bi- 
jesan. »Zar si nenadano šenula? Šta ćeš ti ovdje?« 

»Hotjela: sam samo da vidim, kako ti je, dragi 
tata«, reče gospođica Hilda. 

Tajni savjetnik bubnjaše prstima po stolu. 
»Tvoje je ponašanje besprimjerno! Najprije infor- 
miraš, iza mojih leđa, direkciju hotela, a četiri dana 
kasnije dolaziš sama ovamo!« 

»Ali tata«, odvrati njegova kćerka. »Zov ipak 
nije koristio ništa. Ipak gospodina Hagedorna drže 
za milijunaša!« 

»Odakle ti to znaš?« 

»To mi je on upravo pripovijedao.« 

»Jer ti je on to baš pripovijedao, ti si prekjučer 
otputovala iz Berlina?« 

»To stvarno zvuči vrlo nevjerojatno«, reče ona 
sabrano. 5; 

»A otkada ti imaš tetku, kojoj je ime Julka?« 

»Od danas ujutro«, dragi tata. »Hoćeš li da ju 
upoznaš? Eno upravo dolazi!« 

Tobler se obrne. U svojoj haljini, koja je bila 
najbolja kao druga po redu, dolazila je, debela i 
kordijalna, niza stepenice tapkajući, gospođa Kunkel. 
Tražila je Hildu i nađe ie. Zatim prepozna čovjeka 
pokraj svoje nećakinje, koji je bio ljubičasto obu- 
čen, poblijedi, okrene se i upravi, što je brže mogla, 
opet uza stepenice. 

»Smjesta mi dovedi tu idiotsku osobu ovamo!« 
zagunđa tajni savjetnik. 


Hilda uhvati Kunkelovu na prvim stepenicama 
i dovuče_ je k stolu. »Smijem li poštovane osobe 
jednu s drugom upoznati?« upita razveseljeno mla- 
da djevojka. »Gospodin Schulze — gospođa Julka.« 

Tobler se morade dignuti s obzirom na znati- 
želinost portira, koji je gledao prema njima. Kun- 
kelova mu pruži ruku, tjeskobna i sretna u isti mah. 
On se formalno nakloni, ponovo sjedne i upita: »Kod 
Vas valjda pišti? Šta?« 

»Samo kod mene, gospodine tajni savjetniče«, 
odvrati tetka Julka. »Hvala Bogu, Vi ste još živi! 
Ali rdavo izgledate. No pa nije ni čudo.« 

»Mirl« naredi Hilda. 


Ali gospoda Kunkel upravo pređe preko obala. 
»Penjati se uza skale, čistiti sklizalište, guliti krom- 
pire, spavati u ropotarnici.. .« 

»Krompire nisam gulio«, primjeti Tobler uvre- 
deno. »Još ne.« 


Kunkelova se nije mogla više suzdržati. »Stube 
ribati, krive zidove također imate, i nikakve peći u 
sobi, ja sam došla da vidim! Kad biste sad imali dvo- 
struku upalu pluća, bili bismo možda prekasno do- 
šli, jer biste već bili mrtvi! Srce da se čovjeku okre- 
ne u prsima. Ali naravno, da li mi međutim sjedimo 
u Berlinu i svaku minutu očekujemo, da grom udari, 
to je Vama svejedno. Ali nama ne, gospodine tajni 
savjetniče! Nama ne! Čovjek to zaista ne bi mogao - 
držati, da je moguće. Čovjek kao Vi pravi se ovdje 
glupim Augustom!« U očima su joj se zrcalile prave 
pravcate suze. »Da Vam napravim oblog? Da li Vas, 
gdje boli, gospodine tajni savjetniče? Ja bih ovaj 
hotel zapalila! Ohl« Zašuti i šumoreći stane čistiti 
svoj nos. 


Tobler nevoljko pogleda tetku Julku. »Tako je 
to dakle«, reče on i bijesno kimaše glavom. »Gospo- 
din Kesselhuth je brbljao. A sa mnom to sad Vi 
pravite.« 


Njegova ga kćerka pogleda. »Tata«, reče ona 
tiho. »Tako smo se bojali za tebe. Nemoj nam to 
uzeti za zlo. Ni časka se nismo mogli kod kuće smi- 
riti. Zar to ne razumiješ? Kunkelova i Johann a isto 
tako i ja, pa mi te ipak volimo.« 

Kunkelovoj se iz svakoga oka kotrljala po jedna 
suza preko crvenih jabučica. Uzdahne. 

Tajni se savjetnik Tobler osjećao nelagodno. 

»Manite to glupo lelekanjel« mrmljao je. »Vi 
se ponašate još djetinjastije nego ja!« 

»Velika riječ«, potvrdi njegova kćerka. 

»Dosta i dobro«, reče Tobler. »Sve ćete ovdje 
srušiti. Da samo znate! Našao sam jednog prijatelja. 
Tako nešto čovjek treba! A sada ste mi Vi stigle. 
On me predstavlja mojoj vlastitoj kćerci! Malo prije 
mi je gore u mojoj sobi izjavio da on ovu djevojku 
bezuvjetno hoće da ženi!« 

»Koju djevojku?« stane se Hilda raspitivati. 

»Tebe!« reče otac. »Kako li ćemo samo mi ovo- 
me mladiću opravdati, koliko smo ga zavarali? Ako 
doznadne, ko je tetka Julka i njezina nećakinja i 
vlasnik parobrodarskih linija Kesselhuth i njegov 
prijatelj Schulze u zbilji, ne će nas uopće više po- 
gledatil« 

»Ko hoće da oženi gospođicu Hildegard?« upita 
Kunkel-ova. Suze su joj bile presušile. 

»Fritz«, reče Hilda naglo. »Mislim, onaj mladi 
čovjek, koji Vam je u autobusu navodio imena 
brda.« ' 

»Aha, primjeti tetka Julka. »Dražestan čovjek. 
Ali nema novaca.« 

Petnaesto poglavlje 


TRI PITANJA IZA VRATA 


Kad je Hagedorn stigao s baldrian kapljicama, 
njih je troje sjedilo jednodušno zajedno. Sjedinila 
ih je briga, da bi on mogao nanjušiti njihovu tajnu. 
»Tetka Julka je također ovdjel« reče on veselo. 
»Jesu li kovčezi raspremljeni? A kako Vam se sviđa 
moj prijatelj Eduard?« 

»Odličnol« odgovori ona iz dubine duše. 

»Eduarde, evo kapljice«, reče Hagedorn. 

»Kakve kapljice?« upita Schulze. 

»Baldrian kapljice naravno!l« izjavi Fritz. »Co- 
vječe, mislim da te boli želudac?« 

»Ah pravo«, mrmljao je drugi, i onda morade na 
«dobro ili na zlo da popije baldrian kapljice. Sa zli- 
ičicom za kavu. Hagedorn je preporučivao to uporno. 


Hilda se veselila izrazima, koji se ponavljali kod 
njezina oca. Tetka Julka, koja nije bila shvatila, da 


se radi o izmišljenim bolovima želuca, bila je strašno 


uzbuđena i htjela napraviti bolesniku vruć oblog. 
Schulze se zaklinjao da mu je baš mnogo, mnogo 
bolje. 

»To mi znamol« reče tetka Julka nepovjerljivo. 
»To Vi uvijek tako činite!« 

Tajni se savjetnik i njegova kćerka lecnuše od 
straha. 

»To Vi uvijek činite tako, Vi muškarcil« pro- 
duži tetka prisutna duhom. »Nikada ne kažete, da 
Vam nešto manjka.« 

: Situacija je bila spašena. Gospođa Kunkel go- 
tovo da se umišljala da je veličina. Tako se spretno: 
nije bila još nikada izvukla iz kakve afere. 

Da, i zatim se gospodin Kesselhuth vratio sa 
svog četvrtog sata instrukcije u skijanju! Hramao je 
iz svih snaga. Jer je zabludom na vježbalištu naletio 
na Graswander-Toni-a. I obojica su bili, kao neraz- 
mrsiv čvor, pali u neki potok. 

Osobito dubok utisak napravile su na sjedoko- 
sog učenika skijanja bezbrojni ordinarni izrazi, ko- 
jima ga je bio obložio gospodin Graswander. Oni 
nisu jedan s drugim čuvali zajedno krave. 


Ujak se Polter raspitivao sućutno, kako se do-- 
godila ta nesreća, i preporučivao je neku firmu, koja: 


će popraviti razderano športsko odijelo. 
Kesselhuth se ogledavao oko sebe kao da nešto: 
traži. 


»Gospodin doktor Hagedorn sjedi u predvorju«,. 


reče portir. 


Kesselhuth otšepa dalje. Otkri stol za kojim su: 


sjedili Schulze i Hagedorn. 

Kada je, samo još nekoliko koraka udaljen, vi- 
dio, ko su bile one dvije žene, počne polako cvoko-- 
tati zubima. Prestraši se, pređe rukom preko očiju. 


Pa to nije moguće! Pogleda još jednom. Tada mu. 


pozlije. Najvolio bi bio da tlo pod njim propane. 
Ali nadaleko i na široko nije bilo nikakva ponora. 
Otšepa prema njima. Tetka Julka se zlorado kesila. 
»Šta Vam se to dogodilo?« upita Schulze. 
»Nije ništa opasno«, reče Kesselhuth. »Dogodio 
se sudar. To je sve. Ali osjećam, da se ne ću više 
baviti nikakvim sportom.« 


Tetka je Julka gledala gospodina Hagedorna. 


hipnotički. »Zar nas ne ćete predstaviti?« 
Mladi čovjek upozna poštovane osobe jednu s 


drugom. Stisci su ruku bili izmjenjeni. To se obavilo: 


.vrlo formalno. Kesselhuth se nije usudio da govori. 

Svaka je primjedba mogla biti potpuno obrnuto: 
shvaćena. 

»Vi ste sigurno gospodin, kome pripada paro- 
brodarska linija?« upita Hilda. 

»Tako je«, reče Kesselhuth odrešito. 

»Šta njemu pripada?« upita tetka Julka i držaše, 
kao da je nagluha, ruku iza uha. 


»Parobrodarska linija«, reče gospodin Schulze 
strogo. »Štaviše vrlo velika linija! Zar ne?« 


»O dal tako je velikal« Kesselhuth raširi obje 
ruke, kako bi otprilike naznačio opseg svoje linije. 

»Ako nije veća, pa dobro je«, reče gospođa 
Julka i djetinjski se cerekala. »Pa kako su onda ve- 
liki brodovi?« Kesselhuth se nervozan digne. »Mo- 
ram se presvući. Inače eto kihavice.« Tri put kihne. 
»Smijem li zamoliti nazočne, da nakon večere budu 
moji gosti u baru?« 

»Prima se«, reče Schulze. »Vidjet ćemo, koliko: 
će podnijeti tetka Julka.« ' 

Ona se naprći. »Svi ćete vi biti pod stolom, dok: 
se ja opijem. Kad je moja sestra 1905 slavila svadbu, 
ispila sam posve sama dvije boce malinovca.« 

»A ovaj put ćete Vi valjda biti malo brže s onu: 
stranu«, reče Kesselhuth. »Inače bi me šala skupo 
stajala.« Zatim otšepa uza stepenice. Bio je nalik: 
na kakvu potučenu vojsku. 

Hagedorn je od časa do časa proždirao Hildu 
svojim pogledima. Najedamput se nasmija. »Doduše: 
nevažno je — ali ja još uvijek ne znam Vaše obitelj- 
sko ime.« 

»Ne?« upita ona. »Komično, šta? Predstavite to: 


sebi: zovem se točno kao Vaš prijatelj Eduard!« 


»Eduarde«, reče mladi čovjek, »kako se ti zo- 
veš? Ah, oprosti, izgleda da se meni danas muti. 
Vi se zovete Schulze ?« 

»Otkad se ti sa mnom opet vikaš?« upita Eduard. 

»Pa on misli mene«, izjavi Hilda. »Tako je, go- 
spodine doktore, zovem se točno kao Vaš prijatelj.« 

»No, takav slučaj!« usklikne Hagedorn. 

»Schulze je vrlo rašireno ime«, primjeti Eduard 
i omjeri Hildu ljutito. 

»Unatoč tomu, unatoč«, reče Fritz s osjećajem. 
»Taj me slučaj značajno ganuo. To je kao da se iza 
toga skriva kakva kob. Možda ste Vi jedno drugom 
svojta, a da to uopće ne znate?« 

Na tom mjestu razgovora tetka Julka se zagrc- 
ne i gospođica ju je Hildegard morala što brže od- 
vesti u sobu. Na stubama reče iscrpljena: »Pa to je 
prava pravcata konjska kura. Zar niste mogli pro- 
naći sebi, koje drugo ime?« 

Hilda energično strese glavom. »Nisam mu mo- 
gla lagati. Da se tačno tako zovem kao njegov pri- 
jatelj Eduard, pa to je istina.« 

»Ako to dobro svrši...« reče Kunkelova, »po- 
jesti ću metlu.« 


»Zar ta djevojka nije divna?« upita Fritz. 

»Pa jest«, gunđavo reče Eduard. 

»Jesi li vidio da ima, kad se smije, malu rupicu?« 

»Da.« 

»A u zjenicama ima zlatno blistavu točkicu.« 

»To mi još na njoj nije nikada udarilo u oči«, 
reče Schulze. 

»Šta misliš, koliko joj je godina?« 

“ »U kolovozu će joj biti 21 godina.« 

Fritz se smijao. »Okani se tih svojih dosjetaka, 
Eduarde. Ali otprilike moglo bi biti tako. Ne misliš 
, li ti također da je moram oženiti?« 

»No pa«, reče Schulze. »Što se tiče mene.« Ko- 
načno opazi da trabunja i malo se sabere. »A možda 
nema ni pare«, ubaci on. 

»Vrlo je moguće, dapače«, reče Hagedorn, »pa 
ja također nemam! Sjutra ću je upitati, hoće li mi 

da m o e 


biti ženom. Onda ćemo se odmah zaručiti. I čim ja 
nađem mjesto, ženidba je. Hoćeš li biti mje 


kum ?« 


»Pa to se razumije!« izjavi Šilnulsh, 
Hagedorn se počeo zanašati. »Znaš li da sam kao 


preporođen? Čovječe, što li ću sada trčati oko ber- 
dinskih tvrtaka! Sveukupne ću glavne ravnatelje. te- 


meljito oblijetati. I salijetavati ih govorom toliko, 
da uopće ne će doći na pomisao da me izbace van. 
»Možda će uspjeti kod tvornice Tobler- Werke.« 
. »Ko zna«, reče Fritz skeptično. »S preporukom 
još nikad nisam imao sreće. Ne, drugačije ćemo to 
napraviti. Kad budemo u Berlinu, provalit ćemo k 
staromu Tobleru u stan! Znaš li ti, gdje on stanuje?« 
»Negdje u Grunewald-u.« 


»Adresu ćemo mi već pronaći. Jednostavno ide- 
mo tamo, zvonimo, odgurnemo sluškinju na stranu, 
sjednemo u njegovu sobu i ne idemo prije van, dok 
nas ne bude namjestio. U najgorem slučaju tamo 
ćemo prenoćiti... Sa sobom ćemo ponijeti par 
obloženih kruhova. Je li dobro?« 


»Grandiozna ideja«, reče Schulze. »Ja se već ve- 
selim Toblerovu licu. Mi ćemo već staroga dobričinu 
udesiti, zar ne?« 

»U to on može biti siguran!« primjeti Hagedorn 
oduševljeno. »Gospodine tajni savjetniče — kazat 
ćemo — Vi imate doduše mnogo milijuna i zaslu- 
žujete svake godine još par k tomu, i time je za- 
pravo suvišno, da dva tako talentirana stručnjaka 
za reklamu, kao što smo mi, dolaze upravo k Vama. 
Bolje da radimo za tvornicu, kojoj je rdavo, kako 
bi se opet sanirala. Ali, gospodine šavjetniče, nika- 
kva reklama nije tako dobra, da ne bi bila skopčana 
s troškovima. Mi propagandisti smo vojskovođe; ali 
naše vojske leže, upravo svezane, u Vašoj blagajni. 
Bez trup4 ne može ni najbolji strateg dobiti bitke. 
A reklama je rat! Treba osvojiti glave milijuna ljudi. 

Treba te glave učiniti zaposjednutim područjem, 
gospodine tajni savjetniče Tobleru! Čovjek ne smije 
konkurenciju pobijati istom na trgu, mora je pobi- 
jediti najprije u krugu misli onih, koji sjutra hoće 
da kupuju. Mi stručnjaci za reklamu smo spremni, 
da od jednog prodajnog artikla, koji je podložan 
slobodnoj utakmici, pomoću psihologije napravimo 
monopolski artikl! Dajte nam samo slobode da se 
krećemo, Sirel« Hagedorn udahne. 

»Veličanstveno!« reče Schulze. »Bravo, bravo! 
ako nas ni tada Tobler još ne angažira, onda uopće 
ne zaslužuje svoju sreću.« 

»Ti to veliš«, izjavi Fritz patetično. »Ali ne će 
valjda biti tako luckast.« 

Schulze sažme ramenima. 

»Možda ću je već večeras upitati«, reče Fritz 
odlučno. 

»Koga?« 

»Hildu.« 

»Šta?« 

»Hoće li biti mojom ženom.« 

»A ako ne će?« 

»Na tu pomisao još nisam nadošao«, reče Hage- 
dorn. Bio je iskreno prestrašen. »Nemoj me strašiti, 
Eduarde!« 

»A ako roditelji ne će?« 

.»Pa možda ih ni nema više. To bi bilo najudob- 
nije.« 

»Ne budi tako grub, Fritz! No, a ako zaručnik 
ne će? šta onda? 

Hagedorn poblijedi. »Ti pretjeravaš. Pa moja 
Hilda nema zaručnika!« kk 

»Ja te ne shvaćam«, reče Schulze. »Zašto zgod- 
na, pametna, vesela djevojka, što ima rupicu i u 
zjenici zlatnu točkicu — zašto ne bi imala zaruč- 
nika? Zar misliš, da je ona na tebe mislila već go- 
dinama ?« 

, 


Fritz skoči. »Ubit ću te! Ali prije toga idem u 
njezinu sobu. Ostani tu, Eduarde! Budeš li imao 
pravo, onda ću te privezati za kotač. Pobrini se, mo- 
lim, da dotle nađeš kakav pristali kotači« I zatim . 
dr. Hagedorn otrči uza stepenice. 

Tajni je savjetnik Tobler gledao za njim smije- 
šeći se. 

Nekoliko je minuta kasnije stigao gospodim 
Johann Kesselhuth, baš u smokingu, natrag u pre-: 
dvorje. Još uvijek je malo šepao. »Srdite li se na“ 
mene, *gospodine tajni savjetniče?« upita on snužde-- 
no. »Obećao sam gospođici Hildegard, da ću je svaki: 
dan obavještavati o nama. Tko li je mogao slutiti, 
da bi one ovamo došle? A tome je kriva samo Kun- 
kelova, ona nezgrapnica.« 

»Pa već je dobro, Johanne«, reče Tobler. »Više 
se ne da promijeniti. Znate li, što je najnovije?« 

»Je li nešto s privrednom krizom ?« 

»Ne direktno, Johanne. U najskorije vrijeme 
bit će jedne zaruke.« 

»Hoćete li se opet oženiti, gospodine tajni sa- 
vjetniče?« 

»Ne, Vi stari magarče. Dr. Hagedorn će se za- 
ručiti!« 

»Pa s kim, ako se smije pitati?« 

»S gospođicom Hildom Schulze!« 

Johann počne da se zrcali kao sunce koje iz- 
lazi. »Tako valja«, reče. »Onda ćemo skoro biti 
djed.« 


Nakon dugoga traženja našao je Hagedorn sobu 
tetke Julke i njezine nećakinje. 


»Milostiva gospođica ima 81«, reče sobarica i 
nakloni se. 


On pokuca, 
Začuje korake. »Šta je?« 

»Moram Vas nešto prešno upitati?« izusti on. 
»Ne može se«, odgovori Hildin glas. »Presvla- 
čim se.« ' 
. »Onda ćemo se poigrati triju pitanja iza vrata«, 

reče on. ć4 

»Dakle, odapnite, gospodine doktore!» Ona pri- 
sloni uho na ključanicu, ali je čula samo glasno uz- 
buđeno kucanje svoga srca. »Kako glasi prvo pita- 
nje?« 

»Točno kao drugo«, reče on. 

»A kako je drugo pitanje?« 

»Točno kao treće«, reče on. 

»A kako glasi treće pitanje?« ; 

On se nakašljavao. »Imate li Vi već zaručnika, 
Hilda?« 

Ona zašuti dugo. On zatvori oči. Zatim — iz- 
gledalo mu kao da je vječnost prošla — očuje tri 
riječi: »Još he, Fritz.« 

»Hural« viknu on, da je sve odjeknulo u hod- 
niku. Zatim otrči. ? 

Vrata se pokrajnje sobe otvore oprezno. Tetka 
Julka zirkaše kroz otvor i promrlja: »Ti mladi ljudi! 
Kao u doba miral« 


148 


Šesnaesto poglavlje 


NA _WOLKENSTEINU 


Gospođa se Kunkel, što se tiče njezine izdržlji- 
vosti u piću, bila zabunila. Možda nije mogla pod- 
nijeti, jer je od svadbe svoje sestre, anno 1905, izi- 
šla iz treninga. Istina je, da se na dan nakon njezina 
dolaska u Bruckbeuren probudila s katastrofalnom 
glavoboljom. Nije se mogla ništa više sjećati, i do- 
ručak joj se sastojao od piramidona. 

»Kako je zapravo jučer bilo još?« upita ona. 
»Jesam li govorila mnogo gluposti?« 

»Pa nije bilo tako rđavo«, odgovori Hilda. »Ali 
ste bili počeli istinu govoriti! Stoga sam morala 
neprekidno s doktorom Hagedornom plesati.« 

»O, Vi jadnical« 

»To baš ne. Ali su me strašno tištile moje bijele 
cipele. A nisam smjela dopustiti da se to primjeti. 
Inače on ne bi bio više .plesao, a tada bi sve tajne, 
koje pred njim imamo, bile odane.« 

»Pa jednog dana će ih ipak morati da doznal« 

»Sigurno, moja gospođo. Ali ne prvo veče, niti 
pred mojom pijanom tetkom, koja mi uopće nije 
tetka.« 

Gospođa Kunkel namršti čelo. Osjećala se uvri- 
jedenom. »A šta se događalo zatim?« upita ne- 
voljko. 

»Onda Vas je Johann odnio u krevet.« 

»Šta za Boga milogal« viknu tetka Julka. »To 
mi je još trebalo!« 

»To je Johann također rekao. Ali moralo je 
biti. Vi ste naime zahtjevali od gospode, od jednog 

do drugog, da s Vama plešu. Najprije ste plesali 
s gospodinom Spalteholzom, nekim tvorničarom iz 
Gleiwitza; zatim s misterom Sullivanom, nekim en- 
gleskim kolonijalnim časnikom; zatim s gospodinom 
Lenzom, nekim trgovcem umjetnina iz Kčlna; ko- 
načno ste se štaviše naklonili pred nadkonobarom, 
a tada smo uvidjeli, da je vrijeme da Vas odstra- 
nimo.« 

Gospođa je Kunkelova izgledala sva crvena. 
»Jesam li rđavo plesala?« upita tiho. 

»Naprotiv. Gospodu ste bravurozno naokolo 
njihali. Bili su s Vama oduševljeni.« 

, Stara debela dama odahne. »Je li se doktor iz- 

jasnio ?« ' 

»Hoćete li se jasnije izraziti?« upita Hilda. 

»Je li četvrto pitanje iza vrata postavio ?« 

»Ah tako! Vi ste jučer popodne prisluškivali! 
Ne, četvrto pitanje nije postavio.« 

»Pa zašto ne?« 


»Možda stoga što nije bilo nikakvih vrata«,- 


reče gospođica Tobler. »Osim toga nismo bili ni 
sami.« 

Gospođa Kunkel reče: »Pa ja Vas posve ne ra- 
zumijem, gospođice Hilda.« 

»Ukoliko ja znam, to ne zahtjeva nijedan čo- 
vjek.« 

»Takav nezaposlen doktor, pa to nije čovjek za 
Vas. Kad samo pomislim, kakvu li biste partiju mo- 
gli napraviti!« 

»Pa ne budite sad tako zgodnil« reče Hilda. 
»Praviti partije! Čim ja to čujem! Pa ženidba nije 
nikakav izleti« Ona ustane, obuče svoj norveški ha- 
ljetak i ode na vrata. »Hajdete! Neka Vam bude na 
volju. Napravit ćemo partiju prije luncha!« 

Tetka Julka klimaše iza nje. Sa stepenica se 
morala vratiti, jer je bila zaboravila torbicu. Kada 
je došla u predvorje, stajali su ostali već pred ho- 

telskim vratima i bacali grude snijega ij 
Kažimira. z Pie VOA 
Ona iziđe napolje i upita: »Pa kuda će se ići?« 
Gospodin Schulze pokaza na bregove. A Hage- 
dorn viknu: »Na Wolkenstein!« 

" Gospođa se Julka strese. »Hodite Vi samo na- 
prijed!« zamoli. »Ja ću odmah za Vama. Zaboravila 
sam rukavice.« 

Gospodin Kesselhuth se nasmiješi zlorado i 


reče:. »Ostanite Vi samo tu. Ja ću Vam posuditi 
svoje.« 


. Kada gospoda Kunkel ugleda postaju žične že- 
ljeznice u dolini, trgnu se. Muškarci su je morali 
opet hvatati. Trzala se i jaukala, kada su je gurali u 
vagon. Bilo je kao da su stoku tovarili. Ostali su se 
suputnici smijali. 

»Zar da moram tamo gore?« viknu ona. »A ako 
se prekine lanac?« 

»Radi toga su tu dva pričuvna lanca imjeti 
kondukter. jd ti PSE 

»A ako se i ti pričuvni prekinu?« 

»Onda ćemo izići na samoj pruzi«, ustvrdi Ha- 
gedorn. 

Ona se i dalje vrpoljila, dok Hilda reče: »Draga 
teta, zar hoćeš, da se mi ostali srušimo bez tebe?« 

. Gospođa .Kunkel trenutak  umuknu, pogleda 
svoju nećakinju i gospodina Schulzea smjerno i po- 
trese glavom. »Ne«, reče blago krotko kao janje, 
»onda ni ja ne ću više živjeti.« 

.. Vagon se podizao i sklizao iz predvorja. Za- 
vrijeme Prvih desetak minuta držala je tetka Julka 
oči zatvorene. Svaki je put, kad bi njišući se i ljulja- 
jući se mimoišli koji stup, bezgiasno micala usnama. 

Polovinu su pruge bili otprilike već prešli. Ona 
oprezno otklopi kapke i zažmiri kroz prozor. Leb- 
djeli su upravo iznad nekoga ponora obilato posta- 

vljena hridinama, ledenim stupovima i smrznutim 
slapićima. Ostali su suputnici gledali pomno u gran- 
dioznu dubinu. Gospođa Julka zastenja, i zubi joj 
zacvokotaše. 

»Pa zar ste Vi takva  plašljivical« primijeti 
Schulze ljutito. 

Bila je uzbuđena. »Mogu se ja strašiti, koliko 
hoću! Zašto baš moram biti smiona? Kako dolazim 
do toga? Smionost je stvar ukusa. Imam li pravo, 
gospodo? Kad bih bila general, što se tiče mene! 
To je nešto drugo. Ali ovako? Kada smo, moja se- 
stra i ja bili još djeca — moja sestra je udata u 
Halle-u na. Saale*) — i, štaviše dobro, za nekoga 
poštanskog nadnadzornika, djece također imaju, dva 
komada, ona su već dugo izišla iz škole, šta sam za- 
pravo hotjela kazati? pravo, znam već opet — tada 
smo bili za velikih praznika na nekom imanju —— 
pripadalo je nekome daljnjem ujaku od našega oca, 
zapravo su bili samo prijatelji iz mladosti i nikakva 
svojta, ali mi smo ga djevojke nazivale ujakom, 


kasnije je morao imanje prodati, jer je gospodarima - 


vrlo teško, ali to već svi znate, možda je on također 
već mrtav, po svemu mislim da jest, jer ja sam danas 
— naravno mora da je mrtav, jer 120 godina nema 
nikakav čovjek, ima naravno izuzetaka, prije svega 
u Turskoj, čitala sam. Oh, moja glava! Nisam trebala. 
prošle noći onoliko piti, nisam navikla, osim toga 
sam stranu gospodu angažirala za ples. Možete me 
ubiti, ne znam više ništa o tome, to je grozno, šta. 
se sve čovjeku može dogoditi u takvom stanju... .« 

Bum! Žična se željeznica zaustavi. Dospjeli su 
na najgornju postaju. Ljudi su izlazili glasno se 
smijući. 

»Ta stara žena mora da se prepila«, reče neki 
skijaš. »Ah«, odgovori drugi. »Ona je još od sinoć 
pijana!« 

*) To bi njemački moglo značiti i: u predvorju dvorane: 

Tetka Julka i oba starija gospodina sjedjeli su 
udobno u naslonjačima. 

»Zar se ne ćeš najprije malo diviti panorami, 
draga tetko?« upita Hilda. Ona je stajala pokraj: 
Hagedorna na prsobranu i gledala uokrug. 

»Pustite me s Vašim bregovimal« progunđa 
tetka. Prekriži ruke preko svog kostima i reče: »Ja; 
lijepo ležim.« 

. »Mislim da smetamo«, prošapće Hagedorn. 


Schulze je imao dobar sluh. »Hajte da se izgu- 
bitel« zapovjedi. Ali da ste za jedan sat natrag. 
Inače će biti vike! Hajde, stupajl« Zatim mu još ne- 
što pane napamet. »Fritz! ne zaboravi da sam za- 
stupnik tvoje majke!« 

»Pamćenje mi je od juče vrlo oslabilo«, izjavi: 
mladi čovjek. Zatim pode za Hildom. Ali ga još 
jedamput zadržaše. Iz jednoga naslonjača ispruži se 
prema njemu neka ženska ruka. Bila je to Mallebrć. 
»Servus, gospodine doktore!« reče ona i zavibrira 
pri tom svojim lijepim altom. Rezignirano je gledala 
u njegove oči. »Smijem li Vas upoznati sa svojim: 
mužem? Stigao je jutros.« jana 

»Kako radosno iznenađenjel« reče Hagedorn i 
pozdravi nekoga elegantnog gospodina crnih brko- 
va i umorna pogleda. 


»Čuo sam već o Vama«, reče gospodin von 
Mallebrć. »Vi ste tema razgovora ove sezone. Moje 
poštovanje!« 

; Hagedorn se oprosti žurno i ode za Hildom, 
koja je stajala podno drvenih stepenica u snijegu 
i čekala. »Već opet neka obožavateljica?« upita ona. 

On slegne ramenima. »Htjela je da joj budem 
spasilac«, izvjesti. »Ona pati na kroničnoj sposob-' 
nosti prilagođivanja. Budući da su njezini posljednji: 
ljubavnici bili više ili manje površne prirode, odlučila 
se, bojeći se da ne zapusti svoj bogati unutarnji 
život, na radikalno liječenje. Htjela se uzvinuti uz. 

kakva vrijedna čovjeka. Taj vrijedni čovjek trebao 
sam biti ja. Ali sad je već stigao suprug!« 


Pošli su upoprijeko putem, koji je vodio prema 


ipostaji. Upravo je bio došao slijedeći vagon žične 


željeznice. Ispred sviju suputnika izišla je gospođa 
Casparius. Zatim je muškarački turila ruke u dže- 
pove od hlača i žurno koracala gore prema hotelu. 
Za njom je, opterećen sa dva para skija, stenjao 


Lenz iz Kočina. 


Plava Bremenka ugleda Hagedorna i Hildu, oči 


joj se natmure i vikne: »Halo, doktore! Šta rade' 
Vaše male mačke? Pozdravite ih s moje strane!« 
Iščezne golemim koracima u hotel. 


Hildegard je koracala šuteći pokraj Fritza. Istom 
kada su, nakon jednog zaokreta, bili sami, upita 


«ona: »Je li ova inpertinentna osoba također htjela 


da bude spašena?« 
Hagedornovo je srce lupalo. Već je ljubomorna, 


pomisli on ganuto. Zatim rekne: »Ne. Ona je imala 


druge planove. Izjavljivala je da smo mi mladi, čili 
i zdravi. Tako nešto da nameće dužnosti. Platonski 


'predgovori da se sveđu na najmanju mjeru.« 


»A šta je htjela s Vašim mačkama?« 
»Prije je nekoliko dana pokucala na moja vrata. 


Viknuo sam: unutra! jer sam mislio, da je Eduard. 


Ali je bila gospođa Casparius. Legla je na skupo- 
cjeni persijski ćilim i igrala se s mačkama. Zatim je 


«došao Eduard, i onda je ona otišla.« 


»To je koješta«, primjeti Hilđegard. »Mislim, 
gospodine doktore, da bi na Vas kogod morao pa- 
ziti. Inače ćete počiniti odviše gluposti.« 

On je zdvojno klimao glavom. »Tako to ni u 


kakvom slučaju ne može dalje. To jest: pa Eduard 


pazi na mene.« 
»Eduard?« upita ona posprdno. »Eduard nije 
dosta strog. Osim toga to nije nikakva briga za 


kakva muškarca!« 

»Kako li imate pravo!« usklikne on. »Ali tko bi 
to inače činio?« 

»Pa pokušajte jedamput s kakvim oglasom u 
novinama«, predloži ona. »Traži se guvernanta.« 

»Gospođica guvernanta«, popravi on savjesno. 
»Stan i košta gratis. Ljubazan postupak osiguran.« 

»Dakako!« reče ona srdito. »Najmanje 60 godi- 
na stara! Oružni list preduvjet!« Ona sađe s puta i 


stane se spoticati, grdeći preda se, preko sniježne 


poljane, koja je bila bijela kao cvat. 

On se počne truditi, da donekle drži korak. 

Najedamput se _ ona okrene. »Ne_smijite se!« 
viknu sva izvan sebe. »Vi, razuzdaniče!« Zatim lju- 
tita otrči dalje. 

»Hoćete li odmah da stanete!« zapovjedi on. 

U isti mah propane ona u snijeg. Propala je bila 
do bokova. Najprije joj se lice prestrašilo. Zatim je ' 
počela divlje da mlatara i da se trza. Ali je zapadala 
sve dublje u snijeg. Izgledala je kao da će utonuti. 

Hagedorn pohiti u pomoć. »Uhvatite za ruku!« 
reče on zabrinuto. »Izvući ću Vas van.« 

Ona otrese glavom. »Usudite se samo! Ja nisam 


jedna od onih, koje se daju spašavati.« U očima su 


joj bile suze. 

Sad se nije mogao više zadržati. Prigne se, 
ščepa je, izvuče je iz vijavice, obuhvati je objema 
rukama i poljubi u usta. 

Kasnije rekne ona: »Ti nitkove! Ti smeće! Ti 
huljo! Ti, trgovče bijelog robljal« A zatim ga poljubi, 
bez cmakanja, dugim poljupcem za uzvrat. Pri tom 
je u početku lupkala svojim malim pesnicama po 
njegovim ramenima. Iza toga su joj se pesnice ras- 
tvorile. Zatim su joj se, posve polako sklapale oči. 
Još uvijek su visjele suze u dugim tamnim Ken 
vicama. 


»No, kako je bilo?« upita Schulze, kada su se 
povratili. 

»To bi se teško dalo opisati«, reče Hagedorn. 
»Da, da«, primjeti gospodin Kesselhuth s razu- 
mjevanjem. »Ovi ledenjaci i izgledi i sniježne po- 
ljane svukuda! Tu čovjeku stane jezik.« 
. »Prije svega sniježne poljane!« potvrdi mladi 
čovjek. Hilda ga pogleda osorno. 

Tetka se Julka upravo probudi. Lice joj je bilo: 
pocrvenjelo. Zijevala je i trljala oči. 

Hilda sjedne i reče: »Dođi, Fritz! Kraj mene je 
još slobodno .jedno mjesto.« 

Tetka nastavi elektrizirana. »Pa šta se to dogo- 
dilo?« 

»Ništa naročito«, reče mlada djevojka. 

»Ali ti se s njim tikaš!« viknu stara gospođa. 

»Ja to Vašoj nećakinji ne mogu prigovoriti«, 
primjeti Hagedorn. i 

»Pa on također meni veli til« reče Hilda. 

»To je tako«, izjavi Fritz. »Hilda i ja smo za- 
ključili, da zavrijeme slijedećih pedeset godina go- 
vorimo jedno drugome ti.« ' 

»A.onda?« upita tetka Julka. 

»Onda ćemo se rastaviti«, ustvrdi nećakinja. 

»Moje najsrdačnije čestitkel« poviče gospodin 
Kesselhuth razveseljen. 

Dok je tetka još uvijek nastojala da se snađe, 
upita Schulze: »Draga gospođice, imate li Vi slu- 
čajno kakve svojte?« 

.»Ja sam tako slobodna« izjavi mlada djevojka. 
»Slučajno imam jednog oca.« 

Hagedornu se to vrlo svidi. »Pa je li barem 

zgodan?« upita. 


»Dade se s njime izići na kraj«, veli Hilda. »Na 
sreću ima vrlo mnogo pogrešaka. To je njegov 
očinski autoritet potpunoma potkopalo.« 

»A ako mene apsolutno ne mogne da podnosi ?« 
upita mladi čovjek zabrinuto. »Možda on hoće da 
se ti udaš za kakva bankovnog direktora. Ili za ka- 

kva veterinara iz susjedstva. Ili za kakva savjetnika, 
koji svako jutro sjedi naprama njemu u tramvaju. 
Sve se to u životu događalo. No, i kad on istom čuje 
da ja nemam ni namještenja!« 

»Pa ti ćeš već naći kakvo«, utješi ga Hilda. »A 
ako još štogod ima protiv, više ga ne ćemo na ulici 
ni pozdraviti. To naime on nikako ne podnosi.« 

»Ili učinit ćemo ga što je god brže moguće 
desetorostrukim djedom«, odredi Fritz, »a onda 
ćemo mu svih desetero djece staviti u pisaći stol. 
To uvijek djeluje.« 

Tetka Julka zinu i začepi svoje uši. Schulze reče: 
»Tako valja! Vi ćete ga već predobiti, toga staroga 
'klipana!« 

Gospodin je Kesselhuth odmahivao rukom. »Ne 
biste trebali o gospodinu Schulzeu govoriti tako 
prezirno, gospodine Schulze!« 

Tetki je Julki bilo već dosta. Ustane i htjede 
natrag u Bruckbeuren. »Ali sa žičnom željeznicom 
se ne vozim!« 

»Pješke je pruga još opasnija«, reče Hagedorn. 
»Osim toga traje četiri sata.« 

»Onda ostajem ovdje gore i čekam do pro- 
ljeća«, izjavi tetka kategorički. 

»Pa ja sam već kupio karte za povratak!« pri- 
mjeti gospodin Kesselhuth. »Zar da Vaša karta pro- 
padne?« 

Tetka se Julka stane boriti sama sa sobom. 
Bilo je to da joj se smiluješ. Konačno reče: »To je 
naravno nešto drugo.« I zatim korači kao prva pre- 
ma postaji. 

Štedljivost pravi junake. 

Sedamnaesto poglavlje 


NADE I OSNOVE 


Rano popodne, dok su ostali malo spavali, Hil- 
degard i Fritz odu u šumu. Držali su se za ruke. Od 
časa su do časa gledali jedno drugo. Po koji put su 
zastajali, cjelivali se i milovali nježno po kosi. Igrali 
su se skrivanja. Većinom su šutjeli, i bili bi zagrlili 
svaku jelu. Sreća je bila na njihovim ramenima kao 
nekoliko metričkih centi konfeta. U. 

Fritz je razmišljao: »Pa zapravo smo mi ipak 
dva prilično pametna stvorenja.  Predpostavljam 
svakako da je to istina. Kako se onda događa da 
se mi ponašamo točno tako blesasto kao ostali 
ljubavni parovi? Držimo se za ručice. Gegamo se 
s rukom pod ruku kroz golu prirodu. Najvoljeli 
bismo jedno drugomu odgristi vrhove nosova. Zar 
to nije idiotski? Gospodična, molim za Vaše ne- 
mjerodavno stanovište!« 

Hilda prekriži ruke na prsima, nakloni se tri 
puta i reče: »Uzvišeni Sultane, dopusti svojoj vrlo 
dostojnoj sluškinji da primjeti, da pamet u ljubav- 
nom koncertu narodA još nikada nije svirala prvu 
violinu.« ' 

»Ustanite, prepoštovana groficel« vikne on pa- 
tetično, premda ona uopće nije klečala. »Ustanite! 
Ko je tako pametan da spoznaje granice pameti, 
mora biti nagrađen. Imenujem Vas svojom soba- 
ricom A la suite!« ; 

Ona se nakloni po dvorski. »Odmah ću plakati 


od ganuća, Veličanstvo, molim da mi se dopusti da. 


se kupam u svojim suzama.« 

»Neka Vam budel« izjavi on kraljevski. »Ali 
nemojte se prehladiti!« 

»Nipošto, majstore«, reče ona. »Temperatura 
mojih suza, kako po iskustvu znam, običava da va- 
rira između 26 i 28 stepena Celsiusa.« 

»Pa dobrol« vikne on. »A kada ćete nastupiti: 
službu u momu dvoru?« 

»Čim ti htjedneš«, izjavi ona. Zatim počne iz- 
nenada da pleše, unatoč svojim sportskim okovanim 
cipelama. »Radi se o labudu na umoru«, pridometne- 
ona razjašnjujući. »Molim da se naročito pazi na 
moj dugi vrat.« 

»Plešite, molim dalje!« reče on. »Navečer ću Vas: 
cpet odvesti.« i 

On ode. Ona glasno vičući potrča za njim i 
prikaže mu da se plaši. On je uzme za ruku i reče: 
»Ludo dijete!« 

»Ali labud je ipak umro«, izjavi ona revno. »A. 
s jednom tako velikom morskom pticom sama u 
šumi — huhuhu!« : 

On joj udari šamarčić, a zatim proslijede putom. 
Nakon nekoga vremena on se uozbilji. »Koliko no- 
vaca moram zaslužiti, da se možemo vjenčati? Imaš. 
li ti kakve velike zahtjeve? Šta stoji prsten, koji 
imaš na prstu?« 

»Dvije hiljade maraka.« 

»Ah, ti zelena devetko«, viknu on. 

»Pa to je lijepo«, reče ona. »Možemo ga zalo-. 
žitil« 

»Odmah ću te preko koljena! Mi ne ćemo živjeti“ 
od onoga što ti založiš, nego od onoga, što ja za- 
radim.« 

Ona pritisne rukama o bokove. »Aha!_ to bi 
ti tako pristajalo! Ti odvratni sebičnjače! Svi su 
muškarci sebični. Čitala sam jednu knjigu. U njoj je 
pisalo.. ,Privredni novac i monogamija' zvala se ta 
knjiga. Vi ste podmukao, sitničav rod, brrri« Ona 

se stresala kao kakav mokar pas. »Četiri bismo mje- 
seca mogli živjeti od prstena! U stanu od tri sobe 
s indirektnom rasvjetom! Centralno loženje i lift, 
uključivo! A nedjeljom bismo mogli jedno s drugim 
gledati na prozor! Ali ne! Radije ćeš me strpati u 
kakvu kutiju od konzerve kao mlado povrće. Dok 
dobijem sijedu bradu. Ali ja nisam nikakvo mlado 
povrće!« 
»Ipak«, usudi se on primjetiti. 


»Bacit ću taj glupi prsten u snijegl« vikne ona. 
I zbilja to učini. Na to su na sve četiri gmizali po 
šumi. Konačno nađe on prsten. 

»Haj!l« napravi ona. »Sad pripada Tebi!« 

On ga natakne na njezin prst i reče: »Posudit ću 
ga tebi do daljega.« Nakon jednog časka upita: »Ti 
dakle misliš da možemo s petstotina maraka mje- 
sečno izlaziti na kraj?« 

»Pa jasno.« 

»A ako ja manje zaradim ?« 

»Onda ćemo izlaziti s manje«, primijeti ona 
osvjedočeno. »Ne smiješ novac tako ozbiljno uzimati 
Fritz. Kada svi konopi popucaju, isisavat ćemo moga 
oca. Da tako zna, zašto je na svijetu.« 

»Pa ti si budalasta«, reče on. »Ti se ne razu- 
miješ u novac. A o muškarcima znaš još manje. Tvoj 
bi otac mogao biti perzijski šah. — Ne bih htio da 
mi pokloni ni pare.« 

Ona se digne na nožne prste i prošapće mu u 
uho: »Predragi, moj otac je ipak, ali ne šah per- 
zijski!« 

.»Pa tu smo« reče on. »Vidiš li opet da uvijek 
imam pravo.« 

»Ti si tvrdoglavac«, odvrati ona. »Za kaznu će 
sada mala Hildegard pasti u duboku nesvjesticu.« 
Ona se ukoči, prebaci se u njegove raširene ruke, 

oprezno žmirkaše kroz svoje spuštene vjeđe i: zašilji 
usne. (Ne zato da zazviždi.) 


Međutim su starija gospoda uspješno završila 
popodnevni sanić. Johann se, po stepenicama za slu- 
žinčad, pope u peti kat i donese cvijeće, kutiju ci- 
gara, nove britvice za brijanje kao i plavkaste hlače 
tajnoga savjetnika Toblera, koje je bio izglačao. 

Tajni savjetnik je stajao bez hlača u svojoj 
električno ugrijanoj potkrovnici i reče: »Stoga ja 
tražim kao kakav luđak! Htjedoh upravo u donjim 
gaćicama da odem na čajanku.« 

»Ja sam, dok ste Vi spavali, odnio hlače iz Vaše 
sobe. Izgledale su skandalozno.« 

»Glavna je stvar da Vam se sada sviđaju«, pri- 
mjeti Tobler, Obuče se. Johann mu očetka kaput i 
očisti cipele. Zatim odu i pokucaju usput na vrata 
gospođe Kunkel. Tetka je Julka u hodniku impo- 
zantno šumjela. 

»Pa Vi ste se naličilil« reče Johann. 

»Posve, posve malo«, odvrati ona. »Inače čovjek 
ispane iz okvira. Ne možemo konačno da svi jedno 
s drugim hodamo naokolo kao skitnice! Gospodine 
tajni savjetniče, donijela sam sa sobom par odijela. 
Zar se ne ćete konačno preobući? Danas ujutro su 
ljudi gore na brdu primjećivali koješta ružno.« 

»Zatvorite usta, Kunkeloval« zapovjedi Tobler. 
»Svejedno!« 

»Neki je gospodin s naočalima rekao: Ako ovog 
čovjeka pose u žito, sve će se ptice razletjeti! A 
jedna dama. 

»Morate pm ustal« progunđa Johann. 

Dama reče: »Tako nešto morao bi prometni 
savez narkotizirati i poslati kući.« 

»Gruba ženal« primjeti tajni savjetnik. »Ali 
takvi su ljudi.« ' 

Zatim su u predvorju popili kavu. Gospoda je 
Kunkel jela tortu i gledala plesne parove. Oba su 
muškarca čitali novine i pušili crne cigare. 


Iznenada uniđe boy, priđe k stolu i reče: »Go- 
spodine Schulze, morate doći gospodinu portirul« 

Tobler, koji je zaronio u misli i čitao novine, 
reče: »Johanne, pogledajte šta hoćel« 

»Vrlo rado«, prošapće gospodin Kesselhuth. »Ali 
to se ipak ne može tako.« 

Tajni savjetnik odloži list. »To je zaista nemo- 
guće.« Pogleda boya. »Pozdravite ga i recite mu 
da čitam novine. Ako što gospodin portir od mene 
hoće, neka dođe ovamo.« 

Mladić napravi blesavo lice i ode. Tajni savjet- 
nik ponovo uhvati novine. Gospođa Kunkel i Johann 
gledali su napeto prema portirovoj loži. 

Malo iza toga dođe čiča Polter. »Čujem da ste 
vrlo zaposleni«, reče on mrgodeći se. 

Tobler ravnodušno kimnu i čitaše dalje. 

.»Koliko će to trajati?« upita portir i zacrveniše 
mu se jabučice. 

»Teško bi to bilo kazati«, reče Tobler. »Istom 
sam kod uvodnika.« 

Portir se već bio uznojio. »Ravnateljstvo hbtite 
Vas je htjelo moliti za neku malu uslugu.« 

»Oho, smijem li konačno čistiti dimnjak ?« 

»Trebali biste par sati nadzirati skijašku dvo- 
ranu. Dok posljednji gosti budu unutra. Sepp je 
spriječen.« 

»Ima li depiteša upita drugi. »Da ga nije pod- 
vornikovičino dijete zarazilo?« - 


Portir zaškrguće zubima. »Razlozi ne mijenjaju 


ništa na stvari. Smijemo li na Vas računati?« 
Gospodin Schulze otrese glavom. Izgledalo je 


da mu je samom žao što mora da otkaže. »Danas 


ne mogu. Možda drugi put.« 


162 


Gosti sa susjednih stolova oko njega naćuliše 
uši. Gospođa Casparius, koja je sjedjela na pokraj- 
njem stolu, ispruži vrat. 

Čiča Polter snizi glas. »Je li to Vaša posljednja 
riječ?« ' 

»Zaista«, uvjeri Schulze. »Vi znate, kako ja vo- 
lim pomoći, kada uistinu nemate osoblja. Ali danas 
nisam pravo raspoložen. Mislim da barometar pada. 
Ja sam senzibilan čovjek. Laku noć!« 


Portir priđe još korak bliže. »Hoćete li za mnom 
konačno!« Pri tom stavi svoju desnicu na Schulzeovo 
rame. »To je neočekivano, molim!« 

Ali uto se Schulze okrene i udari energično 
portira po šakama. »Smjesta da ste odmakli ruku. 
od mog odijela!« pridometne prijeteći se. »Htio bik 
Vas upozoriti da se ja lako rasrdim.« 

Portir stisne pesnice. Dah mu je zviždao. Pod- 
sjećao je na stroj za kavu, koji je dostigao stepen 
vrenja. Ali samo reče: »Mi ćemo još govoriti.« Za- 
tim ode. Na pokrajnjim se stolovima uzbuđeno ša- 
putalo. Oči su bremenske plavke otrovno blistale. 

»Trebali ste mu jednu prilijepiti«, reče tetka 
Julka. »Uvijek isto, gospodine tajni savjetniče. Vi 
ste odviše dobroćudni.« 

»Mir!« prošapće Tobler. »Djeca dolaze.« 

Kada se doktor Hagedorn presvlačio za večeru, 
donese lift-boy preporučeno pismo i, s preporukama 
od portira, par inozemnih maraka. Fritz potvrdi: pri- 
mitak. Boy stade s noge na drugu. a 

»Ti možda hoćeš napojnicu?« upita Hagedorn. 

»Hvala lijepo«, reče boy. Gad 

»Ne mogu ti ništa dati.« 

»Pa Vi mora da ste nevjerojatno bogati.« (“4 

.. »Ostavio sam svoj imetak u Berlinu.« 


Boy zakoraca prema vratima i reče: »Možda 
će još biti na mjestu, kad se vratite.« Zatim ode. 

Hagedorn otvori omot. Tko li mu šalje prepo- 
ručena pisma? Čitajući posrtao je preko ćilima. 
Pane na divan, među tri mačke, koje su se igrale, 
i hipnotiziran zazuri u pismo. Zatim okrene omot. 
Komad papira ispane van. Ček preko petstotina ma- 
raka! Uzbuđen je prolazio rukom kroz kosu. 
| Jedna se mačka uspne na njegovo rame. Stane 
trljati svoju glavu o njegovo uho i prčsti. On usta- 
ne, budući da ga je snašla vrtoglavica, uhvati se za 
stol i polako priđe k prozoru. Pred njim su ležali 
snijegom zasuti perivoj, sklizalište ravno kao ogle- 
dalo, dvorana za skijaše s bijelim krovom. Par na- 
slonjača su zaboravili da sklonu. Hagedorn od tog 
svega nije vidio ništa. : 

Mačka bojažljivo zadre svojim šapama u plavi 
kaput. Zguri se. On počne trčati kroz sobu uzduž 
i poprijeko. Ona je tužno mijaukala. On je uzme sa 
svoga ramena, postavi je na stolić za pušenje i od- 
makne se. Prigne se, uzme ček, pismo također. Zatim 
rekne: »Sad je \brade nestalo!« Nešto pristalijega 
nije palo napamet. 

. Najedamput istrči iz sobe. U hodniku ga sretne 
sobarica. Pogleda ga smiješeći se, zaželi mu dobro 
veče i upita: »Je li gospodin doktor namjerice za- 
boravio da sveže kravatu?« : 

On stane. »Kako molim? Ah, tako. Ne. Hvala 
iijepo.« Povrati se u svoju sobu. sos 

Stane zviždukati. Nešto kasnije, ostavivši vrata 
široko otvorena, ode dolje k portiru i zatraži tiska- 
nicu za brzojav. 

.»Oprostite, gospodine doktore. Da li namjerno 
niste svezali kravatu?« 

»Kako?« upita Hagedorn. »Pa bio sam upravo 
zato još jedamput u sobil« Uhvati se za ovratnik od 
košulje i otrese glavom. »Stvarno! no, najprije mo- 
ram brzojaviti.« Nagne se nad formular i napiše 
adresu:  »Mesarnica  Kuchenbuch, Charlottenburg, 

Mommssenstrasse 7.« Zatim napiše: »Nazovi utorak 
10 sati stop zamoli majku na telefon stop da bude 
spremna veselo saopćenje. Fritz Hagedorn.« 

On pruži formular preko stola. »Da moja majka. 
dobije brzojav, pomislila bi da sam dospio pod ka- 
kvu lavinu. Zato brzojavljujem mesaru iz isusjed- 
stva. Taj čovjek je dobroćudan.« 

Portir kimnu glavom udvorno, premda nije ra- 
zumio, o čemu se radi. 

Hagedorn ode u blagovaonicu. Ostali su sjedjeli 
već za stolom. Reče: »Dobar tekl« I sjedne. 

»Da li namjerno niste svezali kravatu?« upita , 
tetka Julka. 

»Oprostite«, reče on. »Danas sam nesretan.« 

»Zbog čega, mladiću?« upita Schulze. 

Hagedorn kucnu kašikom o čašu. »Znate li, što 
se dogodilo? Ja sam angažiran! Od slijedećega 
prvoga imam namještenje! Sa osamstotina maraka 
mjesečno! To je napretek! Eduarde, zar nisi još do- 
bio nikakvog pisma? Ne? Onda ćeš ga dobiti. Na- 
daj se! Pišu mi, da smo nas dvojica ubuduće jedan 
s drugim zajedno zaposleni. Veseliš li se, vragolja- 
ne. Ah, lijep je životi« Pogleda vlasnika parobro- 
darskih linija Johanna 'Kesselhutha. »Mnogo Vam 
hvala. Tako sam sretan!« Stisne ganuto ruku dosto- 
janstvenom starom gospodinu. »Eduarde, zahvali se 
i til« 

Schulze se smijao. »Gotovo bih bio već zabora« 
vio. Dakle najljepša hvala, gospodine!« 

Kesselhuth se u neprilici njihao na svojoj sto- 
lici tamo amo. Tetka je Julka gledala, ne shvaćajući, 
čas jednog čas drugog. 

Hagedorn turi ruku u džep i izvadi ček od 
preko petstotina maraka i stavi ga pokraj Hildina 
tanjura. »Posebni poklon! Djeco, to ti je neka ple- 
menita tvrtka! Petstotina maraka dok još nisi ni 
malim prstom maknuo! Šef odjeljenja piše, da se u 

interesu poduzeća što bolje oporavim. Što bolje! šta: 
velite na to?« ' 

»Divno, divno«, reče Hilda! »Onda možeš odmah 
sjutra svojoj majci nešto poslati, ne?« 

“On kimnu glavom. »Dakako! Dvijestotine ma- 
raka! Osim toga ona dolazi rano Kuchenbuchovima. 
Sve ću joj. pripovijedati na telefon.« 

»Kuchenbuchovi?« upita Eduard. 

»To je mesar, kod kojega mi kupujemo. Upravo 
sam mu poslao brzojav. On mora da krepku udovicu 
polako pripravi. Inače će se ona smrtno prestrašiti.« 

»Krepka udovica?« primijeti Hilda. »To mora da 
sam već jedamput čula.« I tada joj pane na pamet 
stara dama, s kojom se sukobila na peronu, kada 
ič njezin otac odlazio u Bruckbeuren. Iz vlaka se 
bio nagnuo neki mladi čovjek i staru damu nazvao 
»krepka udovica«. I tada su se on i Hilda bili po- 
gledali. I tada je vlak bio zapsikao iz hola,.. Ona 
reče: »Ali ja se mogu i prevariti.« 

| »Sigurno si u zabludi«, primjeti Fritz. »Ta je 
oznaka moj patent. A ako si je čula, mora da si i 
mene vidjela.« 

»No baš«, reče ona. »Čestitam ti od svega srca 
na tvome namještenju.« 

»Ja tebi također«, odgovori on veselo. »Sada 
ćeš konačno dobiti muža.« 

»Pa koga?« upita tetka Julka. »Ah, tako, znam 

već. No da. Ali da znate, gospodine doktore, ja ni- 
sam baš jako za to.« 
"= »Žao mi je«, reče on. »Ali ja na žalost, ne mogu 
imati nikakva obzira prema Hildinoj tetki. To bi 
bilo previše. Draga, da li će tvoj otac biti s tim spo- 
razuman? Osamstotina maraka su ipak pristojna 
svota.« 


Gospođa se Kunkel stane smijati. 

»Pazi«, reče Hilda. »Mi ćemo štaviše štedjeti 
,» Te d eti. 
Ne trebamo nikakve sluškinje, nego neka mi slon 
sedmicom dolazi dvorkinja.« 
»Ali ako mali bude, uzet ćemo sluškinj izjavi 
Hagedorn zabrinuto. E oi 
»Koji mali?« upita tetka. 
»Naš malil« reče Hilda ponosno. 
.. >Nadjenut ćemo mu ime Eduard«, primjeti bu- 
dući tata. «S obzirom na moga prijatelja.«: 
Pa bude djevojčica?« upita Schulze zabri- 
nuto. 
.. >U tom, bih slučaju ja predložio Eduardine«, 
izjavi gospodin Kesselhuth. 
»Vi imate dosjetljivu glavu«, reče Schulze pri- 
znajući. iu 
»Bit će sigurno mali«, uvjeravao je Hagedorn. 
Hilda primjeti: »Ja također to osjećam.« I tada 


pocrveni sve do iza ušiju. 


Tetka g Julka nastojala da bi došli do kakva 
novog predmeta za razgovor. Upita: »Koj i 
tvrtka uposlila?« T X I imi Mon 

Hagedorn se udari u prsa. »Začudit ć 
tetice. Tvornica Tobler-Werkele nih tae 

Tetka Julkica se zaista začudi. Začudi s 
X s S , e tako 
jako, da joj u grkljan zaluta kost od pileta. Oči joj 
se iskolače. Kašljala je iz najdublje duše. Zališe je 
vodom. Podigoše joj ruke uvis. Ona se otrgne, baci 
izmučen pogled na gospodina Schulzea i uteče. 

»Događa li joj se to često? it i 
nje više nije bilo. ' aki akni 

Otkada je moja tetka, htjede Hilda reći. Ali 
ugleda kako su oči njezina oca i sluge Johanna upe- 
rene na nju i izjavi: »Mora da ju je radost obhrvala.« 


Iste se večeri, sat kasnije, započne riedsišknak, 
koji nije mogao ostati bez posljedica. Gospođa Ca- 


sparius dođe k čiči Polteru, koji je sjedio za svojim 

stolom i pregledavao neke engleske novine. »Hotjela 
bih nešto s Vama govoriti«, izjavi. 

On polako ustane. Noge su ga bolile. »Mi se 
poznamo već pet godina, zar ne?« 

»Dakako, milostiva gospođo. Kada ste kod nas 
bili prvi put, stanovali su u hotelu baš akademski 
skijaši.« To je zvučilo nekako privlačivo. 

Ona se nasmiješi, turi ruku u svoj mali brokatni 
džep i dade mu svežnjić novčanica. »To je petstotina 
maraka«, izjavi ona povrh toga. »Ta mi svota upra- 
vo preostaje.« 

On uzme novac. »Milostiva gospodo, izvolite 
sa mnom raspolagati!« 

Ona izvadi cigaretu iz zlatne kutije. On joj pri- 
pali. Pušila je i ispitljivo ga gledala. »Nije li se Za- 
pravo nitko od gostiju tužio na gospodina Schul- 
ze-a?« 

»O, ipak«, reče on. »Opetovano su se obavje- 
štavali, kako da takav prnjavo odjeven čovjek sta- 
nuje baš u našem hotelu. K tome još da se takav 
čovjek ponaša bezobrazno da ne može gore. Sam 
sam se danas s njim sukobio, tako da se to ne da 
opisati.« 

»To bi opisivanje bilo suvišno«, izjavi ona. 
»Sjedjela sam za pokrajnim stolom. Bilo je skanda- 
lozno! Onakvu drskost niste trebali dopustiti. To 
pokopava dobar glas vašega hotela.« 

Portir slegne ramenima. »Šta mogu protiv toga, 
milostiva gospođo? Gost ostaje gost.« 

»Slušajte! Stalo mi je, da se gospodin Schulze 
smjesta izgubi. Za razloge ne trebate znati.« 

On se ne iznenadi. a 

»Vi ste inteligentan čovjek«, reče ona. »U tom 
smislu radite kod direktora hotela! Pretjeravajte: 
pritužbe, koje su bile protiv Schulze-a. Pridometnite 
još k tome da više nikad ovamo ne ću doći, ne.bude 

li se što poduzelo. Gospodin Lenz ide uostalom sa 
mnom d'accord.« 
»A šta će se praktično dogoditi?« 

a. »Gospodin Kiihne treba sjutra Schulze-u pred- 
ložiti, da u interesu gostiju i hotela otputuje. Taj 
je čovjek očevidno vrlo u nuždi. Podajte mu kakvu 
novčanu odštetu! Visina svote mi je posve svejedno. 
Dajte mu tristotine maraka. To je za nj imetak.« 

»Razumijem«, reče portir. 


»To bolje«, naglasi ona oholo. »Što Vam pre- 
ostane od petstotina maraka, pripada, razumije se, 
Vama.« 

On se nakloni zahvaljujući. »Učinit ću što je do 
moje moći, milostiva gospodo.« 

»Još jedno«, reče ona. »Ako taj gospodin 
Schulze sjutra popodne ne bude otišao, putujem 
s večernjim vlakom u Sankt Moritz. Također ćete, 
molim, to kazati Vašemu direktorul« Hitro se 
nakloni i ode u bar. Večernja je haljina šumjela. 
Zvučila je kao da je neprestance šaputala svoju 
cijenu. 

Osamnaesto poglavlje 


RAZORENE ILUZIJE 


Slijedećeg jutra malo nakon osam sati zazvoni 
kod gđe Hagedorn u Mommsenstrasse. Stara go- 
:spođa otvori. 

Vani je stajao šegrt od mesara Kuchenbucha. 
Bio je gotovo dva metra visok, a nazivali su ga 
Karlić. »Lijćpo Vas pozdravlja majstor«, reče Kar- 
lić. »A u deset sati će dr. Hagedorn nazvati iz Alpa. 
Ali ne trebate se prestrašiti.« 

»Ne treba se prestrašiti?«, upita stara dama. 

»Ne. On nam je sinoć poslao brzojav, a mi smo 
Vas trebali, molim, pripraviti na radostan događaj.« 

»To je njemu slično«, reče mati. »Radostan do- 
gađaj? Ha! Odmah ću doći dolje. Samo čas, donijet 
ću Vam napojnicu. Za put.« Iščezne, donese komad 
-od pet pfeniga i dade ga Karliću. On se zahvali i 
odbati niza stepenice. 

Točno u 9 sati pojavi se gospođa Hagedorn kod 
Kuchenbuchovih u dućanu. 


»Karlić je naravno opet napravio kakvu buda- 
daštinu«, reče mesarova gospođa. »Dolazite sat pre- 
<Tano.« 

»Znam«, reče mati Hagedornova. »Ali kod kuće 
nemam mira. Možda će telefonirati ranije. Ja Vas 
ne ću nimalo smetati.« 

Gospođa se Kucherbuch dobroćudno nasmija. 
:O smetanju da nema ni govora. Zatim pruži staroj 
gospođi brzojav i ponudi joj da sjedne. 

»Kakav li je!« primjeti gospođa Hagedorn ujed- 
ljivo. »On čini upravo tako kao da sam ja kakva 


kutija za cimt. Tako se brzo ja zaista ne prestrašim.« 


»Pa šta li to on hoće?« upita .mesarova žena. 


»Ja sam strašno uzbuđena«, ustanovi stara go- 
spođa, Zatim dođoše mušterije, i ona morade za- 
tvoriti usta. Gledala je svake minute tri put na zidnu 
uru, koja je visjela iznad kobasica i salama. U du- 


ćanu je bilo studeno. A kameni je pod bio vlažan. 
Vani je bila bljuzgavica. 


Kada tik nakon deset sati zazvoni telefon, bila 


je ona upravo potpuno rastrešena. Drhtavo otrči do 


iza tezge, progura se mimo sjecišta za meso, pri- 
tisne grčevito slušalicu na uho i reče gospođi 
Kuchenbuch: »Valjda ću ga jasno razumjeti. On je 
tako daleko!« Zatim ušuti i napeto prisluškivaše. 
Najedamput joj se lice zazrcali, kao kakva svečana 
dvorana koja je netom bila u tami. »Da?« vikhu ona 
jasnim glasom. »Ovdje Hagedorn! Fritz, jesi li ti? 
Jesi li slomio nogu? Ne? Tako valja. Ili ruku? Ta- 
kođer ne? Onda sam vesela, moj sinko. Jesi li zaista 
zdrav? Kako? Šta veliš? Moram mirno slušati? Fritz, 
ponašaj se lijepo. Tako se ne govori sa svojom 
majkom. Ni telefonski. Šta je?« 


Ona je ćutala prilično dugo, slušala je napeto 
i nenadano poskoči malo u zrak. 


»Sinko, sinko! ne šali se? Osam stotina maraka . -. 


mjesečno? Ovdje u Berlinu? Ali to je lijepo. Predoči 
sam sebi, da bih morao u Kčnigsberg ili u Kčln, a 
da ja sjedim u Mommsenstrasse i hvatam muhe. Šta 
sve trebam? Govori glasnije, Fritz! neko je u dućanu. 
Ah tako, moram se čvrsto držati! radost, moj sinko. 
Pa čemu? Šta si se? Ti si se zaručio? Ne straši se! 
Hildegard Schulze? Ne poznam. Zašto baš odmah 
zaručio? Za to se čovjek treba najprije pobliže upo- 
znati. Ne? Ne protivurječi. To ja znam bolje. Ja 

sam već bila zaručena, dok ti još nisi bio na svi nje. 
Kako se ti u to uzdaš? Ah tako!« 

Ona se smijala. 

»No, ja ću već tu gospođicu pogledati malo na 
povećalo, ako mi se ne sviđa, ne dopuštam. Čekati 
i piti čaj. Čaj piti, rekla sam. Pozovi je k nama na 
večeru! Je li razmažena? Ne? Tvoja sreća! Šta si 
otposlao? Dvije stotine maraka? Pa ja ne trebanr 
ništa. Dakle dobro. Kupit ću par košulja. I šta još. 
trebaš. Zar ne moramo prestati, Fritz? Inače će biti. 
preskupo. Šta sam još htjela pitati: Imaš li dosta: 
. rublja? Je li lijepo vrijeme? Tamo se također ras- 
krabljuje? Ali to je šteta. I pozdravi djevojku s moje: 
strane. Ne zaboraviti! I svoga prijatelja. Ti, taj se 
zove također Schulze! Ona je možda njegova kćerka?“ 
Ne. Uopće nisu kakva svojta? Tako, tako.« 

Sada stara dama ponovo stane slušati dulje vre- 
mena. Zatim nastavi: »Dakle, moj dragi sinko do: 
radosnoga viđenja! Ostani mi zdravo! Nemoj zalu- 
tati pod tramvaj. Znam ja. Nema ih uopće u vašemu 
zabačenomu selu.« Ona se smijala. »Meni je vrlo 
dobro. Zahvaljujem ti, što si nazvao. To je od tebe 
vrlo lijepo. Znaš li već, kada imaš najpovoljniju vezu 
za ured? Zar još ne znaš? Aha, a kako se zove tvrt- 
ka? Tobler-Werke? Oni koji su ti podijelili na- 
gradu? Ah, što će se veseliti gospodin Franke. Na- 
ravno pozdravit ću ga. Razumije se. Tako, sada ćemo: 
objesiti. Inače će stajati dvostruko. Do viđenja, moj 
sinko. Da. Naravno! Do viđenja!« 

»Alaj su to dobre vijesti«, reče gospođa Buona 
buch kimajući. 

»Osam stotina maraka mjesečno«, reče stara 
dama. >A prije toga već godinama ni pare!« 

»Osam stotina maraka i zaručnica!« 

Gospođa Hagedorn kimnu glavom. »Malo pre- 
više najedamput, kako? Ali zato su tu konačno dje+ 
ca, da kasnije postanu roditelji.« 

»A mi djedovi i bake.« 

»U to se vrlo uzdamol« reče stara dama. Pogle- 
dom je omjeravala tezgu. 

»Dajte mi, molim četvrt funte rebara. | par ko- 
stiju napose. 

I osminu kuhane šunke. Dan se mora prosla- 
viti. « 


Fritz je već rano ujutro bio u banci i iskupio 
ček. Zatim je bio na pošti najavio telefonski razgo- 
vor s Berlinom i dok je čekao na spoj, uputio za: 
svoju majku dvije stotine maraka. 

Sada je, nakon razgovora, tumarao dobre volje 
kroz malo starinsko mjesto i kupovao. Ako čovjek 
godinama mora svaku paru deset puta prevrnuti, 
to je neobično zadovoljstvo. Godinama su se zubi 
stiskali. A sada sreća udarila kao munja, čovjek bi 
najradije urlikao. No briši! Što je prošlo, prošlo. 

Za gospodina Kesselhutha, svoga zagovornika, 
uzme doktor Hagedorn kutiju skupocjenih havana 
cigara. Za Eduarda kupi on, u nekom malom dućanu 
antikviteta, stari vrč od kositra. Za Hildu pronađe 
neke naročite naušnice u obliku grožđa. Bile su od 


jade, mutna zlata i polovičnih dragulja. U trgovini 


cvijeća konačno naruči za tetku Julku impozantnu 


kitu i zamoli prodavačicu da darove pošalje u hotel. 


Samom sebi ne pokloni ništa. 

Sat i po je bio u mjestu. Kad se vratio, Kažimir, 
neusporedivi snijegović, ležao je u posljednjim trza- 
jima. Jajolika mu se glava bila otopila. Posuda za 
konfitir, Kažimirova kaciga, stajala je na ramenima. 
Oči, nos, usta i brkovi bili su dragomu husaru spali 
na junačke grudi. Ali još su stajali uspravno. Umirao 
je stojeći, kako dolikuje jednome vojniku. 

. »Sretan put, mili Kažimirel« reče Hagedorn. 
»Bez glave ne može nitko proviriti kroz prozor.« 

Zatim uniđe u Grand hotel. Tu se međutim bilo: 
koješta dogodilo. | 

Neprilika je bila počela na bezazlen način, tim, 
što su tajni savjetnik Tobler, njegova kćer, Kun- 
kelova i Johann doručkovali, 

Oni su sjedjeli na verandi, jeli kruščiće i razgo- 
varali o tome, kako se snijeg kravi. »Kada bismo sa. 
sobom imali kola«, reče Hilda, »mogli bismo se od- 
vesti u Miinchen.« 

»Ne smiješ zaboraviti da sam ja siromah«, reče 
njezin otac. »Jedan ćemo se sat kuglati. To umiruje: 
živce. Gdje je uostalom moj zet?« 

»U banci i na pošti«, izvjesti Hilda. »Kako ste: 
spavali, Kunkelova?« 

»Jadno«, reče tetka Julka. »Sanjala sam straho- 
vite stvari. A to niste trebali sa mnom da činite!« 

»Pa šta?« upita Johann. 

»Kada je doktor Hagedorn pripovjedao da ga 
je namjestila tvornica Tobler-Werke, njega i k tome: 
još gospodina Schulze-a, a ona je kost pileća bila 
tako oštra, ja sam gore u sobi popila ulje, bilo je 
ogavno.« 

»Budemo li opet imali kakvo iznenađenje za 
Vas«, reče Johann, »dobit ćete najnježnije jelo, pa- 
huljice od krupice.« 

»To sve nema nikakve svrhe«, izjavi tajni sa- 
vjetnik. »Onda ćete progutati žlicu.« 

»Žlicu ćemo prije toga svezati za lanac«, primjeti 
Hilda. 

Gospođa Kunkelova se opet uvrijedila. 

Ali za to joj ne preostade mnogo vremena. Jer 
su u dvoranu svečano bili unišli portir i direktor: 
Kiihne i prišli k stolu. 

»Obadva izgledaju kao sekundanti, koji donose 
poziv na dvoboj«, ustvrdi tajni savjetnik. 

Johann je baš mogao da još promrmlja »težak 
zraki« uto se Karl Smjeli već naklonio i rekao: 

»Gospodine Schulze, htjeli bismo s Vama jedan čas: 
govoriti.« 


Schulze reče: »Jedan čas? Što se tiče mene.«: 

»Mi Vas očekujemo tamo u pisarnici«, izjavi 
portir. ' 

»Onda možete dugo čekati«, odvrati Schulze. , 

Hilda pogleda na svoju uru na ruci. »Minuta je 
upravo prošla.« 

Gospodin Kiihne i čiča Polter izmjeniše pogle- 
de. Uto priznade direktor, da se radi o nekoj deli- 
katnoj stvari. 

»To je veličanstveno«, reče tetka Julka. »Za tako: 
nešto ja sam uvijek. Hildegard, zatvori ušil« 


»Kako želite!«, reče direktor. »Htjedoh gospo- 
dinu Schulze-u zaštedjeti nazočnost svjedoka. Ukrat- 
ko, hotelska uprava, kojoj sam ja direktor, traži da: 
napustite naše prostorije. Nekoliko naših stalnih go- 
stiju dali su na to poticaj. Već su se od jučer gomi- 
lale pritužbe. Neki gost, koji, što je i shvatljivo, ne 
će da bude spomenut, izbacio je znatnu sumu. Koliko: 
je bilo?« 

»Dvije stotine nadali, reče čiča Polter dobro- 
ćudno. 

»Tih dvije stotine maraka«, primjeti Beti 
»izručit će Vam se, čim budete napustili hotel. 
Držim, da Vam novac ne će biti suvišan.« 

»Zašto zapravo da budem izbačen?« upita Schul-. 
ze. Postane malo bljeđi. Taj ga se doživljaj kosnu.. 

»O kakvom izbacivanju ne može biti ni govora«, 
reče gospodin Kiihne. »Mi tražimo, mi molimo, ako 
hoćete. Nama je do toga da zadovoljimo ostale: 
goste.« 

»Ja sam neka sramotna mrlja, kako?« upita 
Schulze. 

»Neskladnost«, odvrati portir. 


Tajni savjetnik Tobler, jedan od najbogatijih 
ijudi Evrope, reče žacnut: »Siromaštvo je dakle ipak 
sramota.« 

Ali čiča Polter razori tu iluziju. »Vi sve krivo 
razumijete«, izjavi on. »Ako kakav milijunaš dođe 
u ubožnicu s tri velika kovčega i tamo neprestance 
hoda u fraku, bogatstvo bi bilo sramota! Radi se o 
stanovištu.,« : 

»Sve u svoje vrijeme i na pravome mjestu«, 
ustanovi gospodin Kiihne. 

»A Vi niste na pravome mjestu«, reče čiča Pol- 
ter. 

Uto se digne tetka Julka, pristupi k čiči Polteru, 
zatreperi rukom nerazumljivo i reče: »Pazite da se 
udaljite, inače bit će svašta!« 

»Pustite portira na mirul« zapovjedi Schulze. 
On ustane. »Dakle dobro. Odlazim. Gospodin Kessel- 
huth budite tako dobri i naručite auto? Za dvadeset 
minuta putujem.« : 

»Ja također idem s Vama«, reče gospodin Kessel- 
huth. »Portir, moj račun. Ali malo nenadano!« Iščez- 
ne trčeći. 

»Gospodine!« vikne direktor za njim.  »Zašto 
hoćete da nas ostavite?« 

Tetka se Julka srdito nasmija. »Vi ste zbilja 
nešto najgluplje, što je ispalo! Valjda će se to s vre- 
inenom izgubiti. Za moju nećakinju i mene račun! 
Ali malo nenadanol« Ona odšumi i spotakne se o 
prag. 

Direktor promrmlja: »Naprosto da poludišl« 

»Gdje su dvije stotine maraka?« upita gospodin 
Schulze strogo. ; 

»Odmah«, progunđa portir, izvadi lisnicu i po- 
stavi dvije novčanice na stol. 

Schulze uzme novac, mane nadkonobaru, koji je 
stajao na vratima, i dade mu dvije stotine maraka. 

»Polovicu od toga dobije Sepp, s kojim sam čistio 
sklizalište«, reče on. »Ne ćete to zaboraviti?« 

Konobaru stane jezik, samo kimnu glavom. 

»Onda je dobro«, reče Schulze. Pogledao je 
hladno direktora i portira. »Udaljite se!« 

Obojica pođu jedan za drugim kao školska dje- 
ca. Tajni savjetnik Tobler i Hilda ostanu sami. 

»A šta je s Fritzom?« upita gospođica Tobler. 

Njezin otac pogleda za spodobama, koje su se 
gubile. Reče: »Sjutra ću kupiti hotel. Prekosjutra 
cbojica lete van.« 

»A šta će biti s Fritzom?« upita Hilda plašljivo. 


»To ćemo urediti u Berlinu«, izjavi tajni savjet- 
nik. »Vjeruj mi, to je najbolje rješenje. Zar da mu 
u ovoj nemogućoj situaciji pripovijedamo, tko smo 
mi zapravo?« 


Dvadeset minuta kasnije doveze se jedna velika 
limuzina. Pripadala je Lechneru Leopoldu, vlasniku 
taksia iz Bruckbeurena i on je lično sjedio za vo- 
lanom. Poslužitelji iznesoše na pokrajnji izlaz hotela 
nekoliko kovčega i prikopčaju ih ostrag na kola. 

Direktor i portir su stajali pred portalom i nisu 
se snalazili. 

»Naprosto da poludiš«, reče gospodin Kiihne. 
»Taj čovjek baca dvije stotine maraka kroz prozor. 
Pušta da mu propane besplatna karta i vozi se 
s autom u Miinchen. Tri gosta, koje pozna istom par 
dana, pridružuju mu se. Bojim se, da smo tu skuhali 
sebi poparu.« 

»A to sve zbog one pomamne Caspariusovet« 
primjeti čiča Polter. »Ona hoće samo da se Schulze 
udalji, kako bi se bolje mogla približiti malomu 
milijunašu.« 

»Pa, zašto mi to niste prije saopćili?« upita 
Karl Smjeli, uzbuđen. 

' Portir je mislio na tri stotine maraka, koje je 
kod te transferacije stavio u svoj džep, a uz to turi 
u nj i prijekor. 

Uto dođu tetka Julka i njezina nećakinja. Bile 
su natovarene Ss kutijama za šešire, kišobranima i 
torbicama. Direktor im htjedne priskočiti. »Nosite 
svoje ruke od toga!« zapovjedi tetka. »Bila sam 
samo dva dana ovdje. I meni je to dosta. Gdje god 
mognem, preporučivat ću Vas.« 

»Neutješljiv sam«, izjavi gospodin Kiihne. 

»Moje suučešće«, reče tetka. 

Portir upita: »Moje dame, zašto nas ostavljate 
tako nenadano?« 
»On kao da je pao s kruške«, reče tetka Juika. 


»Evo pismo za doktora Hagedorna«, reče Hilda. 
Čiča ga Polter primi bojažljivo i s poštovanjem. 
Mlada se djevojka okrene prema direktoru. »Prije 
nego zaboravim: Mi smo prije šest dana razgovarali 
teiefonski.« 

»Ne znam, milostiva gospođice!« 

»Pripravljala sam Vas tom prilikom na preruše- 
na milijunaša.« 


»Vi ste to bili?« upita portir. »A sada ostavljale - 


gospodina doktora Hagedorna samoga?« 


»Kako samo može čovjek biti tako blesast?« 
primjeti tetka Julka i kimaše glavom. 


Hilda reče: »Tetko, sada nikakvih razračuna- 
vanja! Sretno Vam, gospodo. Mislim da ćete još 
dugo promišljati na Vašu pogrešku, koju ste danas 
napravili.» Obje dame uniđu u Lechnerovu limuzinu. 

Malo vremena nakon toga pojave se Schulze i 
Kesselhuth. Schulze stavi na portirov stol jedno 
pismo za Fritza. 

Direktor se i čiča Polter naklone. Ali im to niko 
ne opazi. Auto se napuni. Johann je držao na sebi 
električnu peć. Kovčezi su bili puni. 

Lechner Leopold htjede već da poveze, kada 
dokasa Sepp, čuvar skijaške dvorane. Odavao je 
guturalne glasove od ganuća, uhvati Schulze-ovu 
ruku i izgledaše kao da je odlučio otrgnuti je. 

»Dobro je, Sepp!«, reče Schulze. »Bilo je lo 
jučer. Bili ste prema meni kod čišćenja sklizališta 


«vrlo prijazni.« 


Kesselhuth pokaza na jadne ostatke otopljena 
snijegovića. »Lijepi Kažimir je već nestao.« 

Schulze se nasmiješi. Sjetio se na onu zvjezdanu 
noć, u kojoj je Kažimir došao na svijet. »Ipak je 
bilo lijepo«, progunđa. Zatim kola odjure. Kaljuže 
od snijega na cesti su štrcale. 


Kada se Hagedorn povratio u hotel, predade mu 
portir dva pisma. »No?« reče Fritz, sjedne u pred- 
vorje i razdere kuverte. 

Prvo je pismo glasilo: »Moj dragi mladiću! Mo- 
ram, neočekivano i odmah, natrag u Berlin. To mi 
ie vrlo žao. Do skoroga viđenja. Srdačno te po- 
zdravlja tvoj prijatelj Eduard.« 

U drugom je pismu stajalo: »Moj predragi! Kad 
budeš čitao ove retke, tvoja je gospođica zaručnica 
već na putu. Ona to sigurno ne će ponovo učiniti 
Čim ju budeš našao, dopušteno ti je, da ju tako dugo 
tegliš za uši, dok se ne budu iskrivile. Valjda je to 
epristalo. Dođi, molim, skoro u Berlin, gdje ne če- 
kaju samo moje uši na te, nego i usta tvoje buduće 
supruge Hilde Hagedorn.« 

Fritz prokune nešto ružno i otrči prema ote. 
tiru. »Pa šta to znači?« upita on ne shvaćajući. 
»Sćhulze je otputovao! Moja je zaručnica a. 
vala! A tetka Julka?« 

»Otputovala«, reče portir. 

»A gospodin Kesselhuth?« 

»Otputovao«, prošapće portir. 

Hageđorn omjeri jadničko lice čiče Poltera. Tu 
nešto nije u redu! Zašto su njih četvero otišli? Ne- 

pričajte mi sad nikakve bajke! Inače bih mogao da 
budem naprasit!« 

Portir reče: »Zašto su one dvije dame i gospo- 
din Kesselhuth: otišli, ne znam.« 


»A gospodin Schulze?« 

»Nekoliko se gostiju bilo pritužilo. Gospodin je 
Schulze smetao sklad. Uprava ga je zamolila da 
oiputuje. On je smjesta zadovoljio tu molbu. Da će 
naposljetku otputovati četiri osobe, nismo očeki- 
vali.« 

»Samo četiri?« upita doktor Hagedorn. Pristupi 
pred vozni red, koji je visio na zidu. »Ja također 
putujem. Za jedan sat ide moj vlak.« Otrči uza ste- 
penice. Portir gotovo da se onesvijesti. Odvuče se 
4 pisarnicu, pane tamo na stolicu i javi Karlu Smje- 
lomu najnoviju nesreću. 

»Hagedornov odlazak mora biti spriječeni« od- 

lučno izjavi direktor. »Tako glasoviti milijunaš može 
strašno škoditi našem dobrom glasu, te bismo mogli 
slijedeće sezone zatvoriti našu butigu.« 
Popnu se u prvi kat i pokucaju na appertement 
7, ali Hagedorn ne odgovori. Gospodin Kiihne pri- 
tisne kvaku. Vrata su bila zakračunana. Čuli su sve 
“do na hodnik, kako se u sobi izvlače pretinci i za- 
«tvaraju vrata od ormara. 

»Sprema se vrlo šumno«, reče portir sav shrvan. 
'Odu žalosno dolje u predvorje čekajući da se mladi 
čovjek pojavi. 

Iziđe. »Kovčeg neka odnese sluga na kolodvor. 
Ja ću pješke.« ' 

“Obojica su oblijetali oko njega. »Gospodine 
doktore«, hlepio je Karl Smjeli. »To nam ne smi- 
jete napraviti.« 

»Ne naprežite se tako bez nužde!« reče Hage- 
dorn. 

Na vratima se sukobi s prodavačicom iz trgo- 
vine cvijećem. Ona donese darove, koje je on bio 

kupio prije dva sata. »Nešto sam zakasnila«, reče 
ona. 

»Istinita riječ«, reče on. 

»Bokor je zato postao naročito lijep«, uvjera- 
vala je. 

On se nasmija ujedljivo. »Taj bokor možete 
sebi staviti u zapučak! Zadržite sebi to povrćel« Ona 
se začudi, nakloni se i žurno udalji. 4 


Sad je Fritz, s jednim vrčem, kutijom cigara i 
originalnim naušnicama, stajao u Bruckbeurenu sam! 

Direktor upita: »Smijemo li Vas bar moliti, da 
u Vašim krugovima ne pripovijedate ništa o ovoj 
veoma nemiloj upadici?« 

»Clas našega hotela stoji na kocki«, primjeti 
čiča Polter popunjavajući. 

»U mojim krugovima?« začudi se Hagedorn. 
Zatim se nasmija. »Ah pravo! dužan sam Vam još 
izjavu! Vi me držite za milijunaša, zar ne? To je 
dakako pomutnja. Od mojih krugova je Bruck- 
beuren, dok postoji, siguran. Ja sam do jučer bio 
nezaposlen. Čudite se! Netko vas je nasamario. Sre-: 
tan ostanak, gospodo!« Portal se zatvori za njim. 

»Pa on nije nikakav milijunaš?« upita direktor 
žacnuto. »Sreću mora čovjek imati! Polter! Ljudski 
stvore, mlada nas je djevojka navukla na tanak led? 
Hvala Bogu! Mi smo bili tek glupani? Naprosto da 
poludišl« 

Portir uzbuđeno odmahne. Najedamput se udari 
po čelu. Izgledalo je kao da hoće ubiti vola. »Groz- 
no! Groznol« viknu. »Najbolje je, da se ubijem!« 

»Dakako«, izjavi direktor, još uvijek sa visine. 
»Ali čemu, molim lijepo? Nekoliko gostiju je otpu- 
tovalo prije vremena. I? Neka nas je mlada djevojka 
nasamarila. To ja mogu preboljeti.« 

»Ta će nam pripovijest slomiti vrat«, reče por- 
tir. »Mi smo bili kompletni. idioti!« 

»No, no«, kimnu glavom Karl Smjeli. »Nepravo 
mi činite.« ' . 

Čiča Polter učeno podigne kažiprst. | 

»Hagedorn nije bio nikakav milijunaš. Ali mlada 
djevojka nije lagala. To je prerušeni milijunaš bio 
ovdje! Oh, to je škandal! Mi smo ubijeni.« 

»Sad mi je sve zamršenol« vikne direktor uzne- 
mir&no. »Izrazite se konačno jasnije!« 

»Preobučeni je milijunaš prije sat vremena iz- 
bačen van«, reče portir grobnim glasom. »Zvao se 
Schulze!« 

Gospodin je Kiihne ćutio. : 

Portir je očigledno propadao. »I toga sam čo- 
vjeka pustio da čisti sklizalište! S naprtnjačom je 
morao dolje u selo, jer je podvornikovičino dijete 
imalo ospice! Heltai ga je slao da se penje uza skele 
i ljestve! Oh!« ' . 

»Naprosto da poludiš!« mrmljao je direktor 

hotela! ok rb 

»Moram leći, inače će me stojećke udariti kap.« 


Popodne uznemiri gospodina Kiihne-a na nje- 
govu ležaju jedan boy. ' . 
i s oheito od gospodina portira«, reče mali. »Mo- 
ram Vam saopćiti da gospođa Casparius odlazi ve- 
černjim vlakom.« I 

Direktor zastenje kao ranjen. 

»Nikada više da ne će doći u Bruckbeuren, veli 
portir da kažem. Ah da, i gospodin Lenz iz Kčina 
također putuje.« . NT: | 
: Direktor se jecajući prevrne i škrgućući zagrize 
u jastuk. 

Devetnaesto poglavlje 


MNOGOVRSNI SCHULZE-I 4 


U Minchenu je doktor Hagedorn imao punih 
šest sati vremena. Predade svoj kovčeg u garderobu. 
Zatim pođe preko Stachus-a, niz Kaufinger-ulicu, 
zaokrene lijevo i stane nasuprot Theatiner-crkve. 
Time je počinjao svaki njegov pohod u Miinchenu. 
Volio je već od studentskoga doba tu crkvenu fa- 
sadu. 


Danas je stajao tu kao tele pred šarenim vrati- 
ma. Neprestance je mislio na Hildu. Na Eduarda na- 
ravno također. Slika je crkve prodirala samo do 
očne mrene. 


Turi ruke u izlizani ogrtač, otrči natrag u grad, 
i prije nego ga i pogleda, sjedne u jedan od miin- 
chenskih poštanskih ureda i uzme listati po berlin- 
skom adresaru. Proučavao je rubriku »Schulze«. 
Kraj njega su bili bilježnica i olovka. 


Kakvoga stručnjaka za reklamu Eduarda Schul- 
ze-a nije bilo. Možda se Eduard unio kao »trgovac»? 
Hagedorn zapisa dotične adrese. Što se tiče Hilde- 
garde, slučaj je bio još tegobniji. Kakvo je ime 
imao, za Boga, njegov budući tast. I koje zanimanje? 
Čovjek ipak nije mogao da juri svim Schulze-ima, 
koji stanuju u Berlinu i pita: »Imate li prvo kćerku, 
i drugo je li ona moja zaručnica?« To je bila životna 
zadaća! 


Kasnije je Hagedorn gledao neki veseo film. 
Kadagod bi se zasmijao, stao se ljutiti. Nasreću u 
filmu je bilo samo nekoliko mogućnosti, koje potiču 

na smijeh. Inače bi se mladi čovjek zacijelo raspao 
u svojoj unutarnjosti. 

Nakon toga je u nekoj krčmi jeo kobasice s ku- 
pusom. Zatim se vratio na kolodvor, i pijući Paula- 
ner pivo, skupi se u čekaonici. Odlučio je da iznađe 
kakve smione naume za svoje buduće reklamne po- 
hode. Ali ne padne mu ništa ni najmanje na pamet. 
Neprestano je mislio na Hildu. Ako je ne nađe? I 


ako" se ne oglasi više? Šta onda? Nije isključeno, . 


da se ona predomislila? 

Vlak je bio tek slabo zaposjednut. Fritz je u 
odjelu bio sam. Do Landshut-a je trčao po njemu 
kao u kavezu tamo amo. Zatim legne, smjesta zaspe 
i sanjaše neobične stvari. Jedan se od snova odigra- 
vao u berlinskomu prijavnom uredu. 

Na vratima su stajala, alfabetski poredana, sva 
moguća obiteljska imena. Pred pločom na vratima 
»Schnabel do Schiitze« Hagedorn stane, pokuca i 
uniđe. 

Iza barijere je sjedio snijegović Kažimir. Na 
glavi je imao stražarsku kacigu i upita: »Šta želite?« 
Pri tom je pogladio svoje brkove i uopće izgledao 
strogo. 

»Imate li Vi Schulze-e pod sobom?« upita Fritz. 

Kažimir reče: »Sve Schulzove.« 

»Kako dolazite Vi na taj plural?« upita Fritz. 

»Naredba  predsjedništva«, odgovori Kažimir 
osorno. 

»Oprostite«, reče Fritz. »Ja tražim neku gospo- 
dicu Hildegard Schulze. Kad se smije, ima malu 
rupicu. Ne dvije kao druge djevojke. U svojim zje- 
nicama ima zlatne točkice.« 

Kažimir odmah počne listati u nekim ormarima 
po kartoteci. Zatim kimne. »Postoji. Ona je prije 
stanovala na radiotornju. Zatim se kasnije odjavila,. 
da ide u Alpe.« 

»Ali ona mora opet da je u Berlinu«, ustvrdi: 
Fritz. 

»Radio-tornju o tome nije ništa poznato«, reče: 
snijegović. »Izgleda da ona uopće ne stanuje. Možda. 
je otposlana. Pođite za mnom, ali da Vas nitko ne: 
vidi!« 

Sađu u podrum. Tu su u dugim redovima stajali 
mnogi ormari. Kažimir je otvarao jedan za drugim.. 
U svakomu su ormaru bila četiri pretinca. A u 'sva- 
kom je pretincu stajao po jedan čovjek. To su bili 
ijudi, koji nisu bili prijavljeni redarstvu i ostali, koji: 
su posve zaboravili, gdje su stanovali. I konačno: 
djeca, koja više nisu znala, kako se zovu. 

»Pa to je koješta«, primjeti Hagedorn pre-- 
strašeno. ' 

Odrasli su stajali u svojim pretincima ljutiti i 
zanešeni u misli. Djeca su plakala. Bio je to izrazito. 
žalostan vidik. U jednom je pretincu stajao neki 
stari učenjak, zapravo povjesnik, držao se za zabo- 
ravljeni kišobran i zahtijevao od Kažimira, da ga. 
konačno zatvori. Ruke je raširio i noge razmaknuo.. 
I neprestance je govorio: »Pa više uopće ne pada!« 

Fritz zatvori vrata. 

Bili su već zavirili gotovo u sve ormare, ali Hil-- 
degarde još uvijek nisu našli. 

Fritz najedamput stavi ruku iza uha. »U po- 
sljednjem ormaru urliče neka gospodica!« ' 

Snijegović otvori vrata. U krajnjem kutu, okre- 
nutih leđa prema gledaču, stajala je neka mlada 
djevojka i gorko plakala. 

Hagedorn usklikne od radosti. Zatim reče ga- 
nuto: »Gospodine sniježni stražaru, to je ona.« 

»Stoji okrenuta«, promrmlja Kažimir. »Ja ne: 
vidim nikakve rupice.« 

»Hildal« zovne Fritz. »Pogledaj nas, molim te! 
Inače ćeš morati da ostaneš ovdje.« 

Hilda se obrne. Malo joj je ljupko lice posve 
rasplakano. 

»Ja ne vidim nikakve rupice«, reče snijegović. 
»Opet ću zatvoriti.« 

»Hildicel« vikne Fritz. »Pa nasmiji se! Čiča ne 
će da vjeruje da imaš rupicu. Zapleši mu labuda na 
umoru! Ustanite, predraga grofice! Sutra ćemo za- 
ložiti tvoj prsten i voziti se za dvije hiljade maraka 
Achterbahnom! Ali smiji se! smiji se!« 


To je bilo uzalud. Hilda ga nije prepoznala. Ona | 


se ne nasmiješi i ne nasmija se. Stajala je u kutu i 
plakala. 

Kažimir turi ključ u ključanicu. Fritz mu pade 
na ruku. Snijegović ščepa mladoga čovjeka za kiku 
i potrese ga. 

»Pustite tol« vikne Hagedorn bijesno. 

»No, no, no«, reče netko. »Osvijestite se!« 

On se probudi. 

Pred njim je stajao kondukter. »Molim, vozne 
kartel« A vani je svanjivalo. 


Ujutro zazvoni kod gospođe Hagedorn u 
Mommsenstrasse. Stara dama otvori. Vani je stajao 
Karlić, šegrt mesara Kuchenbucha. 

»Halo!« reče ona. »Telefonira li moj sin opet?« 
Karlić otrese glavom. »Pozdravlja Vas lijepo moj 
majstor, danas je iznenađenje još veće nego prek- 
jučer. I ne trebate se, molim, prestrašiti. Pohodit će 
Vas netko.« 

»Pohoditi?« zapita stara dama. »Pohoda se 
čovjek ne plaši! Tko će doći?« 

Sa stepenica je vikalo: »Kuku! kukul« 

Gospođa se Hagedorn uhvati za glavu. Otrči u 
stubište i pogleda iza ugla. Kat na niže je sjedio 
na stepenicama njezin sin i kimao joj glavom. 

»Pa tu sve prestajel« reče ona. »Šta ćeš u Ber- 
linu, ti balavče? Ti pripadaš u Bruckbeuren! Ustani, 
Fritz! Stube su odviše hladne.« 

»Moram li se smjesta povratiti?« upita on. »lli 
ću najprije dobiti šalicu kave?« 

»Hajde u sobu«, zapovjedi ona. 

On pođe polako gore, prošulja se sa svojim 
'kovčegom mimo nje, kao da ga je strah. 

Karlić se naivno smijao iskreveljivši se. 

Mati i sin, držeći se za ruke, odšetaju u stan. 
Dok su doručkovali. Fritz je podrobno izvještavao 
o događajima prošloga dana. Zatim je pročitao oba 
oproštajna pisma. 

.»Tu nešto nije u redu, moj jadni sinko«, pri- 
mjeti mati dubokoumno. »Ti si sa svojom povjer- 
ljivošću opet nadrljao. Hajde da se okladimo?« 

»Ne«, odvrati on. 

»Ti uvijek sebi umišljavaš, da se na prvi pogled 
opaža, je li u jednome čovjeku zaista nešto ili nije«, 
reče ona. »Kad bi ti imao pravo, svijet bi morao 
izgledati malo drugačije. Kad bi svi pošteni ljudi 
izgledali pošteno i sve vucibatine kao vucibatine, 
onda bismo se mi mogli smijati. Pokvarili su ti taj 
lijepi put. Slijedećeg prvoga moraš u ured. Dopu- 
tovao si sedmicu ranije. Čovjek bi mogao da nogom 
o tlo udara!« 

»Ali upravo se stoga jamačno Eduard nije od 
mene oprostio!« vikne on. »Bilo ga je strah, da bih 
ja išao s njim, i htio je, da ja ostanem u Bruck- 
“beurenu! On nije ni mislio, da bih mogao doznati 
kako su ogavno s njim postupali.« 


»Onda je mogao bar da ti napiše svoju berlinsku 
adresu«, reče mati. »Čovjek bi s oplemenjenim srcem 
to bio učinio. Sada ti možeš govoriti što hoćeš. A 
zašto se gospođica nije od tebe oprostila? A zašto 
ti nije naznačila nikakvu adresu? Od djevojke, koju 
hoćeš da oženiš, možeš to zahtijevati! Sve, što je 
pravo.« 

»Ti njih dvoje ne poznaješ«, odvrati on. »Inače 
bi sve to razumjela isto tako kao ja. Čovjek se 

može u ljudima prevariti. Ali tako se vrlo u njima 


prevariti, to se ne može.« 
»A šta će biti sada?« upita ona. »Šta ćeš na- 
praviti?« 


On ustane, uzme šešir i ogrtač i reče: »Oboje: 


ću ih tražiti!« 
Ona je s prozora gledala za njim. Išao je preko 
ceste. 


Ide pokunjeno', pomisli ona. ,Kad pokunjeno 


ide, žalostan je'. 


Za vrijeme slijedećih pet sati vršio je dr. Hage- 


dorn prenapornu službu. Pohađao je ljude, koji su 
se zvali Eduard Schulze. Bio je to posve blesast: 


posao. Kada god je domaćin sam otvorio, moglo 
se još trpjeti. Tada je Fritz barem znao odmah da 


se opet može povratiti natrag. Trebao je samo 


pitati, da li postoji kćerka imenom Hildegard. 


Ali ako se pojavila kakva gospođa Schulze, bilo: 


je da poludiš. Nije konačno mogao jednostavno: 
pitati: »Je li Vaš gospodin suprug bio do jučer u 
Bruckbeurenu? Imate li kćerku? Da? Je li joj ime 
Hilda? Ne? Zbogom!« 


Pokušavao je na svaki način. Usprkos tomu 
dobio je utisak, da ga svugdje drže ludim. 

Osobito je rđavo prošao u Pragerstrasse i u 
Masurenallee. 

U Pragerstrasse viknu tamošnja gospođa Schulze 
uzbuđeno: »Dakle u Bruckbeurenu je bio nitkov? 
Meni kaže da dolazi iz Magdeburga. Je li imao kakvu 
babu sa sobom? Jednu debelu, crvenkasto plavih 
kosa?« 

»Ne«, reče Fritz. »To uopće nije bio Vaš muž. 
Činite mu nepravdu.« 

»A kako onda dolazite ovamo? Ne, ne, moj 
dragi! Ostanite Vi lijepo ovdje i čekajte, dok moj 
Eduard stigne kući! Tome ću ja već pomoći!« 

Hagedorn se morade svom snagom otrgnuti. 
Pobjegne. Ona stane za njim grditi da se sve stu- 
bište ljuljalo. ' 

Da, i kod Schulze-a u Masurenallee je postojala 
kćerka, koja se zvala Hildegard. Nije bila kod kuće. 
Ali je bio otac. Zamoli Fritza, da uniđe u salon. 

»Vi poznate moju kćer?« upita čovjek. 

»Ne znam pravo«, reče Fritz zbunjeno. »Možda 
je ona. Možda nije. Imate li slučajno pri ruci kakvu 
fotografiju od mlade dame?« 

Gospodin Schulze se nasmija prijeteći. »Ta ne 


.će valjda biti da Vi moju kćerku običavate sresti 


samo u tami!« 

»Nipošto, nipošto«, izjavi Fritz. »Htio bih samo 
ustanoviti da li su Vaša gospođica kćerka i Hilda 
identični.« 

»Pa Vaše su namjere ozbiljne?« upita gospodin 


'Schulze strogo. 


Mladi čovjek kimnu glavom. 
»To me veseli«, reče otac. »Imate li dobre do- 


hotke? Pijete li?« 


»Ne«, reče Fritz. »To jest nisam nikakav pija- 
nac. Dohodak je pristojan. Molim pokažite mi foto- 
grafiju!« 

Gospodin se Schulze digne. »Nemojte me -koriti 


.zato! Ali mislim da ste se nakresali.« 


Priđe klaviru, uzme neku sliku s njega i reče: 
»Evo!« 


Hagedorn ugleda neku mršavu, ružnu gospođicu. 


Bila je to snimka s neke kostimirane svečanosti. 


Hilda Schulze je bila obučena kao Pierot i nestašno 
«se smješkala. Što je škiljila, tome je mogla biti kriva 
fotografija. Ali što je imala krive noge to nije bila 
krivnja fotografa. »Svemogući!« prošapće on. »To 
je zabluda. Oprostite, što sam smetaolk« Pojuri u 
hodnik, dospije, mjesto na stube, u spavaću sobu, 


povrati se, ugleda gospodina Schulze-a kao kakva 

anđela osvetnika, otvori srećom prava vrata i bije- 
san uteče niza stepenice. 

Nakon toga se doživljaja odveze tramvajom 
kući. Apsolvirao je dvadesettri Schulze-a. 

Imao je još pet dana posla. 


Mati mu uzbuđeno izađe ususret: »Šta misliš, . 


tko je bio ovdje?« 


On postane živahan: »Hilda?« upita.  »lli 


Eduard?« 

»Ali, odakle?« odvrati ona. 

»Idem spavati«, reče on umorno. »Najkasnije za 
tri dana uzet ću detektiva.« 

»De to, sinko. Ali danas ćemo navečer izaći 
van. Pozvani smo. Spremila sam ti košulju lijepu 
kao slika. I kravatu. Plavu i crveno ispruganu.« 

»Mnogo hvala«, reče on i spusti se na stolicu. 
»Kuda smo pozvani?« 

Ona ga uhvati za ruku. »Tajnom savjetniku 
Tobleru.« | 

On se strese. 

»Zar to nije veličanstveno?« upita ona žurno. 
»Pomisli! Zazvoni triput. Iziđe van. Tko stoji vani? 
Šofer u livreji. Pita, kada ćeš doći iz Bruckbeurena? 
Moj sin je već tu, velim ja. Stigao je jutros. On se 
nakloni i reče: Tajni savjetnik Tobler moli Vas i 
Vašega gospodina sina, da mu danas navečer budete 
gosti. Radi se o običnoj večeri. Tajni bi savjetnik 
htio upoznati svoga novog suradnika. Zatim se malo 
snebivao. Konačno pridoda: Nedodđite, moli Vas, u 
svečanom odijelu. Gospodin tajni savjetnik to na- 


ročito ne voli. Je li Vam pravo osam sati uvečer? 


Dražestan čovjek. Htjede nas odvesti u automobilu. 


Ali ja sam kazala, da ćemo mi radije s tramvajom.. 
176 i 76 vrlo su u blizini. A svečanih odijela, kazala: 
sam, i onako nemamo. Zato se ne morate strašiti.«. 


Pogleda svoga sina, puna očekivanja. 

»Onda moramo dakako otići tamo«, primjeti 
on. 

Udovica nije vjerovala svojim ušima. »Neka je 
na čast tvojoj nevolji, sinko«, rekne ona zatim. »Ali 
se trebaš malo sabrati Pogladi mu blago kosu. 
»Digni glavu, Fritz! danas idemo k Toblerovima. To 
je vrlo pažljivo od čovjeka. Zapravo mu to nije ni- 
malo potrebno? Mnogostruki milijunaš, koji posje- 
duje koncern, sigurno ima hiljadu namještenika. 
Kad bi taj sa svim namještenicima htio večerati! To 
je konačno počast. Danas ćemo posvršavati poslov- 
no. Obući ću crnu svilenu. Stara žena ne treba da 
naokolo moderno trči. Ako mu nisam dosta fina, 
pa ne mogu mu ni pomoći.« 

»Naravno, majčice«, reče on. 

»Izgledaš dobro«, pomisli ona. »Ne razbijaj sebi 
glave zbog tvojih dvaju Schulze-a, sinko, sjutra je 
također još dan.« 

On se potišteno nasmiješi. »I to kakav dan!« 
reče. Zatim ode iz sobe. 

Dvadeseto poglavlje 


DEBELI KONAC 


Fritz Hagedorn i njegova majka pođu za slu- 
gom, koji im je otvorio vrata od perivoja. Među 
golim stablima su blistale u pravilnim razmacima 
velike svjetiljke. Na stepenicama pred kućom pro- 
šapće mati: »Ti, pa to je dvorac!« 

U predvorju im skine sluga šešire i ogrtače. 
Htjede staroj dami, da pomogne kod izuvanja cipela 
za snijeg. Ona sjedne, tisne mu kišobran u ruke i 
reče: »To je još nedostajalo!« 

Popeše se u prvi kat. On koračaše prvi. U jed- 
noj je udubini na stubištu stajao rimski ratnik od 
mjedi. Gospođa Hagedorn pokaza: »Taj pazi, da ne 
bi čega nestalo.« 

Sluga otvori jedna vrata. Oni uniđu. Vrata se 
zatvore, bez ikakva šuma. Stajali su u nekom malom 
bidermajerskom salonu. Na prozoru je sjedio neki 
gospodin. Uto se digne. 

»Eduarde!« vikne Fritz i pojuri prema njemu. 
»Hvala Bogu, da si opet tu! Stari te je Tobler ta- 
kođer pozvao? To je veličanstveno. Mama, to je on! 
To je moj prijatelj Schulze. A to je krepka udovica.« 
Obojica se pozdraviše. Fritz je bio izvan sebe. »Tra- 
žio sam te kao iglu. Reci mi, da li ti uopće postojiš 
'u adresaru? I znaš li, gdje stanuje Hilda? Zar se 
nimalo ne stidiš, što si me ostavio u Bruckbeurenu? 
1 kako to da su s tobom otputovale Hilda i tetka 
Julka? I gospodin Kesselhuth također? Imaš lijepo 
odijelo. Na vjeresiju ili za predujam? Kako?« Mladi 
čovjek pokuca svoga prijatelja veselo po ramenu. 

Eduard ne dođe ni do riječi. Smješkao se ne- 
sigurno. Njegov mu je koncept bio pokvaren, Fritz 
ga je još uvijek držao 'za. Schulze-a! Bilo mu je da 
pobjegne! j 

Gospođa Hagedorn sjedne i izuje jednu cipelu. 
»Promijenit će se vrijeme«, reče ona razjašnjujući: 
»Gospodine Schulze, drago mi je, što sam Vas upo- 
znala. Jednoga dakle imamo, sinko. Gospođicu za- 
ručnicu također ćemo već naći.«. 


Netko pokuca. Uniđe sluga. »Gospodica Tobler 
pita, da li bi milostiva gospođa prije jela mogla, da 
s njome malo pročavrlja.« d 

»Kakva milostiva gospođa?« Počne, da se ras- 
pituje stara dama. 

»Jamačno se misli na Vas«, reče Eduard. 

»Ali to _ baš ne ćemo uvesti«, promrmlja ona. 
»Ja sam gospođa Hagedorn. To zvuči dosta fino. 
No lijepo, idemo čavrljati. Konačno gospođica je 
kćerka Vašega šefa.« Ona ponovo obuje cipelu, na- , 
pravi značajnu grimasu, nakloni se obojici muška- 
raca zadovoljno i pođe za slugom. č 

»Pa zašto si već opet u Berlinu?« upita Eduard. 

»No dopustil« reče Fritz uvrijeđeno. »Kada mi 
je vratar Polter saopćio, šta se dogodilo, nije bilo 
dakako ni za Hagedorna više stana.« La 


»Caspariusova mi je poslala po direktoru dvje- 
sta maraka u slučaju, ako se smjesta izgubim.« 


»Tako drska baba«, primjeti Fritz. »Htjela me 
zavesti. To je ko na dlanu. Ti si njezinim nagonima 
bio na putu. Čovječe, kako li je raskolačila oči, kada 
sam otišao!« 


Pogleda svoga prijatelja ljubazno. »Dakle sam 
te uhvatio! Sad mi nedostaje još samo Hilda. Onda 
je sve u redu. — Pa zašto je zapravo ona otselila? 
Je li ti dala svoju adresu?« 

Netko pokuca. Vrata se u pokrajnjoj sobi 
otvore. Sluga se pojavi i iščezne. Eduard ustane i 
ode preko. Fritz pođe za njim oprezno. 

»Ahal« reče on. »Radna soba gospodareva. To 
će se on zamalo lično pojaviti. Eduarde, ne zbijaj 
nikakvih šala! Sjedni smjesta na kakvu drugu sto- 
licul« 

Eduard je naime sjeo za pisaći stol. 

Fritz se ljutio. »Ako stari Tobler ne shvaća 
šale, letjeti ćemo van! Sjedni, gdje drugdje. Ja ću 
se ipak ženiti, Eduarde!« 

“Ali on ostane za pisaćim stolom. »No prestani, 
molim, već jednom«, molio je. »Ja sam ti u Bruck- 
beurenu malo lagao. Zaista mi to nije bilo ugodno. 
Ne volim lagati. Ne volim nikako! Ali u onom pro- 
kletom hotelu nisam imao kuraže da govorim isti- 
nu. Bojao sam se, da bi me mogao krivo razumjeti.« 

. »Eduarde«, reče mladi čovjek. »Pa ti si lud! Ne 
brbljaj! Otvaraj usta! U koliko li si me prevario? 
Ali sjedni, prije nego odgovoriš, na koju drugu 
stolicu. To me uznemiruje.« 

»Stvar je u ovom,« počne Eduard. »To se tiče 
stolice. Strašno mi je teško. Dakle... .« 

Uto opet pokuca. Uniđe sluga, reče: »Servirano 
je, gospodine tajni savjetničel« I ode. 

»Pa šta je?« upita Hagedorn i ustane. »Šta ti je 
to lakaj rekao? Tajni savjetnik ?« 

Eduard slegne ramenima smeteno. »Predstavi 
sebil« reče. »Ne mogu ništa preinačiti Fritz. Ne lju- 
tiš se na me, ne? Ja sam stari Tobler.« 

Mladi se čovjek uhvati za glavu. »Ti si Tobler? 
Ti si bio milijunaš, za kojega su držali mene? Zbog 
tebe sam ja imao tri mačke u sobi i cigle u krevetu?« 

Tajni savjetnik kimnu glavom. »Tako je. Moja 
je kćerka telefonirala iza mojih leđa. I kada smo ti 
i ja stigli, bili smo zamjenjeni. Nisam. mogao odati 

svoj inkognito. Dobio sam ipak nagradu pod ime 
nom Schulze. Shvaćaš li to?« ' 

Hagedorn se ukočeno nakloni. »Gospodine tajni 
savjetniče, u ovim prilikama htio bih Vas moliti . .-.« 

Tobler reče: »Fritz, ne govori dalje! Molim te 
to. Ne govori besmislice, zar ne, zabranjujem ti tol« 
Pristupi k mladomu čovjeku, koji je bio sav zbu- 
njen. »Šta ti zapravo pada na pamet? Zar ti je naše 
prijateljstvo tako malo vrijedno da ga naprosto 
hoćeš da odbaciš? Samo stoga, što ja imam novaca? 
Pa to nije sramota!« Zgrabi mladoga čovjeka za ruku 
i pode s njim kroz sobu tamo amo. »Pogledaj! što 
sam se preobukao kao siromašan čovjek, to je bilo 
malo više nego šala. Htio sam jedamput da dođem 
među ljude bez fatalnoga nimbusa milijunaša. Htio 
sam im bliže doći. Htio sam doživjeti, da vidim, kako 
se ljudi ponašaju prema siromašnu čovjeku. Sada, 
ta je mala šala svršena. Što sam htio doživjeti, može 
malo da znači, ako uporedim to s onim, što sam 
doživio. Našao sam prijatelja. Konačno jednog Ppri- 
jatelja, moj mladiću! Hajde, daj staromu Tobleru 
rukul« Tajni savjetnik pruži Fritzu ruku. »Grom i 
pakao, Ti tvrdoglavče! Hoćeš li pružiti?« 

Fritz uhvati ruku koja mu je ponuđena. »Ide u' 
redu, Eduarde«, reče. »I ne zamjeri ništa.« 


Kada su unišli u blagovaonicu, reče tajni savjet- 
nik: »Mi smo naravno prvi. Žene moraju uvijek tako 
dugo brbljatil« 

»Da, pravo«, reče Hagedorn. »Ti imaš kćerku. 
Koliko joj je godina?« 

.. Tobler se nasmiješi. »Nalazi se u dobi za že- 
nidbu i zaručena je ima jedno dva tri dana.« »Fino«, 
primjeti Fritz. »Čestitam. Ali sad ozbiljno: Zbilja; 
ti me znaš, gdje stanuje Hilda?« sa 

»Ona mi nije dala nikakve adrese«, diplomatski: 
odvrati tajni savjetnik. »Ali ti ćeš ju već dobiti. 
Hilđu. i adresu.« i 

.»Ja također tako nešto osjećam«, reče mladi 
čovjek. »Ali uhvatim li je, već ću joj se osvetiti! 
Ne dam se vući za nos. Inače će misliti, da dopu- 
štam da me za ruku uvodi u brak. Tu se mora pravo- 
vremeno napraviti red. Držiš li i ti tako?« 

Kroz jedna vrata, koja se otvoriše, ukotrljaju 
se kolica za serviranje. Za njima je bio sijedi sluga. 
Gurao je pred sobom kolica natovarena sa zdjelama 
i držao glavu pokunjeno. Kada se vozilo zaustavi, 
digne on lice i reče: »Dobra večer, gospodine 
doktore.« 

. »bra večer«, odvrati Hagedorn. Ali zatim skoči 
uvis. »Gospodin Kesselhuth!« 

Sluga kimne glavom. »Stvarno, gospodine dok- 
tore.« 

»A brodarija?« 

»Bijaše brbljarija«, izjavi mu tajni savjetnik. 
»Johann je moj stari sluga. Nisam htio da idem u 
Bruckbeuren sam. Stoga je on morao igrati vlasnika 
parobrodarskih linija. Igrao je svoju ulogu sjajno.« 

.0>»Nije bilo baš lako«, reče Johann skromno. 

“Fritz upita: »Je li to protiv Vašeg staleškog 
shvaćanja, ako Vam srdačno stresem rukom?« 

Johann odgovori: »U ovom slučaju smijem, 
uvjeren sam, napraviti izuzetak.« 

Fritz mu stisne ruku. »Sad istom shvaćam, zašto 
ste bili onako zaprepašteni zbog Eduardove sobe. 
Lijepo ste me natociljali!« 

Johann reče: »Ono nije bila nikakova soba, 
nego tek neko naslućivanje sobe.« 

Fritz ponovo sjedne. Stari je otmjeni sluga 
stavljao zdjele na stol. Mladi čovjek smijući se rekne: 
»Kad se sjetim, da sam radi tebe morao biti masi- 
ran, i da su mi stavljali u krevet ugrijane cigle, što 
je za te bilo napravljeno, onda bih morao zapravo 
ostati nepomirljiv. Ah, kupio sam ti uostalom neka- 
kav stari vrč. A Vama, Johanne, kutiju havana. A. za 

'Hildu par naušnica. Mogu ih sad sebi probiti kroz 
'Nos.« ' 
»Zahvaljujem na cigarama, gospodine doktore«, ' 
Johann će. 

Hagedorn udari po stolu. »Ah, to vi još uopće 
ne znate! Prije nego sam otputovao, ipak sam sa- 
općio gospodinu direktoru hotela i portiru, da ja 
nisam nikakav prerušeni milijunaš! Takva zabezek- 
nuta lica, kao što su ih oni tada dobili, rijetka su.« 

Tobler upita: »Johanne, je li generalni direktor 
“Tiedemann zvao na telefon?« 

»Još ne, gospodine tajni savjetniče.« Sluga se 
obrati Hagedornu. »Tobler-koncern će danas ili 
sjutra kupiti Grand hotel u Bruckbeurenu. I onda 
oba gospodina lete van.« 

= >Ali Eduarde«, reče Fritz. »Pa ti ipak ne ćeš 
pustiti da dva namještenika trpe zbog oholosti go- 
stiju! Bila su to dva nevoljnika, da nadodam. Ipak 
tvoj naum da u raskošnom hotelu nastupiš kao 
umišljeni siromah, bio je dosta slabouman.« 

»Johanne, ima li pravo?« upita tajni savjetnik. 

»Pa prilično«, odgovori sluga. »Izraz, slabouma 
čini mi se svakako nešto pretvrd.« , 

Gospoda su se smijala. ' 

U to došepesa Hagedornova mama. »Gdje se 
ljudi smiju, tu mirno sjedni«, reče. Fritz je pogleda 
upitljivo. »Znam sve, sinko. Gospođica Tobler mi je 
kazala. Ona te se strašno plaši. Ona je kriva tome 
što si ti par dana bio milijunaš. Uostalom čarobna 
djevojka, gospodine tajni savjetniče!« 

»Ime mi je Tobler«, odvrati on. »Inače Vas ja 
zovem milostivom gospođom!« 

»Čarobna djevojka, gospodine Tobleru!« pri- 
doda stara dana. »Škoda, da ste Vi oboje već zaru- 
čeni, Fritz!« 

»Pa možemo slaviti dvostruku svadbu«, predloži 
:Hagedorn. 

»To bi se teško dalo napraviti«, reče tajni sa- 
vjetnik. 

Najedamput zapljeska Fritzova mati triput ru- 
kama. Iza toga se otvore vrata. Uniđu mlada dje- 
vojka i neka stara dama. 

Mladi čovjek vrisnu neartikuliranim glasovima, 
odgurnu stolicu, poleti prema gospođici i zagrli je. 
»Konačno«, prošapće on nakon kojega časa. 

»Moj predragi«, reče Hildegard. »Ljutiš li se 
na mene»« 

On je pritisnu još čvršće uza se. 

»Nemojjte ugušiti svoju zaručnicu«, veli dama 
pokraj njega. »Ne će Vam je nitko oteti.« 


On korakne natrag. »Tetka Julkica? Kako li 
zapravo Vi dolazite ovamo? Ah tako, Eduard Vas 
je pozvao da me iznenadi.« 

Mlada ga je djevojka gledala. Svojim pogledom 
uspravnim kao svijeća. »Stvar je malo drugačija, 
Fritz. Sjećaš li se šta sam ti odgovorila u Bruck- 
beurenu, kada si me pitao za moje ime?« 

 »Jasno«, primjeti on. »Rekla si, da se zoveš 
Schulze.« 

»Varaš se. Rekla sam, da se zovem točno kao 
tvoj prijatelj Eduard.« 

»No da! Pa Eduard se zvao Schulze!« 

»A kako se zove sada?« 

Fritz pogleda od nje prema stolu. Zatim reče: 
»Ti si dakle njegova kćerka? Ah, ti drago djetešce!« 

Ona kimnu glavom. »Tako smo se bojali. I onda 
sam ja otišla s gospodom Kunkel. Znali smo po 
Johannovim pismima kako je tata bio šikaniran.« 

+ »Tako je to«, reče on. »A tetka Julka nije uopće 
tvoja tetka?« 


»O ne«, reče Kunkelova. »Ja sam reduša. S time 


sam zadovoljna.« 
»Ja također«, veli Hagedorn. »Nitko nije bio, 


kako je izgledao. A ja orijaški konj sve sam vjero- 
vao. Sreća, što nisam postao detektivl« Pruži Kun- 

kelovoj ruku. »Vrlo mi je drago, što Vi niste tetka. 
Pregled bi mogao zbog toga biti okljaštren. Baš 
imam prijatelja, koji će mi biti tast. A moja buduća 
žena je kćerka moga tasta, ne, moga prijatelja. A 
osim toga je moj prijatelj — moj šef.« 

»Ne zaboravi, da ti se tvoje radnje povrate«, 
opominjala je mati. 

»One su već u njegovu uredu«, reče Tobler. 
»Ne mogu ti pomoći, moj mladiću. Postat ćeš direk- 
tor naše središnjice za propagandu. Kasnije se moraš 
uživjeti i u ostali posao. Trebam nasljednika. I to 
jednoga, koji se više brine za koncern nego sam 
to činio ja. Ja ću još samo. skupljati marke i sa 
tvojom se majkom zanimati za našu unučad.« 

»Samo ne salijetati«, veli Hilda. »Ako Fritza 
oženiš s koncernom, onda ću ja u samostan. Tada 
biste mogli vidjeti gdje. ostajete.« 

»Unučad su mi pašinija«, primjeti mati Hage- 
dornova. 

Tajni savjetnik utješi staru damu. »Navečer ima 
vremena.« 

Svi posjedaju. Hilda i Fritz se stisnuše tik jedno 
uz drugo. Johann otvori zdjelu za juhu, iz koje se 
pušilo. 

»No, šta je?« upita Tobler. 

Kunkelova prekriži ruke preko haljine i reče: 
»Rezanci s govedinom.« 

Kada su nakon jela popili kavu i konjak, za- 
zvoni telefon. Johann priđe k aparatu. »Glavni 
ravnatelj Tiedemann htio bi razgovarati s Vama, 
gospodine tajni savjetniče.« Držao je Tobleru slu- 
šalicu. »Sigurno je radi kupnje hotela.« 

»Eduardekk vikne Fritz. »Budi tako dobar i 
nemoj izbaciti portira i direktora!« 

»Pa zašto je onda dao da se kupi hotel?« upita 
gospoda Kunkel. »Fakini lete van. Šilo za ognjilo.« 

Tajni je savjetnik stajao kraj telefona. »'bra 
večer, Tiedemann. To sam već mislio. Da, zbog 

hotela. No, i? Šta? Vlasnik ne će da ga proda? Ni 
pod koju cijenu?« 

Ostali su sjedili za stolom i napeto prisluškivali. 

Tajni savjetnik rasteže lice začuđeno, »Samo 
meni ne će da ga proda? Pa zašto ne?« Sekundu 
kasnije počne Tobler praskati u smijeh. Stavi sluša- 
licu na svoje mjesto, smijući se priđe k stolu, sjedne 
smijući se dalje. 

Ostali nijesu znali, šta bi na to kazali. 

»No govori veći« zamoli Fritz. »Zašto ne možeš. 
kupiti hotel?« 

Tajni savjetnik reče: »Jer je već moj!« 

